
Forord 


De tre insektgrupper: kakerlakker, græshopper og 
ørentviste er tidligere behandlet i »Danmarks Fauna«, 
bind 6, af Esben Petersen (1909). Efter 60 års forløb 
foreligger der en ændret systematik og et bedre kend- 
skab til disse dyrs biologi og udbredelse, som berettiger 
udsendelsen af et nyt bind. Det gælder især inden for 
græshoppeordenen, hvor man, takket være den nyere 
teknik inden for lydforskningen, kan benytte »sangen« 
til at klassificere og bestemme arterne. Dette har især 
haft betydning inden for markgræshopperne, hvor den 
gamle »Danmarks Fauna« ikke kan bruges til nøjagtig 
bestemmelse af de arter, man dengang satte ind under 
slægten: Stenobothrus. Desuden er flere nye arter op- 
daget i vor fauna. 

I de senere år er foretaget en del indsamlinger med 
særligt henblik på denne bog. Stud. scient. Peter Esbjerg 
har især foretaget indsamlinger i Vendsyssel, Thy og 
Himmerland og forfatteren i Sydsjælland, Møn, Fal- 
ster, Lolland, Langeland, Vest- og Sønderjylland og 
steder i Midt- og Nordjylland. Desuden har mag. scient. 
Ole Bøggild foretaget indsamlinger flere steder i landet 
især i Himmerland. Endelig er samlingerne i Zoologisk 
Museum og Århus Naturhistoriske Museum gennem- 
gået og her må især fremhæves indsamlinger af Esben- 
Petersen, dr. phil. Sv. G. Larsson og viceskoleinspektør 
K. O. Leth (København) og lærer J. Kr. Findal's og 
mag. scient. Palle Johnsen's samlinger (Århus). Der 
foreligger således et ret stort materiale som grundlag 

for dette bind af »Danmarks Fauna«, indsamlet over 
alle dele af landet. I Sverige har især phil. dr. Kjell 
Ander beskæftiget sig med disse dyregrupper, og i 
Slesvig og Holsten dr. Herbert Weidner og Carl Lunau. 
Desuden har forfatteren foretaget indsamlinger i Sles- 
vig og Holsten og besøgt det entomologiske institut i 
Lund, hvor den skånske samling er gennemgået. 

Det foreliggende bind af »Danmarks Fauna« kan også 
bruges i Norge, Sverige, Sydslesvig og Holsten, idet 
dyr, der forekommer i disse lande, er medtaget bortset 
fra nogle enkelte arter fra de skandinaviske fjelde. 
Herved kommer den foreliggende bog til at omhandle 
størstedelen af Nordeuropas kakerlakker, græshopper 
og ørentviste, og den kan derved danne grundlaget for 
videre europæiske studier. 

Under beskrivelserne er kun medtaget de træk, som 
karakteriserer de pågældende dyregrupper, og som har 
betydning for systematikken. Alment om insekternes 
bygning henvises til Sv. G. Larsson (1966): Insekter, 
og til større udenlandske håndbøger. I beskrivelserne 
er danske anatomiske navne foretrukket fremfor latin- 
ske i den udstrækning, de er entydige. Latinske er 
anvendt, hvor de skønnes bedre egnet end danske. 
Dog er alle anatomiske navne defineret, således at 
bogen kan bruges uden specielt kendskab til insekter- 
nes bygning. 

Hvor intet andet er angivet, er dyrenes længde målt 
til bagkroppens spids uden hensyn til cerci, lægge- 
brod, tang etc. 

Figurerne er originale bortset fra fig. 21, 38 og 72. 
Habitustegningerne af de enkelte dyr er udført af Grete 
Lyneborg, medens de øvrige er forfatterens. 

En tak må rettes til Japetus Steenstrup's legat, der 
har ydet støtte til indsamlingsrejserne i Danmark, og 

til Statens almindelige Videnskabsfond, der har be- 
kostet bearbejdningen af Zoologisk Museum's samling. 
Desuden takkes cand. scient. Axel Michelsen, Zoofysio- 
logisk Laboratorium, hos hvem oscillogrammerne er 
indspillet, og dr. phil. Poul Bondesen, Århus, hos hvem 
sonogrammer er indspillet. Endelig takkes alle de, der 
har tilsendt mig dyr fra alle dele af landet. En særlig 
tak rettes til dr. phil. Anker Nielsen og dr. phil. S. L. 
Tuxen, der har vejledet og rådet, og til Kim Holst — 
min rejsefælle på mange ekskursioner. 


Hareskov, maj 1969. 
Knud Th. Holst. 

Kakerlakker 
(Blattodea) 


De hjemlige kakerlakker kan bl. a. kendes på: Krop- 
pen er bred og fladtrykt, hovedet er helt eller næsten 
helt skjult af pronotum (forbrystets rygplade), hofterne 
er brede, og ben og antenner er lange. Benene er udad- 
rettede, og kakerlakkerne er gode løbere. 

Størrelsen kan variere meget. De tropiske arter kan 
være meget store. Laboratoriedyret Blaberus paraboli- 
cus, der stammer fra Sydamerika, bliver 6—7 cm langt 
fra hoved til vingespids. I en anden sydamerikansk 
slægt, Megaloblatta, kan findes arter, der bliver op til 
10 cm lange. De indslæbte og indførte arter i Danmark 
er almindeligvis af størrelsesordenen 20—35 mm, me- 
dens de hjemlige, fritlevende arter må betegnes som 
middelstore til ret små dyr, der aldrig bliver over 10 
mm lange. 

Hovedet (caput) er lille, og munddelene er nedad- 
rettede (hypognat eller orthognat hovedstilling). Det 
er trekantet og ret fladt. Issen er ofte forsynet med 
en midtersøm. Sideøjnene (facetøfnene, oculi) er ofte 
nyreformede og bredere opefter mod issen og smal- 
lere nedefter. Antennerne er indleddet tæt ved øjne- 
nes inderside. De er lange, trådformede og bliver lidt 
tyndere mod spidsen. De kan være dobbelt så lange 
som kroppen. De har stor betydning som orienterings- 
organer, specielt da kakerlakkerne er mørkedyr. De 
parrede biøjne (ocelli) ligger tæt ved øjnene og over 
antennernes indledning, hvor de almindeligvis frem- 

træder som et par lyse pletter. Det uparrede biøje 
(pandeøje, ocellus) mangler. Munddelene består af: 
Overlæbe (labrum), kindbakker (mandibulae), kæber 
(maxillae), hver med en femgrenet palpe og underlæbe 
(labium) med to treleddede palper. På kæber, under- 
læbe og palper sidder en del sanseceller, der har betyd- 
ning for dyret, når det løber og søger efter føde. De er 
da tæt ved underlaget og i ustandselig bevægelse. 

Pronotum (forbrystets rygplade) er bred, skivefor- 
met og mere eller mindre trekantet med afrundede 
hjørner. Kanterne er frie, og det er medvirkende til at 
give kakerlakkerne det brede udseende. Hos de hjem- 
lige, fritlevende arter og hos Blattella germanica (den 
almindelige kakerlak) er siderne gennemsigtige. Meso- 
og metanotum (mellem- og bagbrystets rygplader) er 
ret veludviklede, og de har hos arter med stærkt redu- 
cerede vinger samme bredde som pronotum, hvilket 
er fremkommet ved, at siderne er frie som pronotums 
sider. 

Benene er temmelig lange og enkelt byggede. Det 
bageste par ben er noget længere end de to forreste 
par. Et ben består af: hofte (coxa), der er kraftigt ud- 
viklet og bred, hoftering (trochanter), der er lille, lår 
(femur), skinneben (tibia) og fod (tarsus). Låret og 
skinnebenet er omtrent lige lange og bærer næsten altid 
lange torne. Foden er 5-leddet, og det første led er 
betydeligt længere end de efterfølgende. Hver af de 
fire, første fodled bærer nogle små trædepuder (euplan- 
tulae) og det sidste led har et par kløer, hvor imellem 
der kan sidde en fri plade (arolium) og/eller to blad- 
agtige vedhæng (pulvili). Disse indretninger gør, at 
kakerlakkerne kan klatre endog op ad glatte vægge. 
De kan skyde en betydelig fart (se under Blattella ger- 
manica). Ved løb drejes hofterne, så fødderne når læn- 

gere ud, og kakerlakkerne kan herved tage længere 
skridt. Almindeligvis er kakerlakkerne også i stand til 
at springe. I leddet mellem skinneben og fod sidder en 
særlig bremseanordning, der består af en elastisk hud, 
som kan presses hårdt mod underlaget. 


antenne 


isse (vertex) 

Fig" TT Kakerlak 3. 


Vinger er næsten altid til stede, selvom de kan være 
mere eller mindre veludviklede. Ofte er hunnernes vin- 
ger kortere end hannernes, og undertiden reduceres de 
til små lapper. Flere arter er ganske gode flyvere. Det 
er dog sjældent at iagttage dem flyvende. Vingerne kan 
også bruges som bæreplaner ved spring. 

Forvingerne (tegmina undertiden kaldet elytra) har 
et veludviklet ribbenet, som det også kendes hos græs- 
hopperne, men hvor flere af ribberne hos kakerlakkerne 
kun er lidt fremtrædende. Det mest karakteristiske er, 
at costa løber i forranden (et præcostalfelt er ikke til 
stede), og at analribben er tydelig, nedsænket i en fure 

og mere eller mindre kraftigt krummet mod bagranden, 
hvorved analfeltet bliver halvcirkelformet (Ectobius) 
eller langstrakt (Blattella). Forvingerne har et blad- 
agtigt udseende, der fremkommer ved, at radius løber 
omtrent midt i vingen og sender mange grene til for- 
randen. Noget tilsvarende gælder for cubitus-1, der 
sender mange grene til bagranden. 

Bagvingerne (alae) ligger i hvilestillingen sammenfol- 
det under forvingerne. De er klare og tyndhudede, og 
analfeltet er meget stort. 

Bagkroppen (abdomen) er temmelig bred og bredt 
tilhæftet brystet. Den består af 10 rygplader (terga), 
der hos arter med rudimentære vinger er kraftigt 
sklerotiserede. Den 10. rygplade er forlænget og danner 
supra-analpladen (pladen over anus), der ved basis 
bærer et par cerci (halenokker). Cerci er leddelte og 
består sædvanligvis af 8—15 led. Da de bærer sanseorga- 
ner, kan de med en vis ret kaldes »abdominalantenner«. 
Hos hannerne af Ectobius (skovkakerlakkerne) og Blat- 
tella germanica (den almindelige kakerlak) findes nogle 
højt specialiserede kirtler: rygkirtlerne, der ligger som 
en fordybning på 7.rygplade (Ectobius) og 7. og 8. ryg- 
plade (B. germanica). De kan være mere eller mindre 
dybe og have forskellige former (fig. 4). De har be- 
tydning ved at stimulere hunnen under parringen. 
Antallet af bugplader (sterna) er hos hannen 9, hos 
hunnen 7. Den sidste plade hos begge køn er sub- 
genitalpladen (pladen under genitalierne), der hos 
hannen bærer styli (grifler). Styli kan være velud- 
viklede og til stede i et antal af to, men de kan også 
være reducerede til små, knopagtige dannelser, hvoraf 
kun én er til stede (Ectobius). Undertiden er de helt 
forsvundet. Den 1. bugplade er reduceret til en lille 
plade. 

Kopulationsorganet er asymmetrisk og kompliceret 
bygget. Undertiden ses penis ragende et godt stykke 
ud over subgenitalpladen. Hos Ectobius (skovkakerlak- 
kerne) er det den venstre, der er veludviklet, og den 
er lang, tynd og i spidsen krogformet, medens den højre 
er reduceret. Et mindre læggerør, ovipositor, er til stede. 


0.5cm 


Se oM, 
B 
Fig. 2. A: Blatta orientalis, voksen 92 med reducerede vinger (a). 
B: Periplaneta americana, nymfe med vingeanlæg (b). 


A 


Det består af seks valver og når ikke uden for subgeni- 
talpladen. En nærmere beskrivelse af disse organer 
menes at falde uden for denne bogs rammer. 

Almindeligvis er hannen slank med lige sider, me- 
dens hunnen er bred med buede sider. Ofte er vinge- 
længderne også forskellige hos de to køn, idet hannen 
har længere vinger end hunnen. 

Antallet af nymfestadier kan variere ikke alene fra 
art til art, men også inden for de enkelte arter. Sædvan- 
ligvis er antallet omkring seks. Undertiden forveksles 
voksne, der har rudimentære vinger, med nymfer, der 
bærer vingeanlæg, Men nymferne kan altid kendes på, 
at kønsorganerne er uudviklede, og at vingeanlæggene 
tydeligt ses som udvoksninger fra meso- og metathorax 
(fig. 2). 

Æggene bliver altid afsat i en ægkapsel (oothek), 
som består af hærdnet sekret, der stammer fra nogle 
indvendige kirtler med udførselsgange i de hunlige 
kønsveje. Allerede få dage efter befrugtningen begyn- 
der 3. til 7. bagkropsled at blive bredere. Nogen tid 
efter åbner analregionen sig, så gattet bliver synligt, 
hvorefter ægkapslen langsomt vokser ud. Dannelsen 


Dee: 
| 


Fig. 3. Ægkapsel (oothek) af Blattella germanica. Kapslen er 
7—8 mm lang. 


rygkøl 


varer 16—24 timer. Æggene placeres i små rum i sekret- 
massen, efterhånden som sekretet fra kirtlen træder 
frem og hærdnes. I begyndelsen er ægkapslen hvidlig, 
men den antager snart brune eller sortagtige farver. 
Hos nogle arter lægges den ofte på et beskyttet sted 
få dage efter dannelsen, medens den hos andre bæres 
indtil æggene klækkes (B. germanica). Hos udenlandske 
arter kendes eksempler på, at ægkapslen udvikles i 
moderen, og at nymferne selv kravler ud. 

Æsgkapslen (fig. 3) er altid mere eller mindre sam- 
menpresset, og enderne er afrundede eller skarpt af- 
skårne. De enkelte ægrum ses udadtil som nogle tvær- 
furer. Den opadvendende rygkøl er markeret ved en 
tandet søm. Ved klækningen kommer nymferne ud 
gennem rygkølen, der revner på langs. Undertiden 
drejes ægkapslen, medens moderen bærer den, så ryg- 
kølen bliver sidevendt (B. germanica). Den nedadven- 

dende del af ægkapslen har en siksak-linie, hvor tvær- 
furerne mødes. Æggene er godt beskyttede i kapslen. 
Det er vist, at kapslen kan modstå saltsyre og baser. 
En hun kan danne flere ægkapsler i løbet af sit liv 
(5—10 hos B. germanica). Ved klækningen fremkommer 
en vermiform nymfe, der ikke er homolog med den 
tilsvarende hos græshopperne. Når den når frem til 
overfladen sprænges huden. 

Fra Nordeuropa kendes tre fritlevende arter, fra 
Mellemeuropa 13 arter. Antallet af kendte arter er ca. 
3.000. De har deres hovedudbredelse i den tropiske 
zone. 

Underordenen deles i 9 familier, hvoraf to er repræ- 
senterede i den danske fauna. Hver af disse deles i en 
række underfamilier, som dog ikke vil blive nærmere 
omtalt. 


Oversigt over slægterne. 


1. Hannens subgenitalplade asymmetrisk og med 
en lille stylus. Hunnens subgenitalplade 
er ikke tagformet. 
Mellemstore til små arter (under 15 mm 
KERN anse st ele ae ertaend s)e Erå 2. 
Hannens subgenitalplade symmetrisk og med 
to lige store styli. Hunnens subgenitalplade 
er tagformet. 
Store dyr (over"18:mm lange).........:: 3 
2. Baglårets underside med 2—3 endetorne 
Ectobius p. 20. 
Baglåret med mange torne på undersiden 
Blattella p. 26. 
3. For- og bagvinger veludviklede. De når læn- 
gere ud end bagkroppens spids 
Periplaneta p. 31. 

For- og bagvingerne er hos hannen veludvik- 
lede, men når ikke længere ud end bagkrop- 
pens spids, medens de hos hunnen er redu- 
cerede til små lapper... Blatta p. 28. 


Biologi. 


Kakerlakkerne findes især på skyggefulde steder og 
vil almindeligvis holde sig skjult om dagen f. eks. 
mellem løv, under sten og i mos og barkrevner. Flere 
sydlige arter har endog tilpasset sig livet i huler. 
Artsrigdommen er især stor i tropiske regnskove med 
en bemærkelsesværdig overvægt i den nye verden. 
Selvom de fugtigvarme skove er kakerlakkernes egent- 
lige hjemsted, er flere arter tilpasset ørkener og busk- 
stepper. Vor hjemlige Ectobius panzeri findes i Dan- 
mark og Slesvig kun i kystklitter. Flere indslæbte arter 
har vist en udmærket tilpasning til indendørslivet, 
især på steder, hvor der er varmt og rigelig adgang til 
fødevarer (køkkener, hoteller, restauranter, bagerier). 
Undertiden ses de også på lossepladser, men rimeligvis 
kan de ikke overvintre der. 

Føden er både vegetabilsk og animalsk. 

De fritlevende, nordeuropæiske kakerlakker er 
brune til sortbrune, hvilket giver dem en udmærket 
beskyttelse. De indslæbte kan byde på yderligere 
variation i sorte og gule farver. Panchlora (den cuban- 
ske kakerlak) er et eksempel på en indslæbt grøn 
kakerlak. 

Da kakerlakkerne er nemme at holde i fangenskab 
ilaboratorier, er der foretaget en del forsøg vedrørende 
deres aktivitetsrytme og orientering. Det er især Blat- 
tella germanica (den almindelige kakerlak), Periplaneta 
americana (den amerikanske kakerlak) og Blatta orien- 

talis (den orientalske kakerlak), som har været de fore- 
trukne forsøgsdyr. 

… Deres aktivitet begynder om aftenen, og den varer 
to til tre timer, hvorefter den aftager henimod midnat, 
hvor en stilstand indtræder. Om morgenen kommer der 
igen en kort aktivitetsperiode. Al aktivitet er indstillet 
om dagen, hvor dyret holder sig skjult. Denne aktivi- 
tetsrytme er delvis uafhængig af lyset. Dyr holdt i helt 
mørke eller helt lys vil opføre sig på samme måde, som 
under de naturlige betingelser. Ombyttes dag og nat 
ved kunstlys, vil de dog efter 2—4 dage indstille sig på 
en ny døgnrytme, der svarer til de ydre forhold. Tem- 
peraturen synes ingen indflydelse at have på døgnryt- 
men undtagen ved lave temperaturer omkring fryse- 
punktet. Hvis dyr holdes på disse temperaturer i nogle 
timer, får de forskudt deres døgnrytme det tilsvarende 
antal timer. Forsøg har vist, at der fra en nerveknude 
under svælget udskilles et hormon, der har betydning 
for aktivitetsrytmen. 

Kakerlakker har nogen orienteringsevne og hukom- 
melse. Forsøg har vist, at kakerlakker kan dresseres 
til at løbe i bestemte retninger i simple labyrinter. 
Der var individuelle forskelle på indlæringen, der ikke 
var bestemt af alder og køn. Amputeres antennerne, 
mister de evnen til at finde vej, hvorimod øjnene synes 
at have mindre betydning. 

Parringen er beskrevet indgående hos de samme tre 
arter, som blev omtalt i det foregående. Hos Blattella 
germanica er den første kontakt mellem kønnene, at 
antennerne rører hinanden. Herefter vender hannen 
sig omkring, rejser vingerne lodret i vejret, hvorved 
bagkroppens rygside med rygkirtlen bliver synlig. 
Herefter begynder hannen at skyde sig ind under hun- 
nen. Hunnen kommer herved med sin mund i forbin- 

delse med hannens rygkirtel, hvorfra der flyder sekret. 
Antennerne er i stadig kontakt med hinanden, idet 
hannens er bagudrettede og hunnens fremadrettede. 
Efter kort tids forløb rykker hannen baglæns og søger 
at bringe de to bagkropsspidser i forbindelse med hin- 
anden. Hunnens hoved befinder sig nu lige bag han- 
nens oprejste vinger. Antennekontakten bibeholdes 
indtil penis er forankret i hunnens genitalregion. Her- 
efter drejer hannen sig ud, så hovederne bliver modsat- 
rettet. Parringen varer ca. en halv time. Denne kopu- 
lationsstilling er den almindeligste hos kakerlakkerne. 
Spermatozoerne afgives i en spermatophor. 

Indledningen til parringen kan fremvise flere varia- 
tioner. Hos Periplaneta americana udsender en for- 
plantningsmoden hun seksualstoffer, der udskilles gen- 
nem cuticulaen. Duftstofferne bliver hovedsageligt 
opfanget af hannens antenner. De udløser en aktivitet, 
hvorved hannen med antennerne søger at nå frem til 
duftkilden. Befrugtede hunner og nymfer udsender 
ingen duftstoffer. Når hunnen er fundet, begynder 
hannen at beføle den, svirrer herefter kraftigt med 
vingerne og indleder dernæst parringen ved at skyde 
bagkropsspidsen ind under hunnen fra siden. Hos B. 
orientalis sværmer hannen omkring hunnen inden par- 
ringen begyndes. 

Hos de fritlevende kakerlakker kan overvintringen 
finde sted i æg- eller nymfestadiet. De indendørsleven- 
de kakerlakker har ikke noget decideret hvilestadium. 
Udviklingen vil dog gå langsommere ved lavere tem- 
peratur. 


Indslæbte kakerlakker. 


Bortset fra billerne er kakerlakkerne de insekter, der 
hyppigst indslæbes med varer. Det drejer sig især om 

frugt fra varmere lande. Årsagen til, at netop kakerlak- 
kerne spredes så viden om, er sikkert deres aktivitet 
i mørke og deres evne til at presse sig ind i små revner. 
Om dagen vil de da blive transporteret til lagerpladser, 
om bord i skibe, til grønthandlere etc. Desuden vil 
ægkapslerne også kunne spredes viden om, som fund 
af nymfer kunne tyde på. 

En komplet liste over hvilke arter, der indslæbes, 
kan ikke opstilles. Men nogle arter går stadig igen og 
findes fra tid til anden her i landet især i havne og 
hos grønthandlere. Foruden slægterne Blattella, Blatta 
og Periplaneta, der er behandlet i det systematiske 
afsnit, da de hører til de indendørslevende, drejer det 
sig om følgende arter: 

1. Henschoutedenia flexivitta (Walker). Farven er 
lysebrun. Pronotum har en hesteskoformet sort teg- 
ning, der vender åbningen bagud. Vinger er veludvik- 
lede. Længde: 25—37 mm. Den indslæbes især med 
bananer fra Afrika (Congo, De canariske Øer). 

2. Panchlora spp. (cubakakerlakker). De er ens- 
farvede grønne. Vingerne er veludviklede. Flere arter 
af denne slægt bliver indslæbt fra Cuba, Syd- og Mel- 
lemamerika. Den almindeligst indslæbte er P. peruana 
Sauss, der er 14—18 mm lang. 

3. Nyctibora laevigata (Beauvois). Farven er rødbrun 
med et gult bånd langs prototums forreste kant og 
sider, der fortsætter i forvingernes forrand i halv- 
delen af vingen. Vinger veludviklede. Længde: 28—35 
mm. Importeres ofte med bananer fra De vestindiske 
Øer. 

4. Nauphoeta cinerea (Olivier). Farven er lysebrun. 
På pronotum har den en karakteristisk sort, marmo- 
reret tegning. Vingerne kan være af forskellige længder, 
men de når som regel bagkroppens spids. Længde: 

Knud Th. Holst: Kakerlakker 2 

25—30 mm. Dens hjemsted er muligvis Afrika, men den 
er spredt til store dele af den tropiske verden, hvorfra 
den ofte importeres med frugt især bananer. 

5. Blaberus parabolicus Walker. Grundfarven gullig 
og mat skinnende. Pronotum med et sort parti på den 
midterste del. Ben sortbrune. Forvingerne kan have 
varierende sorte partier. En stor kakerlak: 6—7 cm fra 
hoved til vingespids. Denne store sydamerikanske 
kakerlak hører ikke til de egentlige indslæbte, men den 
har i de senere år fået en vis udbredelse som »husdyr« 
og laboratoriedyr. 


Indsamling, præparation, fangenskab og 
bekæmpelse. 


De tre fritlevende nordeuropæiske arter kan være 
noget svære at fange, idet de er i ustandselig bevæ- 
gelse. Desuden vil de omgående søge at gemme sig bort 
når de føler sig truede. Den bedste fangstmetode er at 
sætte et præparatglas ned over dem. Den samme meto- 
de kan bruges ved fangst af de indendørs levende kaker- 
lakker. Disse opsøger gerne varme steder i nærheden af 
f. eks. fyr og varmerør. De kan også fanges i fælder, 
hvor man udnytter deres forkærlighed for søde sager. 
Et syltetøjsglas med sukkerlokning, som det bruges til 
sommerfugle, eller lidt sukker og øl er en udmærket 
fælde. Randen må indfedtes med et tyndt lag vaseline 
5 cm bredt, hvis man ønsker at fange Blattella germa- 
nica, eller en sluseanordning, hvis man også ønsker 
andre kakerlakker. 

Aflivningen finder sted, som nævnt under græshop- 
per. Kakerlakker ses ofte fastlimede på et stykke kar- 
ton. Man bliver herved forhindret i at se dyrets under- 

side. En bedre metode er derfor at opklæbe dyret på 
et trekantet stykke karton, hvor det smalle stykke af 
kartonet er fæstnet på dyrets underside. Insektnålen 
stikkes gennem det brede stykke. Dyrene kan også 
nåles igennem pronotums midte nær bagranden, men 
der er da en tendens til at bagkroppen brækker af 
p.g.a. bagendens overvægt. De kan også nåles gennem 
mesonotum, hvorved vægten bliver mere jævnt fordelt. 
Man må dog sørge for ikke at nåle gennem vingerne. 
Iøvrigt bør vingerne hos hannen spredes så meget ud 
til siderne, at rygkirtlen kan iagttages. 

Flere indslæbte arter er lette at holde i fangenskab, 
hvilket har medført, at de ofte bruges som laboratorie- 
dyr. Foderet plejer ikke at være noget problem, idet 
de praktisk taget er altædende: brød, ost, banan, salat, 
andre insekter etc. De kan holdes i glaskar eller insekta- 
rier. Bunden bør dækkes af et ca. én centimeter tykt 
lag tørvesmuld eller savsmuld. Desuden må man sørge 
for, at de har et sted, hvor de kan gemme sig. Medens 
der er foretaget en del biologiske iagttagelser på de 
indendørslevende arter gælder det samme ikke vore 
fritlevende arter. 

I varme lande kan kakerlakkerne forekomme i uhyre 
mængder og være meget plagsomme. Det gælder især 
i havnebyer, men også indendørs i køkkener, spise- 
kamre etc. De angriber sjældent mennesker, men der 
er observeret tilfælde, hvor de med deres bid har over- 
ført sygdomme. I Nordeuropa kan de være til nogen 
gene, idet det er uhygiejnisk at have dem sammen med 
madvarer, som de spiser af og afsætter deres ekskre- 
menter på. Desuden afgiver de en ubehagelig lugt. En 
nærmere instruktion om bekæmpelsen kan fås ved hen- 
vendelse til Statens Skadedyrslaboratorium. 


2% 


20 


1. familie: Blattellidae. 
(Ectobiidae). 

Sædvanligvis middelstore til ret små dyr. Vinger er 
for det meste veludviklede, men kan hos hunnerne 
være reducerede til små lapper. Rygkirtler er sæd- 
vanligvis tilstede hos hannerne. Subgenitalpladen er 
ofte hos hannen asymmetrisk og bærer to uens 
store styli eller en enkelt stylus. Styli kan også helt 
mangle. 

Meget artsrig gruppe, der er udbredt over hele jor- 
den. 


1. Ectobius Stephens, 1835. 
(Skovkakerlakker). 


Forvingerne når hos hannen bagkroppens spids eller 
forbi denne, medens de hos hunnen sædvanligvis er 
kortere. I hvilestillingen når begge par forvinger ikke 
tæt sammen fortil, hvorved der dannes et lille åbent 
trekantet felt tæt op til pronotums bagrand. Bagvin- 
gerne er veludviklede eller forkortede. Det sidstnævnte 
ofte hos hunnen. Baglårets underside bærer 2—3 lange 
torne nær skinnebenets tilledning. Forvingernes anal- 
ribbe er tydelig, nedsænket i en fure og kraftig krum- 
met, hvorved analfeltet bliver halvcirkelformet. Han- 
nens 7. rygplade er forsynet med rygkirtel. Subgenital- 
pladen bærer en enkelt, knopagtig stylus. 


Oversigt over arterne. 


se) 
1. Rygkirtel uden tuberkel (fig. 4 B) 
2. sylvestris p. 23. 
Rygkirtel med en tuberkel (fig. 4A og CC)... 2. 

2. Rygkirtlens tuberkel stor (fig. 4A). Middel- 
stor art (mindst 8 mm lang) 


1. lapponicus p. 22. 
Rygkirtlens tuberkel lille (fig. 4C). Ret lille 
art (højst 7 mm lang) ...... 3. panzeri p. 23. 


6. rygplade 


0.25mm 


C 


Fig. 4. Rygkirtler af slægten: Ectobius, $. A: E. lapponicus. 
B: E. silvestris, C.E. panzer, 


rr, 
1. Forvingerne korte og bagtil bredt afskåret 
HERVED 2300 ;O2 VAR ERR ro) 3. panzeri p. 23. 
Forvingerne bagtil rundagtigt tilspidsede... 2. 


2. Forvingerne når bagkroppens spids eller er 
lidt kortere eller længere. Pronotums midte 
sædvanligvis lysebrun .. 1. lapponicus p. 22. 
Forvingerne når til bagkroppens midte eller 
lidt over denne (man bør være opmærksom 
på indskrumpede eksemplarer i samlinger). 
Pronotums midte sædvanligvis mørkebrun 
HER ORE FEE Dyr då bal 2. silvestris p. 23. 

1. E. lapponicus (Linné), den almindelige skov- 
kakerlak. 

&. Hovedet er sort til brunt. Pronotum er sort til 
mørkebrunt bortset fra de gennemsigtige siderande. 
Forvingerne er lancetformede og når ud over bag- 
kroppens spids. De er lysebrune af farve og over- 
strøet med mange, små, brune pletter. Ben og cerci 
er brune til sorte. Subgenitalpladens ene stylus er ret 
stor og rundagtig. Rygkirtlen er ret lille, oval og for- 
synet med en veludviklet tap, der ofte har en synlig 
længdefure. 

?. Den er lysere end hannen. Pronotum er lysebrun 
med klare rande. Forvingerne når til bagkroppens 
spids eller er kun lidt kortere end denne, og de er 
overstrøede med mange, små brune pletter. Bagkrop- 
pens længde kan variere indenfor det enkelte individ 
afhængig af fødeoptagelse, og af om hunnen bærer æg- 
kapsel. Ben gule. 

Længde: 3 8—13 mm; 2 6—10 mm. 

Rimeligvis 5—6 nymfestadier. 

Æsgkapslen er 3-4 mm lang, brun og uden længderiller. 

Den findes på mange forskellige lokaliteter (skove, 
heder, i græs, etc.), hvor den almindeligvis opholder 
sig ved jorden. Den kan også træffes oppe i træer 
og buske og det gælder især hannen, der er en ganske 
god flyver. . 

Under kopulationen er kønnene modsat rettet. Æg- 
kapslen bliver almindeligvis båret i to til tre dage — 
undertiden længere — inden den bliver lagt. Overvint- 
ringen finder sted i nymfestadiet, og den voksne frem- 
kommer i forsommeren. Nymferne klækkes hen på 
sensommeren. 

Udbredelse: Meget almindelig over hele landet. 

Når mod nord til Lapland og mod syd til Middelha- 

vet. Sydlige England. Når mod øst ind i Sovjet. I Lap- 
land optræder den som »husdyr« i lappernes koter. 


2. E. silvestris (Poda). Arten forveksles undertiden 
med E. lapponicus, som den overfladisk set ligner. 

&. Hovedet brunt til sort med et gult bånd på 
issens bageste del nær pronotum. Pronotum er sort til 
mørkebrunt bortset fra de gennemsigtige siderande. 
Subgenitalpladens ene stylus er lille, kegleformet og 
med afrundet spids. Rygkirtlen er stor, afrundet og 
dyb og uden tap. Rygkirtlens bagrand er let fortykket, 
noget lys og i midten med en meget, lille tuberkel. 

2. Pronotum er hovedsagelig sort til mørkebrun 
med lyse rande. Hovedet har samme mørke farve som 
pronotums midte. Forvingerne når til bagkroppens 
midte eller lidt der ud over, men aldrig til bagkrop- 
pens spids. De er tilspidsede. 

Længde: g 9—13 mm; 2 6—10 mm. 

Æsgkapslen er 3—4 mm lang, sort til mørkebrun og 
med dybe længderiller. 

Den kan findes på de samme lokaliteter som E. 
lapponicus. 

Udbredelse: I Danmark er den kun fundet i Jylland 
syd for Limfjorden. Den synes at være særlig alminde- 
lig i Silkeborgskovene, plantagerne ved Herning, på 
Mols og i Sønderjylland (eks. Frøslev, Draved). Mulig- 
vis er der tale om en nyindvandrer, siden den endnu 
ikke er fundet på øerne. 

Kendes ikke fra Sverige og Norge. I Sydslesvig findes 
den rimeligvis. Kendt fra Hamburgs omegn. Spredt 
forekommende i Mellemeuropa og Frankrig. Ikke fun- 
det på De britiske Øer. Italien. Nordafrika. 


31 E. panzeri Stephens (Fig. 5 og 6). Den mindste 
art indenfor slægten. 

gå. Grundfarven kan variere fra lysebrun til mørke- 
brun. Pronotum lys og den midterste del mere eller 
mindre brunplettet, hvor det brune kan fordele sig i 
to større, langstrakte pletter. Randene lyse. Forvin- 


Fig. 5. Ectobius panzeri &, x8. 


gerne når ud over bagkroppens spids. De er lancet- 
formede og brunplettede. Benene er gule, brune eller 
sorte. Cerci brune eller sorte. Subgenitalpladens ene 
stylus er relativ stor, rundagtig. Rygkirtlen ret lille, 
omtrent cirkelformet og med en lille tap. 

2. Den kan fremvise den samme farvevariation som 
hannen. Forvingerne er korte, når kun til bagkroppens 
midte og er brede bagtil. 

Længde: 3 5—7 mm; 9 4,5—7 mm. 

Hos nymferne er brystets overside lysegul med to 
brede, brune længdebånd på pro- og mesonotum, der 
bagest er afbrudt og forbundet. På bagkroppens over- 
side anes ligeledes to længdebånd. 

Ægkapslen er 2—3 mm lang, brun og uden længde- 
riller. 


Fig. 6. Ectobius panzeri 2, x8. 


Den kan findes i såvel hvide som grå klitter og på 
de bagvedliggende heder (Nordeuropa). Den er også 
fundet i skove (Mellemeuropa). Hannen er iagttaget 
flyvende. 

Udbredelse: I Danmark har denne kakerlak en me- 
get begrænset udbredelse, idet den kun er fundet ved 
vestkysten ved Ringkøbing Fjord og sydpå: Sønder- 
vig, Årgab, Henne, Skallingen, Esbjerg, Fanø og 
Rømø. Den synes til gengæld ikke at være sjæl- 
den her. 

Fra Sverige og Norge kendes arten ikke. I Sydslesvig 
er den fundet flere steder på øen Sild og er rimeligvis 
almindelig overalt på De frisiske Øer, og de danske 
forekomster må betragtes som de hidtil nordligste, 
kendte udløbere af dens udbredelsesområde. Spredt 
forekommende i Mellemeuropa, Frankrig, sydlige Eng- 
land, Wales, Krim i Sovjet. 


2. Blattella Caudell, 1903. 
(Phyllodromia Serville, 1839). 


Middelstore dyr. Forvingerne når ud over bagkrop- 
pens spids og af samme længde hos begge køn. Anal- 
ribben er tydelig, nedsænket i en fure og mindre krum- 
met end hos Ectobius, hvorved analfeltet bliver lang- 
strakt. Vingerne er helt sammenstødende. Baglårene 
er på undersiden forsynet med flere, lange torne. 
Subgenitalpladen hos hannen med en enkelt, veludvik- 
let, men lille stylus. Hannen bærer rygkirtel på 7. og 
8. rygplade. Supra-analpladen er forlænget især hos 
hannen. 


B. germanica (Linné), den almindelige kakerlak, den 
tyske kakerlak. Grundfarven er gulbrun, men farverne 
kan variere. De kan være lyse eller gå over i det rød- 
ligbrune. Pronotum har to symmetriske, mørkere 
længdebånd. 

Længde: 3 2 10—13 mm. 

Antallet af nymfestadier er sædvanligvis seks, men 
kan variere fra 6—11. Almindeligvis stiger antallet af 
stadier med ugunstige ydre betingelser. De unge nym- 
fer er mørkebrune med en stor lysegul stribe på pro- 
notum. I løbet af nymfeudviklingen vil de mørke sider 
danne de to længdebånd, som er så karakteristiske for 
den voksne. 

Ægkapslen er 7—8 mm lang og ca. 3 mm bred. Den 
indeholder almindeligvis 35—45 æg, men større antal 
er også iagttaget. 

I varmere lande (f. eks. Sydeuropa) kan dyret færdes 
udendørs, medens det i Nordeuropa kun er fundet 
indendørs i køkkener, restauranter, hoteller, bagerier, 
lagerrum etc. Tidligere var arten meget almindelig, 
medens den i dag med den bedre hygiejne og bekæm- 
pelsesmetoderne (insekticider) er taget stærkt af. 

Den har en stor formeringsevne som i nogen grad 
er betinget af ydertemperaturen. Ved almindelig stue- 
temperatur finder klækningen sted efter at hunnen har 
båret ægkapslen i 4—6 uger, men ved højere temperatur 
bliver perioden mindre. Ægkapslen bliver sædvanligvis 
først afsat få dage før æggene klækkes, men æggene 
kan også blive klækket endnu medens hunnen bærer 
ægkapslen. Den vil da bære den tomme ægkapsel endnu 
i nogle dage før den kastes. Hvis ægkapslen fjernes fra 
en hun, nogen tid før den normalt ville have kastet 
den, udebliver klækningen. Den kan dog finde sted, 
hvis kapslen anbringes i fugtig og ikke for varm luft, 
men kun hvis der er højst ”/, af perioden tilbage. 
Ægkapslen bliver båret med kølen sidevendt. Hos alle 
undersøgte danske eksemplarer har kølen været drejet 
til højre, men den kan også være venstrevendt, som 
det er iagttaget andre steder i Europa. Ved almindelig 
stuetemperatur forløber der 1—2 måneder mellem dan- 
nelsen af hver ægkapsel, men ved højere temperatur 
forløber der kun nogle uger. En hun producerer 3—7 
ægkapsler i sit liv (12 er dog iagttaget). Nymferne 
udvikler sig i løbet af 2—4 måneder ved almindelig 
stuetemperatur. De voksne lever almindeligvis i 5—8 
måneder, men i særlig varme omgivelser kan levealde- 
ren blive reduceret til 3-4 måneder. 

Den almindelige kakerlak er et livligt dyr, der kan 
bevæge sig meget hurtigt. Der er målt en hastighed 
på 29 cm i sekundet. Flyveevnen er god, selv om det 
er sjældent at se den bruge vingerne. Ved sprøjtning 
med insekticider er masseflugt iagttaget. Under spring 
bruges vingerne ofte. 

Udbredelse: Kosmopolit. Den menes at stamme fra 
Middelhavslandene. Den blev første gang observeret i 
Danmark omkr. 1760, hvor den blev fundet i Køben- 
havn. Den angives at være ført hertil med skibe fra 
Kina. I Sverige kendtes den ikke på Linnfé's tid. Først 
i midten af forrige århundrede angives den som fore- 
kommende i større havnebyer. I Mellemeuropa synes 
den indslæbt fra syd i løbet af forrige århundrede, 
altså langt senere, end den nåede til Danmark. For- 
uden at blive kaldt den tyske kakerlak har den haft 
andre tilnavne: Russere (i Schlesien), Preussere (i Rus- 
land), Franskmænd (i Sydvesttyskland), Schwabere 
(i Nordtyskland). 


2. familie: Blattidae. 


Sædvanligvis middelstore til store dyr. Vingerne kan 
være af meget forskellig længde eller helt mangle. 
Subgenitalpladen er symmetrisk og med to styli hos 
hannen. 

En artsrig og for det meste tropisk gruppe. 


1. Blatta Linné, 1758. 


Forvingerne veludviklede hos hannen, men når ikke 
bagkroppens spids, medens de hos hunnen er reducere- 
de til et par sidestillede lapper. Bagvingerne er vel- 
udviklede hos hannen og meget stærkt reducerede hos 
hunnen. Store dyr (over 18 mm lange). 

B. orientalis Linné, den orientalske kakerlak (Fig. 7). 
Den er let kendelig på sin størrelse, farverne og vinger- 
nes udformning. Farverne varierer kun lidt. Hannen 
er ensfarvet rødbrun, og hunnen er ensfarvet sortbrun 


til sort. 


Fig. 7. Blatta orientalis , x2,5. 


Længde: g 2 18—28 mm. 

Nymferne er af samme farve som de voksne. 6—12 
nymfestadier. 

Ægkapslen er 7—10 mm lang og indeholder alminde- 
ligvis 16 æg. Lige efter dannelsen er den lyserød, her- 

efter bliver den rødbrun og efter at den er lagt mørkner 
den yderligere. 

Denne kakerlak kan findes under de samme betin- 
gelser som B. germanica og kan være lige så almindelig. 
Om dagen holder den sig ofte skjult. Den er som B. 
germanica et livligt dyr. 

Æsgkapslen bæres i 1—2 dage, undertiden længere, 
inden den lægges. Den lægges på en varm plads, og 
hunnen kan beskytte den med sand, støv eller sekret- 
dannelser fra munden. Klækningen finder sted 2—3 må- 
neder efter, men der kan også gå kortere tid ved højere 
temperaturer (5—6 uger). Nymfeudviklingen tager 7—10 
måneder afhængigt af temperaturen. I lokaler, hvor 
temperaturen er forskellig sommer og vinter, vil ud- 
viklingen blive forlænget i vinterperioden og gå hurti- 
gere i sommerperioden. Levealderen er 7 måneder i 
kølige omgivelser og 2—4 måneder i varme. En hun kan 
nå at producere 5—10 ægkapsler i hele sit liv. Jomfru- 
fødsler er iagttaget i kulturer. 

Udbredelse: Kosmopolit. Dens oprindelige udbre- 
delse er ukendt, men p.g.a. fossilfund menes den enten 
at stamme fra Nordafrika, Krim, hvor den er fritle- 
vende i skove, eller tropisk Asien. Til De nordiske 
Lande synes den dels at være indslæbt over land sydfra 
med varer, dels med skibsfarten i midten af 1700-tallet. 
Til Finland nåede den frem sydfra gennem Rusland 
(muligvis stammende fra Krim) og var allerede i 1700- 
tallet almindelig i de finske badstuer. Herfra nåede 
den til Stockholm, samtidig med, at den blev observe- 
ret i flere større havnebyer i De nordiske Lande. I dag 
vil den kunne findes overalt og den findes ofte i impor- 
terede varepartier. 

2. Periplaneta Burmeister, 1838. 


Såvel forvinger som bagvinger er veludviklede og 
når ud over bagkroppens spids. Store dyr (over 20 mm). 


Oversigt over arterne. 


Supra-analpladens indsnit bagtil dybt. 
Forvingerne forrand uden gul stribe 
1samericanap:31. 
Supra-analpladens indsnit bagtil lille. 
Forvingernes forrand med gul stribe 
2. australasiae p. 31. 


1. P. americana (Linné), den amerikanske kakerlak. 
Grundfarven er rødligbrun. Pronotum har en ofte 
uklar, gullig ring, hvor den mørke farve fordeler sig 
i midten og langs bagranden. Forvingerne er ensfarve- 
de brune. Supra-analpladen har bagtil et dybt indsnit. 

Længde: 3 2 23—32 mm. 

Nymferne er grumset brune og med lysere og mør- 
kere partier. 6—18 larvestadier. 

Æsgkapslen er 8—12 mm lang. 

Udbredelse: Kosmopolit. Dyret bliver fra tid til 
anden indslæbt med varer især fra tropiske egne, men 
kan kun overleve i Nordeuropa på særlig varme steder 
(f. eks. væksthuse, bagerier). I ældre tider blev den 
især indslæbt med sukker fra Sydamerika og Vestin- 
dien — heraf navnet. Måske er den kommet fra Afrika 
med slaveskibene til Amerika inden den nåede til 
Europa, men noget om dens oprindelige hjemsted kan 
ikke siges. 


2. P. australasiae (Fabricius), den australske kaker- 
lak. Grundfarven er rødligbrun til mørkebrun. Prono- 
tum har en klar, tydelig, gullig ring, hvor den mørke 

farve fordeler sig i midten og langs bagranden. For- 
vingerne har en lysegul stribe langs den basale del af 
forranden. Supra-analpladens indsnit bagtil er lille. 

Længde: g 2 23—30 mm. 

Larverne kan i de første stadier kendes på, at meso- 
notum og 2. bagkropsled har et gulligt tværbånd. I de 
senere stadier udvikles den lyse ring på pronotum, og 
desuden findes der en række lyse, gullige pletter langs 
kanten på hvert af bagkroppens rygled (terga). 9 larve- 
stadier er iagttaget, men antallet kan rimeligvis variere 

Ægkapsel: 9—10 mm lang. 

Udbredelse: Kosmopolit. Kan findes overalt i tro- 
perne. Oprindeligt hjemsted ukendt. Indslæbes fra tid 
til anden med skibe og ofte med bananladninger. 


Græshopper 
(Orthoptera, Saltatoria). 


De hjemlige græshopper er for det meste middelstore 
til store insekter med en sammentrykt eller valseformet 
krop og tydeligt udviklede springben. De er således 
altid let kendelige ikke alene gennem deres udseende, 
men også på måden de bevæger sig. Dog gives der 
undtagelser fra denne gængse type. Et eksempel herpå 
er jordkrebsen (Gryllotalpa gryllotalpa) fra vor egen 
fauna, og andre eksempler kendes fra Sydeuropa og 
fremmede verdensdele. 

Hovedet er forholdsvis stort og er vinkelret stillet 
i forhold til den øvrige krop, hvorved munddelene bli- 
ver nedadrettede (hypognat eller orthognat hovedstil- 
ling). Forbrystet (prothorax) er frit bevægeligt og altid 
betydeligt større end de efterfølgende brystled (meso- 
og metathorax), der er fast sammenvoksede. Pronotum 
(forbrystets rygplade) er bøjet ned i to sidelapper 
(paranota), hvorved det får en saddelagtig form. Side- 
lapperne er adskilt fra pronotums overside enten ved 
en kant eller en afrunding, og de er mere eller mindre 
sammenvoksede med forbrystets sidestykker (pleura), 
som de delvis skjuler (cryptopleuri 2: pleura ligger for 
størstedelen inde i prothorax). Benene er ensartet byg- 
get. Dog er forlemmerne hos den allerede nævnte jord- 
krebs, der i flere henseender afviger i bygningen fra 
sine nærmeste slægtninge p.g.a. sin tilpasning til et 
underjordisk liv, udformet som graveben. Hofterne er 
mellemstore, frie og vidt adskilte. Foden består af tre 

Knud Th. Holst: Kakerlakker 3 

eller fire led. Forvingernes costalribbe er rykket tilbage 
fra forranden, således at der fremkommer et præcostal- 
felt, der i forvingens hvilestilling vender nedad og lig- 
ger langs kroppens side. Bagkroppen har ti synlige ryg- 
plader, hvoraf den 10. rygplade bærer et par uleddede 
cerci (halenokker). Hannens kopulationsorgan er sym- 
metrisk og hunnen bærer et læggerør (ovipositor), 
hvormed æggene placeres i jord, mellem planter eller 
i planter. 

Et karakteristisk træk hos græshopperne er, at de 
ofte frembringer lyde, sædvanligvis ved at gnide kitin- 
dele mod hinanden eller ved at banke i underlaget. 
Ofte findes der særligt udformede lydfrembringende 
organer, der er specielt bygget hos de forskellige grup- 
per. Indenfor underordenen Ensifera, der bl. a. rummer 
løvgræshopper og fårekyllinger, gnides forvingerne mod 
hinanden, og hos Caelifera, der bl. a. rummer mark- 
græshopperne, bliver hos de fleste danske arter bag- 
benet gnedet mod forvingen i hvilestillingen. Denne 
slags lydfrembringende organer kaldes stridulations- 
organer, og græshopperne stridulerer, når de to kitin- 
dele gnides mod hinanden. Almindeligvis siger man, at 
græshopperne synger. 

Græshopperne er ofte forsynet med høreorganer, de 
såkaldte tympanalorganer, der udadtil viser sig med 
en trommehinde, der i de fleste tilfælde er mere eller 
mindre dækket af et låg, hvorved der dannes en trom- 
mehule. Disse tympanalorganer kan sidde forskellige 
steder afhængig af, hvilken græshoppegruppe det dre- 
jer sig om. Hos Ensifera sidder der ofte et par tromme- 
hinder på hver side af forskinnebenets sider, og hos 
Caelifera et par på 1. bagkropsleds sider. 

Nymferne har stor lighed med de voksne (ufuldstæn- 
dig udvikling). Antallet af nymfestadier kan være 

højst forskelligt ikke alene fra gruppe til gruppe, men 
inden for samme art. 

En særlig interesse er knyttet til udviklingen af vin- 
gerne. De første anlæg dannes sædvanligvis i 2. eller 
3. nymfestadium som små nedadrettede lapper fra 
meso- og metanotums (mellem- og bagbrystets ryg- 
pladers) bageste rand. I de efterfølgende stadier bliver 


Fig. 8. Nymfe af Decticus verrucivorus &, x1,5. 


disse vingeanlæg stadig større indtil et af de sidste 
stadier, hvor der sker en påfaldende ændring. Begge 
vingeanlæggene drejer sig med et hudskifte om deres 
akse opefter, således at indersiden kommer til at vende 
udad og forkanten opefter. Bagvingeanlæggene kom- 
mer derved til at dække forvingeanlæggene. En nymfe 
i et af de sidste nymfestadier kan overfladisk set ligne 
en voksen med reducerede vinger, men takket være 
bagvingeanlæggenes karakteristiske udseende og place- 
ring, kan nymfer altid kendes fra voksne med reduce- 
rede vinger (fig. 8 sammenlignet med f. eks. fig. 24). 
Ved det sidste hudskifte drejes vingerne i deres hæng- 
sel, således at de kommer til at ligge normalt med for- 
randene nedad langs siderne og bagrandene sammen- 
stødende på rygsiden. 
3% 

Fra Danmark kendes 33 græshoppearter og fra Nord- 
europa omtrent 435 arter, hvilket kun er et lille antal 
sammenlignet med Mellem-, Øst- og Sydeuropa. Fra 
Mellemeuropa kendes omtrent 150 arter og fra hele 
Frankrig omkring 200 arter. Årsagen til det større 
artsantal i sydligere og østligere egne må tilskrives de 
højere sommertemperaturer og det større antal sol- 
skinstimer om sommeren. Det danske, atlantiske klima 
synes ikke at være velegnet for græshopper, der mere 
end de fleste andre insekter er meget kuldefølsomme. 
Antallet af kendte græshoppearter er ca. 17.000. 

Ordenen deles i tre underordner: Grylloblattinea, 
Ensifera og Caelifera, der er ret forskellige både med 
hensyn til bygning og biologi. Især afvigende fra den 
gængse græshoppetype er Grylloblattinea. Dyrene in- 
denfor denne gruppe er vingeløse og har reducerede 
øjne. Benene er udviklet som løbeben. Pronotums side- 
lapper er kun lidt udviklede, således at forbrystets 
sidestykker (pleura) bliver frie. Men visse bygnings- 
træk indenfor bl. a. brystet (thorax) gør det muligt at 
placere dem blandt græshopperne. Om gruppen skal 
betragtes som primitiv kan diskuteres. Der kendes fem 
arter fra Canada, California, Japan og Manchuriet, 
hvor de lever alpint under stene eller i tætte skove. 
Under beskrivelserne er der ikke taget hensyn til denne 
gruppe. Tilbage bliver Ensifera og Caelifera. 


Oversigt over underordnerne. 


Antennerne længere end kroppen (Gryllotalpa 
dog undtaget. Hos denne er forbenene omdan- 
net til graveben). Tympanalorganet sidder på 
på første par bens skinneben. Stridulationsor- 
ganet sidder på den bageste del af forvingen og 
almindeligvis kun hos hannen. Læggerøret er 


37 


udviklet til en læggebrod. Overvejende kød- 

ædere, men tager også plantekost. Opholder sig 

fortrinsvis i buske og krat. Stridulationen er 

almindeligvis høj og sammenflydende eller ly- 

der som en tikken. 

Ensifera (græshopper med lange antenner) p. 44. 
Antennerne kortere end kroppen. Et par tympa- 

nalorganer sidder på første bagkropsled. Sæd- 

vanligvis kan begge køn stridulere. Stridulatio- 

nen kan frembringes på forskellige måder; al- 

mindeligvis stryges bagben mod forvinger i 

hvilestillingen. Læggerøret er udviklet til to 

par synlige og korte klapper. Bagkroppen kan 

under æglægningen forlænges kraftigt. Plante- 

ædere. Opholder sig fortrinsvis i græs. Stridu- 

lationen er almindeligvis lav og sammenfly- 

dende, kraftigst hos hannen. 

Caelifera (græshopper med korte antenner) p. 111. 


Indsamling, præparation og 
fangenskab. 


De fleste nordeuropæiske græshopper er forholdsvis 
lette at fange, og til fangsten bruges almindeligvis et 
insektnet. Undertiden kan det være hensigtsmæssigt 
at bruge hænderne i tæt vegetation, hvor insektnettet 
vanskeligt kan nå ind. En anden fangstmetode er at 
lirke et lille præparatglas ned over dyret. Den kan med 
held anvendes overfor mindre markgræshopper og 
torngræshopper (Tetrigidae). Forudsætningen for en 
god fangst er, at vejret er solrigt og gerne også varmt. 
Er vejret derimod regnfuldt og køligt, søger græshop- 
perne ned i vegetationen og er vanskelige at finde 
p.g.a. deres gode evne til at camouflere sig. 

Græshopper kan praktisk taget findes overalt: Klit- 
ter, heder, enge, grøftekanter, skovbryn, skovlysninger 
etc., men inde i skyggefulde skove findes de aldrig. 
Markgræshopper kan ofte fanges i stort tal ved ketsj- 
ning i græs og anden lav vegetation. Mange af de små 
markgræshopper (Omocestus, Chorthippus) ser ret ens 
ud i vegetationen, og det kan være nødvendigt at have 
græshoppen i hånden til bestemmelse. En udmærket 
metode er at fylde insektnettet med dyr, og da tage 
dem op en efter en til undersøgelse. Hvis man er en 
sikker kender af græshoppestemmer, kan man ofte 
fastslå, hvilke arter, der lever på lokaliteten uden at 
have set dem. Det kræver rutine at lytte sig frem til 
græshopperne, men har man f. eks. i nogen tid hørt 
den almindelige markgræshoppe synge, er det forholds- 
vis let at fastslå, når man har en anden art for sig. 
Mange løvgræshopper kan også fanges ved ketsjning, 
men aldrig i så stort tal som markgræshopperne. Det 
vil mest blive arter der lever ved jorden, samt nymfer 
af træ- og busklevende former, der i nymfestadierne 
ofte holder sig til jorden. Nedbankning af løvgræshop- 
per er en udmærket fangstmetode. 

Der .er stor forskel på løv- og markgræshoppernes 
sang. Det er svært at definere forskellen, men løvgræs- 
hoppernes sang er ofte kraftigere end markgræshopper- 
nes, eller den lyder som en tikken. De store løvgræs- 
hopper, såsom vore Tettigonia-arter og vortebideren 
(Decticus verrucivorus), findes bedst ved at nærme sig 
dyrene under stridulationen. Det gælder om at nærme 
sig en syngende han med forsigtighed, og stå helt stille, 
når den holder pause. På den måde kan man ofte 
komme tæt ind på dyret (ca. en halv meter). Alligevel 
kan den være svær at få øje på, så godt er den camou- 
fleret. Det er oftest vingebevægelserne, som røber den. 

Herefter bør man se nøje efter, om der ikke sidder en 
hun i nærheden, då disse kan være vanskelige at få 
fat på. Ofte kan man gå helt hen til dyret, tage det 
med hænderne eller vippe den ned i insektnettet. Er 
den først forstyrret, vil den søge ned i tættere vege- 
tation og forsvinde. Kun meget sjældent flyver den 
bort. 

Sædvanligvis begynder græshopperne deres sang 
efter St. Hans, når fuglene er ved at indstille deres. 

Under indfangningen bør man så vidt muligt sørge 
for at få et eksemplar af begge køn, især for mark- 
græshoppernes vedkommende, da det ofte vil lette 
bestemmelsen. 

Aflivningen kan finde sted på de sædvanlige måder 
i et cyankaliumglas eller i et glas med æter, eddikeæter 
etc. Dyrene må ikke svømme i æteren eller eddikeæte- 
ren, da de derved kan blive røde. Ved fangst og afliv- 
ning har græshopperne for vane at brække sig, derfor 
bør man ikke komme for mange i samme giftglas. 
Ved at anbringe et stykke avis eller trækpapir, der 
regelmæssigt fornys, i bunden af glasset, kan man for- 
hindre en større tilsøling af giftglas og dyr. Ligesom 
for biller og sommerfugles vedkommende, kan græs- 
hopperne tørres og gemmes til senere opblødning. Ved 
indsamling på længere rejser er det meget praktisk at 
lægge dyrene i præparatglas, der forsynes med vat- 
propper. Eventuelt kan glassene stå åbne i ca. et døgn, 
for at dyrene bedre kan tørre. Der anbringes et dyr i 
hvert glas og vatpropperne fugtes med eddikeæter, 
hvis dampe dræber svampesporer i glasset. Dyrene bør 
helst ligge fastklemt, da de ved at rasle kan afbrække 
antenneled eller lemmer. Dyrene kan også opbevares 
i 709%/, alkohol og senere tørres. De bliver da ofte blege 
eller røde. Nymfer opbevares bedst i spiritus p.g.a. 

deres tyndere kitindele. I glycerol-alkohol forbliver 
dyrene mere bøjelige. 

Et fund er intet værd uden omhyggelig etikettering. 
På et lille stykke karton eller tykt papir anføres finde- 
sted, dato og finderens navn. Ofte kan et findested 
(f. eks. Maglemose, Skovby) være umuligt at genfinde 
for andre, hvorfor et nærmere større stednavn også 
bør anføres. 

Græshoppen nåles sædvanligvis gennem pronotums 
bageste del lidt til højre for midterkølen. Vinger bør 
udspiles, da mange arter bestemmes på vingemønstre 
og bagvingernes farve. For at spare plads kan man 
nøjes med at udspile den ene sides vinger og da sæd- 
vanligvis den højre. Udspilingen kan foregå på et spile- 
bræt som hos sommerfugle. Ben og antenner rettes ud. 
Hos løvgræshopper og fårekyllinger lægges antennerne 
bagud over ryggen, men mån bør passe på, at de ikke 
når højere op, end at man kan få fat i insektnålen. 
Bagbenene kan sættes på et stykke karton på tværs 
af spilebrættets rille. Hos større arter (f. eks.Tettigo- 
nia-arterne og Decticus) bør bagkroppens bløddele ud- 
tages og erstattes med vandsugende vat. Det gøres 
nemmest ved at klippe eller skære en revne på bag- 
kroppens underside uden at beskadige subgenitalpla- 
den. Det bør gøres kort tid efter, at dyret er aflivet, 
da bagkroppen kan rådne eller skrumpe. Hos mark- 
græshopperne bør bagbenene anbringes således at øre- 
åbningen på første bagkropsled kan ses. Undertiden 
kan det være nødvendigt at ændre på f. eks. ben- eller 
vingestillinger for at iagttage nogle detaljer under 
bestemmelsen. En hurtig opblødning kan foretages 
ved at indsprøjte Barbers vædske i brystet med en 
tynd kanyle. Nogle minutter efter kan ændringen 
foretages. 


41 


For flere markgræshopper indenfor underfamilien: 
Acridinae, kan det være af betydning for bestemmelsen 
at kende antallet af tappe på baglårets inderside. Det 
er disse tappe der gnides mod forvingerne under stri- 
dulationen. Ønsker man at kende antallet af tappe, 
må man afnippe bagbenet. Senere kan bagbenet fast- 
limes på et lille stykke karton med indersiden opefter. 
Antallet af tappe kan da passende skrives på cartonet. 
Et præparat, hvor tappene tydeligt kan erkendes, kan 
fremstilles på følgende måde: Baglåret lægges i 59%/, 
kaliumhydroxydopløsning i ca. én dag, herefter skylles 
det i destilleret vand i én til to dage (udskiftes 1—2 
gange) og lægges herefter i 709%, alkohol, hvorefter 
tappene tydeligt kan ses i et mikroskop ved lav for- 
størrelse (25 x). Et gemmepræparat kan fremstilles ved 
at indstøbe benet i canadabalsam. Det er omtrent den 
samme metode som anvendes ved fremstilling af præ- 
parater af kønsorganerne hos sommerfugle og fluer 
(beskrevet hos Lyneborg, Tovinger, Danmarks Fauna 
66). Metoden kan også anvendes ved præparation af 
de sklerotiserede dele, der findes i forbindelse med 
hannens kopulationsorgan. Metoden er anvendt såvel 
indenfor Ensifera som Caelifera. 

Hos løvgræshopper har den såkaldte titillator betyd- 
ning for bestemmelsen. Den kan iagttages ved nedbøj- 
ning af subgenitalpladen (nærmere i afsnittet: Ensife- 
ra) og er let at udtage med en pincet, når den frigøres 
bagtil med en skalpel eller en saks. På tørre dyr i sam- 
linger kan bagkroppens spids neddyppes i 50?/, alkohol 
i ca. en time, hvorefter præparationen kan finde sted, 
uden at den øvrige del af græshoppen tager skade. 
Bagkroppens spids bør føres tilbage til sit oprindelige 
udseende efter udtagelsen af titillatoren. En anden 
metode til opblødning af bagkroppen er pådrypning af 

kogende vand, men man skal passe på ikke at over- 
spule hele dyret, og en tredie metode er indsprøjtnin- 
gen af Barbers vædske. Titillatoren kan bagefter op- 
klæbes på pap, der anbringes på insektnålen, eller der 
kan fremstilles et gemmepræparat som ovenfor beskre- 
vet 

Hvis de præparede græshopper straks efter udspilin- 
gen anbringes på et tørt, varmt sted, er der gode mulig- 
heder for, at de beholder deres farver. Det er især 
løvgræshopperne, som har en tilbøjelighed til at miste 
farverne. 

Under bestemmelsen er en lup ofte nødvendig. Et 
binokulært præparations-mikroskop kan også være 
nødvendigt for at iagttage visse detaljer. 

Fangenskab. Såvel løvgræshopper, fårekyllinger 
som markgræshopper er lette at have i bure, uanset om 
de holdes indendørs eller udendørs på altaner eller i ha- 
ver. De er meget livlige, og det er interessant at følge dem 
gennem deres udvikling fra de kommer ud af ægget, 
som meget små nymfer, og til de dør. For vore hjem- 
lige arters vedkommende har man endog rige mulig- 
heder for at gøre en del nye iagttagelser, da flere sider 
af deres biologi er ret ukendt. 

Burene må naturligvis tilpasses dyrenes størrelse, 
så de ubesværet kan bevæge sig og springe. Et gammelt 
akvarium kan ombygges til et insektarium. En af si- 
derne erstattes med finmasket trådvæv eller teryline, 
ligesom det foroven dækkes med samme stof. Hvis man 
tænker på at udklække larver i buret, må man indrette 
maskestørrelsen i stoffet herefter. Desuden bør man 
bore et hul i akvariets bund, så vandet kan løbe ud 
ved overvanding eller på regnvejrsdage. Indgangen til 
insektariet bør være i en af siderne. Teryline'et kan 
evt. formes som en muffe, der lukkes med en elastik 

eller et stykke ståltråd. Åbner man foroven, har dyrene 
en tilbøjelighed til at springe ud. Ønsker man at foto- 
grafere dyrene, kan buret indrettes således, at en glas- 
side kan skydes til side, for det er kun sjældent, at 
græshopperne bemærker forandringen, hvis det gøres 
med tilstrækkelig forsigtighed. I bunden lægges sand, 
sandblandet muld eller muld afhængig af dyrenes krav 
til omgivelserne. Det samme gælder beplantningen, 
hvor nogle af dyrene kræver tæt vegetation, medens 
andre skal have ubeplantede partier, hvor de kan sidde 
og sole sig. Det må påregnes, at lufttemperaturen i 
buret i fuld sol kan stige adskillige grader over den 
udenfor, og at man meget nemt kan få skabt et »ørken- 
klima« inde i buret, som vore hjemlige græshopper 
naturligvis ikke er tilpasset. Har man sans for indret- 
ningen af buret med planter, grene, sten etc., kan man 
få et lille stykke smuk natur. Dertil kommer, at græs- 
hopper absolut ikke er kedelige at have som »husdyr«. 

Løvgræshopper er hovedsagelig kødædere, men de 
lever også af nogen plantekost. De store arter kan 
fodres med melorme, små markgræshopper etc., me- 
dens de små arter må have bladlus, smålarver etc. 
De foretrækker sarte og saftige plantedele såsom kron- 
blade, mælkebøtteblade eller små stykker æble. Fåre- 
kyllinger er nemme at holde. På grund af sangen bliver 
de i Sydeuropa og Østasien forhandlet i bure, der er 
udformet som små huse eller som mindre »fuglebure«. 
Markgræshopperne er planteædere. Det bedste er at 
lægge en græstørv ind til dem, som udskiftes med en 
ny, når græshopperne har ædt alt det grønne. Vedrø- 
rende biologi henvises til beskrivelserne under de en- 
kelte dyr. 

Græshopper er iøvrigt udmærkede fødeemner for 
flere af de krybdyr, som det er blevet så almindeligt 

at holde i fangenskab i de senere år. I vintersæsonen 
dør vore almindelige, hjemlige græshopper, og selv 
indendørs kan man næppe holde dem i live længere 
end ind i november måned. Æggene udvikler sig først 
efter en hvileperiode (diapause). Denne kan dog for- 
kortes ved at anbringe jorden med æg eller kapsler i 
et køleskab. Et bedre fødeemne for terrariedyr har 
man fundet i ørkenvandregræshoppen (Schistocerca 
gregaria) (p. 144). Fordelen ved at bruge ørkenvandre- 
græshoppen er, at æggene ingen diapause har, og at 
man således kan have levende dyr hele året rundt. 
Den kræver dog temperaturer på 25—35” C for at yngle. 
Det kan klares med et varmelegeme eller en almindelig 
elektrisk pære, der hænger ned i buret. Ved optimale 
temperaturer er generationslængden ca. otte uger. 
Bunden i insektariet dækkes med et 5—6 cm tykt lag 
sand til æglægningen. Som foder kan bruges spiret 
hvede, græs, salat og hvedeklid. 


1. underorden: Ensifera. 


Græshopper med lange antenner. 


Hovedet (fig. 9) er temmelig stort. En særlig inter- 
esse er knyttet til bygningen af partiet mellem anten- 
ner og øjne, hvor issen (vertex) mødes med panden 
(frons). Issen vil fortil mellem antennerne ofte hæve 
sig til et mere eller mindre fremstående parti, der be- 
nævnes isselisten, som på siderne bærer de parrede 
biøjne (pandeøjne, ocelli). I litteraturen benævnes isse- 
listen (fastigium verticis) ofte kun ved navnet: fastigi- 
um. Isselisten anses oprindeligt at være anlagt som en 
parret tuberkeldannelse, som det kendes hos Rhaphi- 
dophoridae (hule- og væksthusgræshopper) (fig. 26). 


45 


Den er så senere i udviklingen sammensmeltet til en 
uparret, men for det meste furet isseliste. Den kan 
være smal og fremspringende og blive tap- eller torn- 
formet, som det f. eks. kendes fra Conocephalinae, Me- 

Fig. 9. Hoved af løvgræshoppe. 


coneminae og Tettigoninae (de store grønne løvgræs- 
hopper), eller den kan være bred og mindre fremtræ- 
dende som hos Decticinae (vortebider, buskgræshoppe 
etc.). Hos Gryllidae (fårekyllinger) er den for det meste 
kun lidt fremspringende og afrundet, selv om den godt 
kan være fremadhvælvet. Panden (frons) bærer opefter 
en mere eller mindre fremstående pandeliste (fastigium 
frontis), der mellem antennerne mødes med isselisten. 
Den bærer på midten det uparrede biøje (pandeøje, 
ocellus). Pandelisten kan være fremtrædende som isse- 

listen. Den kan opefter ende i en mindre tuberkel 
således, at de to lister hver bærer en tuberkel, hvor de 
mødes (Leptophyes). De to lister kan være helt sammen- 
vokset, som det kendes hos Grylloidea (fårekyllinger 
og jordkrebs). De tre biøjne kan være mere eller mindre 
reduceret. Hos Gryllotalpa mangler det uparrede pande- 
øje helt. 

Sideøjnene (facetøjnene, oculi) kan være fremstå- 
ende og kugleformede som hos Phaneropterinae (krum- 
knivgræshopperne) og Tettigoniinae (de store grønne 
løvgræshopper), tilliggende og ovale som hos Decticinae 
(vortebider, buskgræshoppe etc.) og tilliggende og cir- 
kulære som hos Gryllus (markfårekyllinger). 

Et karakteristisk træk for Ensifera er de lange, 
trådformede antenner, der er længere end kroppen og 
består af mange led (fig. 10). Det er ikke ualminde- 
ligt med antennelængder, der er 2—3 gange kroppens 
længde, og der kendes eksempler på antenner, der bli- 
ver næsten ti gange så lange som kroppen. Disse meget 
lange antenner kan iagttages hos Rhaphidophoridae 
(fig. 25), hvor det måske er en tilpasning til arternes 
levevis i mørke (huleformer, natdyr i væksthuse). Et 
eksempel på meget korte antenner kendes fra Gryllo- 
talpa, hvor det er en tilpasning til underjordisk liv. 
Antennerne er almindeligvis indleddet mellem øjnene 
nær deres underkant, og kan være nærmere eller fjer- 
nere stillet hinanden afhængig af pande- og isselistens 
bredde. 

Munddelene består af: Overlæbe (labrum), kindbak- 
ker (mandibulae), kæber (maxillae), hver med en fem- 
leddet palpe og underlæbe (labium) med to treleddede 
palper. 

Brystet (thorax) består, som hos alle insekter, af tre 
led: for-, mellem- og bagbryst (pro-, meso- og meta- 

thorax). Betegnelserne for de dele, der er knyttet til et 
af de tre brystled bærer forstavelserne for-, mellem- 
eller bag- (pro-, meso- eller meta-), f. eks. mellemfoden, 
bagskinnebenet, pronotum (forbrystets rygplade). 

Pronotums karakteristiske saddelformede bygning 
hos græshopper er allerede nævnt. Almindeligvis er 
pronotum noget forlænget bagud over de efterfølgende 
brystled, hvorved forvingernes tilfæstning ofte skjules 
(fig. 10). Pronotum kan bære en midterkøl, der almin- 
deligvis ikke er særlig fremtrædende. Sidelapperne 
(paranota) kan være mere eller mindre lodret stillet 
og slutter ofte med en vulstagtig rand, der kan være 
sammenvokset med sidestykkerne (pleura) eller være 
fri. Det sidste er det almindeligste hos vore hjemlige 
græshopper. Hos den meget specialiserede Gryllotalpa 
har disse sidelapper udviklet sig kolossalt, hvorved 
pronotum kommer til at omslutte hele forbrystet som 
en cylinder bortset fra undersiden, hvor de kraftige, 
tæt sammenrykkede graveben optager det meste af 
pladsen. Hos tropiske arter kan pronotum antage helt 
fantastiske former med omvoksninger, bladagtige dan- 
nelser, torne etc. 

Prosternum (forbrystets bugplade) er temmeligt 
bredt og med vidt adskilte hofter (bortset fra den lige 
nævnte Gryllotalpa), hvor imellem der kan sidde et par 
nedadrettede torne (Tettigonia, Gampsocleis). Noget til- 
svarende gælder for meso- og metasternum, hvor tor- 
nene er udviklede til pladeformede lapper — et par på 
hvert led. 

Benene er normalt bygget med hofte (coxa), hofte- 
ring (trochanter), lår (femur), skinneben (tibia) og fod 
(tarsus). 1. og 2. par ben er af samme størrelse og nor- 
malt udviklet bortset fra specialiserede arter (Gryllo- 
talpa), medens 3. par ben er udviklet som springben. 

Hofterne er kortere end brede hos Tettigonioidea (løv- 
græshopper), medens de er længere end brede hos Gryl- 
loidea (fårekyllinger og jordkrebs) og Gryllacridoidea. 
Hofteringen er mere eller mindre reduceret og sammen- 
bygget med låret. Fødderne består af fire led hos Tetti- 
gonioidea og Gryllacridoidea, medens de består af tre 
led hos Grylloidea. De er almindeligvis fladtrykte, men 
kan også være sammentrykte som hos Rhaphidophori- 
dae (hule- og væksthusgræshopper) (fig. 27). Fodens 
sidste led er forsynet med et par kløer. Fodens under- 
side kan være forsynet med en række stive børster 
(Grylloidea) eller med mere eller mindre udviklede 
trædepuder (Tettigonioidea), der kan være udviklede 
som hæftelapper. Særlig interesse er her knyttet til 
bagfodens 1. led (fig. 14), der hos Tettigonia viridissima 
(den store, grønne løvgræshoppe) har veludviklede men 
ubevægelige hæftelapper, medens det hos gruppen 
Decticinae (vortebider, buskgræshoppe etc.) bærer 
lange bevægelige hæftelapper. 

På springbenene er låret særligt kraftigt bygget, 
medens skinnebenet er langt og svagt og på oversiden 
armeret med en lang række torne. Desuden er bag- 
skinnebenet ved foden forsynet med nogle særlige, ned- 
adrettede torne, de såkaldte sporer (calcaria), der giver 
et godt fodfæste under springet. Når Ensifera springer, 
er det ofte nogle små, korte hop. Det kan forklares ved, 
at springbenene er tilleddet kroppen langt fra tyngde- 
punktet, hvorved kroppen under springet bliver næsten 
vertikalt stillet i modsætning til forholdet hos Caeli- 
fera. 

Forskinnebenet (protibia) bærer tympanalorganet 
(fig. 15), som på hvert af forskinnebenets sider har en 
trommehinde, der hos visse underfamilier (Meconemi- 
nae, Phaneropterinae) ses tydeligt, men som hos de 

fleste andre underfamilier er forsynet med et låg, der 
har sit udspring forneden. Herved dannes en tromme- 
hule (»øregang«). Indgangene til disse trommehuler 
kan ses som to længdespalter på forskinnebenets over- 
side. 

Placeringen af tympanalorganet på forskinnebenene 
giver Ensifera en udmærket retningsbestemmelse til 
f. eks. en syngende han. 

Forskinnebenets bygning har betydning for systema- 
tikken. Det kan være trindt (Conocephalinae) eller for- 
synet med furer eller køle. Desuden kan antallet af 
torne på oversiden variere, og det kan være af betyd- 
ning, om der findes en endetorn på oversiden nær 
foden. 

Hos de fleste Ensifera er vingerne veludviklede. Dog 
findes der i den europæiske fauna en del underfamilier 
(Phaneropterinae, Decticinae), hvor flere af arterne 
har forkortede eller stærkt reducerede vinger. Rhaphi- 
dophoridae (hule- og væksthusgræshopper) mangler 
helt vinger. 

Hos arter med stærkt reducerede vinger er der hos 
hunnerne ofte kun ganske små rester tilbage, medens 
hannernes vinger ikke er reduceret mere, end at stri- 
dulationsorganet er bevaret, som det f. eks. kendes 
fra Pholidoptera griseoaptera (buskgræshoppen). Det er 
sjældent at se Ensifera flyve, selv i de tilfælde, hvor 
vingerne er så lange, at de rager ud over bagkroppens 
spids. Som regel er de dårlige flyvere. Det er blevet 
forklaret ved, at vingernes ledforbindelser til brystet 
er mindre udviklet end hos Caelifera, som er bedre 
flyvere. 

Forvingerne (tegmina, benævnes undertiden ved 
elytra) er hos europæiske arter i reglen lange, smalle 
og skindagtige hos Tettigonioidea (løvgræshopper) eller 

korte, brede og skindagtige hos Gryllidae (fårekyllin- 
ger). De har betydning som dækvinger for bagvingerne, 
som bærere af stridulationsorganet og medvirker under 
flugten som bæreflader. 

Forvingernes ribbenet ses på fig. 11. 

Bagvingerne (alea) ligger i hvilestillingen sammen- 
foldet under forvingerne. De er klare, tyndhudede og 
består af de samme ribber som forvingerne. De deles 
op i to felter: det smalle præanalfelt og det omfangs- 
rige analfelt, som bliver plisséagtig sammenfoldet un- 
der præanalfeltet i hvilen. 

Forvingerne er i hvilestillingen knækkede lidt bag 
cubitus-1 (Cu;), således at vingen kommer til at bestå 
af en sidestillet del: præcubitaldelen og en rygstillet 
del: postcubitaldelen. De to dele står næsten vinkelret 
på hinanden, og derfor kan kun den sidestillede præcu- 
bitaldel iagttages på fig. 10. De rygstillede postcubital- 
dele fra begge forvingerne vil bag pronotum lappe ind 
over hinanden, og ved at bevæge forvingerne ud og 
ind vil kitindele kunne gnide mod hinanden (stridula- 
tion). Det er netop her, at det orthodokse stridulations- 
organ (lydfrembringende organ) hos Ensifera befinder 
sig. Almindeligvis findes stridulationsorganet kun hos 
hannen, som det er tilfældet hos alle nordeuropæi- 
ske arter, men i Mellem- og Sydeuropa kendes et eks- 
empel på at begge køn har stridulationsorgan: Ephip- 
piger, der er kendt, som den, der »skælder ud«, hvis 
den fanges. Under stridulationen løftes vingerne lidt 
i vejret, og det er tydeligt at se, at græshoppen stridu- 
lerer. De ribber der indgår i stridulationsorganet er 
meget vanskelige at tyde og føre tilbage til det egent- 
lige ribbenet. Mange anskuelser har været fremme om 
tydningen. Det har f. eks. været diskuteret, om det er 
de samme omdannelser, som har fundet sted hos Tetti- 

gonioidea (løvgræshopper) som hos Grylloidea (fårekyl- 
linger og jordkrebs). I denne fremstilling vil Ragge 
(1955) blive fulgt. Stridulationsorganet (fig. 12) består 
af to dele: En fil (pars stridens) på Cu, (andre mener 

Fig. 12. A: Basis af venstre og højre forvinge af Tettigonia 

viridissima, den store grønne løvgræshoppe gg. B: Højre for- 

vinge af Acheta domestica, husfårekyllingen 3. Forklaring i 
teksten. 


den skal tydes som 1A), som bærer en række parallelt- 
stillede tværribber og en skraber (plectrum) på bag- 
randen. Lyden opstår ved, at skraber løber over fil, 
når de to vingedele gnides mod hinanden. Hos Tetti- 
gonioidea er den postcubitale den lille, og filen findes 

på den venstre vinge med de paralleltstillede tværrib- 
ber nedad, medens skraberen sidder på den højre vinge. 
Desuden er den højre vinge forsynet med en stor 
næsten cirkelformet og meget klar og gennemsigtig 
membran, der kaldes spejlet (speculum). En tilsvaren- 
de dannelse findes på venstre vinge, men den er pig- 
menteret og ikke gennemsigtig som spejlet. Hidtil har 
man ment, at spejlet havde betydning som lydforstær- 
ker, men dens funktion er ret ukendt. Hos Tettigonioi- 
dea ligger venstre forvinges postcubitaldel over den 
højre. Hos Grylloidea (fårekyllinger og jordkrebs) er 
den postcubitale del stor, hvorved vingerne bliver 
bredere, og når dertil kommer, at forvingerne også er 
kortere end hos Tettigonioidea, betyder det, at fåre- 
kyllinger kommer til at ligne små kasser. Hos Grylloidea 
er begge forvingerne forsynet med en fil og en skraber, 
men i modsætning til Tettigonioidea er det næsten altid 
højre forvinge, som ligger over venstre. Desuden er 
stridulationsorganet rykket længere udad mod vinge- 
spidsen omtrent til midten af vingen. Stridulations- 
organet anses for at være mere primitivt hos Grylloidea 
end hos Tettigonioidea. Som argumentation herfor kan 
bl. a. anføres, at hvis forvingerne, inden de bliver hær- 
dede efter hudskiftet, ombyttes, således at venstre 
vinge kommer til at ligge over højre, vil fårekyllingerne 
alligevel kunne stridulere, selv om den frembragte lyd 
er mindre kraftig end ved normal placering af vin- 
gerne. 

Bagkroppen (abdomen) er næsten altid temmelig stor 
og er bredt tilhæftet brystet. Den består af 10 synlige 
rygplader (terga), der er betydeligt mere hvælvede end 
bugpladerne. Den 10. rygplade bærer et par uleddede 
cerci (halenokker), der er korte og ikke bøjelige hos 
Tettigonioidea, medens de hos Gryllacridoidea og Gryl- 

loidea er lange og bøjelige. Hannen har 9 bugplader, 
hvor den niende er subgenitalpladen (pladen under 
genitalierne), der hos Tettigonioidea (mangler hos Pha- 
neropterinae) og Gryllacridoidea bærer to styli (grifler). 
Styli mangler hos Grylloidea. Hunnen har 7 bugplader 
og foruden dem, findes der en ofte lille subgenitalplade 
ved basis af læggebrodden. Den benævnes undertiden 
det 8. bugled, hvilket må anses for at være ukorrekt 
udfra anlægget af denne plade. Hunnen bærer ingen 
styli. 

Gattet (anus) sidder på undersiden af 10. rygled og 
er omgivet af tre valver: 1 øvre (epiproct) og to nedre 
(paraprocter), der kan nå mere eller mindre frem under 
10. rygplade. Den øvre valve menes at være identisk 
med 11. rygled. 

Kopulationsorganet har ikke en egentlig penis, men 
består af symmetriske, membranøse valver, der om- 
giver udmundingen af sædgangen (ductus ejaculato- 
rius) på indersiden af 9. bugled (subgenitalpladen). Til 
kopulationsorganet må også regnes de ofte forekom- 
mende sklerotiserede dele (pseudoepiphallus, epiphal- 
lus eller også kaldet pseudosterit), der er fastsiddende 
bag og over de membranøse valver. Hos Tettigonioidea 
(løvgræshopper) benævnes pseudoepiphallus: titillator, 
der består af to frie eller mindre sammenvoksede stave, 
der er fastsiddende bagtil og rager frem over valverne. 
Kopulationsorganet ligger normalt skjult bag subgeni- 
talpladen, men kan iagttages ved at bøje denne nedad. 
Titillator har stor betydning for bestemmelsen. Præ- 
paration af titillator se under afsnittet: Indsamling, 
præparation og fangenskab. 

Læggerøret (ovipositor) er udformet som en lang 
læggebrod, der har sit udspring i 8. og 9. led. Lægge- 
brodden består af tre par valver hos Tettigonioidea 

(løvgræshopper) og Gryllacridoidea: ét par øvre, ét par 
nedre og et par indre. De øvre og nedre valver er 
placeret yderst, og de er lange og skjuler de indre og 
meget kortere valver. Hos Gryllidae (fårekyllinger) 
består læggebrodden kun af de ydre valver, medens 
de indre ikke er tilstede. Læggebroddens valver bliver 
holdt sammen af tunger og er fuget ind i hinanden. 
Brodden kan være mere eller mindre lang, tynd eller 
bred og være stærkt krummet eller næsten lige. Dens 
form har ofte stor betydning for systematikken. Hos 
Gryllotalpidae (jordkrebs) er læggerøret helt redu- 
eeret. 

Hannen og hunnen kan bl. a. kendes fra hinanden 
ved, at hunnen bærer en synlig læggebrod. En undta- 
gelse er Gryllotalpa. 

Antallet af nymfestadier kan variere ikke alene fra 
art til art, men tilsyneladende også indenfor de enkelte 
arter. Sædvanligvis ligger antallet af nymfestadier 
på 5 eller 6. Ved klækningen fremkommer den så- 
kaldte vermiforme nymfe. Den er omgivet af en tynd, 
gennemsigtig hinde, der brister, når nymfen når frem 
til jordoverfladen. For at komme frem til overfladen 
udfører den ormeagtige bevægelser. Man har vedtaget 
at kalde det nymfestadium, som fremkommer efter, at 
den vermiforme nymfes hud er sprængt, før det 1. 
nymfestadium. De første vingeanlæg fremkommer i 2. 
eller 3. stadium, og vingeanlæggene er drejet opefter 
i de to sidste stadier. 

Æggene lægges enkeltvis og kan have flere forskel- 
lige former. Sædvanligvis er de ovale og mere eller 
mindre cylindriske. Hos Phaneropterinae (krumkniv- 
græshopper) er æggene meget flade. 

Underordenen deles i tre overfamilier, der alle har 
repræsentanter i Nordeuropa. 

Oversigt over overfamilierne. 


1. Fødderne med 3 led. Kroppen valseformet. 
Forvingernes bageste del (postcubitaldelen) 
eg ORE neg eee enge Grylloidea p. 101. 
Fødderne med 4 led. Kroppen sammentrykt 2. 
2. Fødderne lange og sammentrykte. Cerci lange 
og bøjelige. Vingeløs. Uden tympanalorga- 
ner på forskinnebenene. 
Gryllacridoidea, Rhaphidophoridae p. 96. 
Fødderne korte og fladtrykte. Cerci korte og 
ikke bøjelige. Altid vinget i det mindste 
som rudimenter. Forvingernes bageste del 
(postcubital-delen) lille. Tympanalorganer 
tilstede på forskinnebenene 
Tettigonioidea p. 65. 


Biologi. 


Ensifera findes sædvanligvis i træer, buske, dværg- 
buske og højt græs. De der når højest til vejrs i træ- 
kroner er Tettigonia viridissima (den store grønne løv- 
græshoppe) og Meconema thalassina (egegræshoppen). 
Noget tættere ved jorden i krat kan Tettigonia viridis- 
sima også findes tillige med Leptophyes punctatissima 
((krumknivgræshoppen), Tettigonia cantans (den syn- 
gende løvgræshoppe), Decticus verrucivorus (vortebi- 
deren) og Pholidoptera griseoaptera (buskgræshoppen). 
På lettere jorde med græs, lyng og krat kan man finde 
Decticus verrucivorus, Metrioptera brachyptera, M. roe- 
seli, M. bicolor, Platycleis denticulata og Gryllus campe- 
stris (markfårekyllingen). I klitter kan følgende optræ- 
de: Platycleis denticulata, Gryllus campestris, Decticus 
verrucivorus, Conocephalus dorsalis (sivgræshoppen). 
Den sidstnævnte kan tillige findes i strandenge. Metri- 

optera bracyptera og M. roeseli kan også findes på mere 
fugtig bund i f. eks. moser. Tachycines asynamorus 
(væksthusgræshoppen) og Acheta domestica (husfåre- 
kyllingen) hører til de indførte arter, som findes inden- 
dørs. Gravende i jord som en muldvarp kan man finde 
den meget specialiserede Gryllotalpa gryllotalpa (jord- 
krebsen). Det er sjældent, at Ensifera bliver indslæbt. 

Føden er overvejende dyrisk, og afhængig af græs- 
hoppens størrelse kan den fortære markgræshopper, 
larver, bladlus 0.1. Ofte bruges forbenene både til fangst 
og senere til fastholdelse af byttet under fortæringen, 
og her har den god brug for de kraftige torne, der ofte 
sidder på forskinnebenet. Også kindbakkerne kan bru- 
ges til at gribe dyr med, men det drejer sig da især om 
mindre dyr. Forstyrres græshoppen under sit måltid 
bærer den byttet bort i kindbakkerne. Tidligere troede 
man, at Ensifera udelukkende var kødædere, men det 
har vist sig, at de ind imellem også tager plantekost. 
Det drejer sig især om saftige plantedele (blomsternes 
kronblade, mælkebøtteblade). En løvgræshoppe, der 
overvejende er vegetarianer, er Leptophyes punctatis- 
sima. 

Farverne kan variere i det grønne, gule, brune, grå 
og sorte. Helt sort er markfårekyllingen, der er blankt 
skinnende. En helt grøn græshoppe er krumknivgræs- 
hoppen mens buskgræshoppen er brunlig. Da krum- 
knivgræshoppen lever mellem grønne løvblade og busk- 
græshoppen ofte lever på jorden mellem nedfaldent 
løv er de hver for sig godt camoufleret. Det samme 
gælder også de øvrige løvgræshopper, der ofte er for- 
synet med rygstriber i en anden farve end det øvrige 
dyr. Hos den store grønne løvgræshoppe er rygsiden 
brunfarvet. Farverne er fint afstemte efter omgivelser- 
ne, og det gør, at græshopperne er vanskelige at finde, 

specielt da de ofte sidder helt stille, når de bliver 
skræmt. Hvis man har registreret en syngende græs- 
hoppehan i en bestemt busk, kan den være meget svær 
at få øje på selv på meget kort afstand. 

Stridulationen hos løvgræshopperne kan lyde meget 
forskellig, hvorfor en fælles karakteristik ikke kan 
gives. Stridulationen kan være meget kraftig og sam- 
menflydende, eller den kan lyde som en tikken, dikken 
eller en svag knitren. Hos de hjemlige løvgræshopper 
er det kun hannerne, der synger for at lokke hunnerne 
til sig. Sangen, kaldesangen, er den eneste sang, som 
løvgræshopperne frembringer. Undertiden synger løv- 
græshopperne vekselsang, idet to hanner skiftes til at 
synge. Frekvensen ligger på 4.000—100.000 Hz (Hertz), 
der er en betegnelse for antal svingninger pr. sek. 
Et normalt menneskeligt øre kan opfatte svingninger 
på 20—20.000 Hz. Vi kan altså normalt kun høre den 
nederste del af frekvensområdet, der af os opfattes 
som høje toner. Da høreevnens øvre grænse ofte fal- 
der med alderen, er der mange ældre mennesker, der 
ikke længere kan høre græshoppernes sang. 

Fårekyllingernes stridulation lyder ofte som spæde 
fløjtetoner. Frekvensen ligger på 2.000—6.000 Hz, 
altså meget lavere end før løvgræshoppernes vedkom- 
mende, og alle svingningerne ligger indenfor det fre- 
kvensområde, vi normalt kan opfatte. Fårekyllin- 
gerne kan synge på forskellige måder. Hannen synger 
først sin kaldesang, hvormed den lokker hunnen til 
sig. Når de to køn har fået kontakt, går han over i 
friersangen, der ofte er lidt svagere end kaldesangen. 
Fra tid til anden går der mode i at holde fårekyllin- 
ger i små bure p.g.a. deres sang. 

Stridulationen kan beskrives på forskellige måder, 
og almindeligvis ses den beskrevet ved hvor mange sit, 

tik, etc., der fremkommer pr. sekund, og om lyden 
falder eller stiger. Disse beskrivelser vil også blive 
anvendt her. Men med den nyere teknik indenfor lyd- 
forskningen, kan man idag få et visuelt billede af lyden 
ved at afbilde den på en skærm i et oscilloskop. Lyden 
sendes pr. mikrofon ind i oscilloskopet, og herved får 
man lyden afbildet i det såkaldte oscillogram. Oscillo- 
grammerne afbildes på en sort skærm som lysende 
kurver, der står stille eller bevæger sig hen over skær- 
men. Oscillogrammets lodrette udsving — amplituden 
— er et mål for lydstyrken. På figur 13 ses oscillogram- 
mer af nordiske løvgræshopper og fårekyllinger. Oscillo- 
skopet var i dette tilfælde indrettet således, at udsvin- 
gene aftegnedes af et lysende punkt, som bevæger sig 
op og ned på skærmen, medens en filmstrimmel bevæ- 
gedes forbi med en hastighed på ca. 10 cm pr. sekund. 
Lad os f. eks. se på oscillogrammet af sivgræshoppen. 
Det består af det man kalder en række chirps, der i 
den første halvdel af oscillogrammet er brede og sam- 
menflydende, og i den sidste halvdel korte og veladskil- 
te. Hvorledes lyder nu sangen for det menneskelige 
øre? Den veksler mellem to lyde, der kan gentages 
med sekunders mellemrum. Den første lyder som en 
hvislen, og den anden som en dikken. Det er netop disse 


Fig. 13. Oscillogrammer af nordiske løvgræshopper og fårekyl- 
linger. $. A: Conocephalus dorsalis (sivgræshoppen). B: Tetti- 
gonia viridissima (store grønne løvgræshoppe). C: Tettigonia 
cantans (syngende græshoppe). D: Decticus verrucivorus (vor- 
tebideren). E: Platycleis denticulata. F: Metrioptera bicolor. 
G: Metrioptera roeseli. H: Metrioptera brachyptera (lynggræs- 
hoppen). I: Pholidoptera griseoaptera (buskgræshoppen). 
K: Gryllus campestris (markfårekyllingen). Alle dyrene er fan- 
get i Danmark bortset fra Metrioptera bicolor, der er fanget 
i Holsten, og Gryllus campestris, der er fanget i Norditalien 
ved Aosta. 1 sek. (ca. 10 cm) af oscillogrammerne er afbildet. 

lyde, som kan ses på oscillogrammet i de enkelte 
chirps, og havde oscillogrammet været tilstrækkeligt 
langt, ville man også have set, hvorledes de to typer 
chirps hele tiden veksler. Ved et chirp forstås den 
lyd, der fremkommer ved et enkelt anslag af stridu- 
lationsorganet. Det er sædvanligvis det korteste ryt- 
meelement i sangen, der kan skelnes af det menneske- 
lige øre. I nogle tilfælde har man filmet vingernes ar- 
bejde under stridulationen samtidig med lydoptagel- 
sen, og det har da vist sig, at lyden hos det undersøgte 
dyr: Ephippiger bitterensis hovedsagelig frembringes 
ved lukningen af vingerne. Et enkelt chirp kan bestå 
af flere dele, der ikke kan opfattes af det menneske- 
lige øre. De kaldes stavelser, og kan fremkomme ved 
en rykvis lukning af vingerne. Hvert chirp består af 
en række udsving, der svarer til, at oscilloskopets ly- 
sende plet har bevæget sig op og ned. Disse enkelte 
udsving kaldes impulserne. De to typer chirps hos 
C. dorsalis siges hver at være samlet i strofer, der ud- 
gør hele motivet. Hos T. viridissima ses et eksempel 
på chirps, der består af to stavelser. 

De betegnelser, der her er anvendt ved beskrivelsen 
af græshoppesangen, er ikke entydige hos de forskel- 
lige forfattere. Især er betegnelserne impuls og chirp 
brugt ved flere sider af sangen. 

De betegnelser, der her er anvendt, bruges også af 
Tuxen (1964): 


impulser, der kan danne 

stavelser, der kan være fraserede og sammen- 
sættes til 

chirps, der ligeledes kan være fraserede og sam- 
mensættes til 

strofer, motiver eller sekvenser, der udgør sangen. 

Da det ofte er vanskeligt at beskrive græshoppernes 
sang i ord anses det for praktisk at afbilde den skema- 
tisk, som det er vist for løvgræshopper og fårekyllin- 
gers vedkommende på side 219. En tilsvarende ske- 
matisk fremstilling af sangen hos markgræshopperne 
kan findes på side 221. Det er kun kaldesangen, som 
gengives på disse figurer, og de er konstrueret ud fra 
oscillogrammerne. Ved at sammenligne disse sangdia- 
grammer med oscillogrammerne vil man se, at de er 
meget forenklede. Hensigten med sangdiagrammerne 
er, at man samtidig med læsningen af beskrivelserne 
af sangen under de enkelte arter, nemt kan slå op og 
få rytmen i sangen. 

Ved kaldesangen er det hannen, der søger at lokke 
hunnen til sig. I dagevis kan den samme han sidde på 
næsten samme sted og synge sin serenade og vente på, 
at en kønsmoden hun skal dukke op. Hvis han ikke 
har heldet med sig, kan han søge andre steder hen i 
nabolaget. Det almindeligste er, som her nævnt, at 
hunnen opsøger hannen. 

Kopulationen indledes ved, at hannen med sin bag- 
kropsspids nærmer sig hunnens subgenitalplade ved 
basis af læggebrodden. Det kan kun gøres nedefra, da 
læggebrodden er »i vejen«. Fastholdelsen sker alminde- 
ligvis ved at hannens cerci griber om hunnens bagkrops- 
spids og ved at de kitindele (titillator, pseudoepiphal- 
lus), der findes i forbindelse med hannens kopulations- 
organ, nedsænkes i hunnens genitalsæk. 

Under kopulationen kan kønnene indtage de mest 
mærkværdige stillinger. Hannen står omvendt på ho- 
vedet i forhold til hunnen, der sidder med hovedet 
opad. Deres lange lemmer stritter ud til siderne, hvor 
de holder fast i vegetationen, eller hannen kan med 
nogle af sine ben holde fast i hunnen, f. eks. i lægge- 

brodden, og hunnen kan holde fast i hannens bagben. 
Denne parringsstilling kan f. eks. iagttages hos vorte- 
bideren og den store grønne løvgræshoppe. Hos krum- 
knivgræshoppen skyder hannen sig ind under hunnen, 
og kopulationen foregår med hunnen siddende over 
hannen. Hos fårekyllingerne finder parringen sted 
på en lignende måde. Parringen varer kun få mi- 
nutter. 

Sædcellerne afgives i en spermatofor, der kan være 
ret forskellig i udseende hos de forskellige arter. Sper- 
matoforen er omgivet af et skumagtigt sekret, der be- 
tegnes: spermatophylax. Det ses som store hvide drå- 
ber ved læggebroddens basis. Efter endt parring bøjer 
hunnen hovedet ned mod bagkropsspidsen, idet hun 
krummer sig helt sammen, og æder spermatophylax. 
Det kan tage timer. Til slut æder hun sædvanligvis 
også det tomme hylster fra spermatoforen, efter at 
sædcellerne er optaget. 

Hos løvgræshopperne kan hannen som allerede 
nævnt kun synge sin kaldesang, men hos fårekyllingen 
vil hannen, når en hun er lokket til og er tilstrækkelig 
nær, gå over i en friersang, der er svagere, men hvor 
de enkelte chirps er mere sammenflydende. Under frier- 
sangen kravler hunnen op på hannen bagfra, og han 
skyder sig ind under hunnen. 

Hos løvgræhopperne lægges æggene hen på sensom- 
meren, og de overvintrer og klækkes næste år i begyn- 
delsen af sommeren. Hos fårekyllingerne finder over- 
vintringen sted i et af de sidste larvestadier. Æggene 
placeres v.h.a. læggebrodden almindeligvis i jorden, 
men de kan også afsættes i forskellige plantedele, som 
det f. eks. kendes fra Leptophyes punctatissima, Cono- 
cephalus dorsalis og Platycleis denticulata. Almindelig- 
vis lægger en hun 50—100 æg i løbet af sit liv. 

1. overfamilie: Tettigonioidea. 
(Løvgræshopper). 


Antennerne er lange og tynde. Foden er fladtrykt 
og består af 4 led. Forskinnebenene sædvanligvis med 
tympanalorganer. Hofterne kortere end brede. Vin- 
ger er veludviklede eller mere eller mindre reducerede, 
men de mangler aldrig. Forvingernes postcubitaldel 
(rygstillede del) er lille og bærer stridulationsorganet. 
Venstre forvinge bærer filen (pars stridens) og ligger 
over højre forvinge, der bærer skraber (plectrum) og 
spejlet (speculum). Cerci er temmelig korte og ikke 
bøjelige. Hannens subgenitalplade bærer sædvanligvis 
styli. Læggebrodden er almindeligvis lang, og den 
består af 3 par valver. Kopulationsorganet er symme- 
trisk og består af membranøse valver, og en titillator 
er ofte til stede. 

Omfatter kun én meget omfangsrig familie. 


1. familie: Tettigoniidae. 


Oversigt over underfamilierne. 


1. 1. og 2. fodled uden sidefurer (fig. 14 A). For- 

og mellemskinneben med en længdefure på 
Oversiden... 0088 Phaneropterinae p. 67. 

1. og 2. fodled med sidefurer (fig. 14 B og C). 

For- og mellemskinneben uden længdefure 


EET EG 2. 
2. Forskinnebenenes trommehinder utildække- 
gs TS As Meconeminae p. 69. 
Forskinnebenenes trommehinder tildækkede 
GREB DEDE RI SIN SE Ga 2 SAR ås 
3. Forskinnebenet trindt og uden torne på over- 
sidenilfigs. 415- BI) i Conocephalinae p. 72. 


Knud Th. Holst: Kakerlakker 5 

Fig. 14. Bagfødder af A: Leptophyes punctatissima, B: Tetti- 
gonia viridissima og C: Decticus verrucivorus. h: bevægelige 
hæftelapper. s: sidefurer. u: ubevægelige hæftelapper. 


A B 


Fig. 15. Forskinneben af A: Meconema thalasina, B: Conoce- 

phalus dorsalis og C og D: Tettigonia viridissima. A, B og C 

er set fra siden, D fra oven. e: endetorn på oversiden. i: ind- 
gang til trommehule. 1: længdefure. t: trommehinde. 


Forskinneben med en længdefure på hver af 
siderne og med en endetorn på oversiden 
(gr 150G. og Fist 00.4 da FEER ni) odde Å. 

4. Bagføddernes 1. led mangler bevægelige hæf- 
telapper på undersiden (ofte forsynet med 
ubevægelige hæftelapper) (fig. 14 B) 

Tettigoniinae p. 76. 
Bagføddernes 1. led er på undersiden forsynet 
med 2 lange, bevægelige hæftelapper (fig. 
TD REN REESE KER ETS SENESTE Decticinae p. 81. 


1. underfamilie: Phaneropterinae. 
(Krumknivgræshopper). 


Hovedet er afrundet og øjnene små og fremstående. 
For- og mellemskinneben er på oversiden forsynet med 
en længdefure, og forskinnebenet har utildækkede 
trommehinder. 1. og 2. fodled mangler sidefurer. Han- 
nen mangler styli. De europæiske arter er sædvanligvis 
langbenede dyr med reducerede vinger. 

Kun én slægt i Nordeuropa. I Mellem-, Syd- og Øst- 
europa er gruppen rigt repræsenteret. 


1. Leptophyes Fieber, 1852. 


Benene er lange og tynde. Vingerne er reducerede. 
Pande- og isselisten er hver forsynet med en knopagtig 
opsvulmning, hvor de mødes mellem øjnene. Hannens 
cerci er lige og mod spidsen bøjet som en krog. Lægge- 
brodden er kort, bred og kraftig opadbøjet som en 
krum kniv. Den er mod spidsen fint tandet. 


1. L. punctatissima (Bosc). (Fig. 16). Pronotums 
bagrand er let opadbøjet og rager lidt ud over vinger- 
ne, der hos begge køn er reducerede til små lapper. 
Forvingerne er lidt større hos hannen end hos hunnen. 
Bagvingerne er mindre end forvingerne hos begge køn. 
Grøn med fin sort-rød punktering. Bagkroppens over- 

5» 

side brunlig. Antennerne gulgrønne og sortringede. 
Som levende et smukt dyr, der desværre ofte mister 
farverne ved præparation. Dog vil den sort-røde punk- 
tering ofte kunne iagttages. 

Længde: 3 9—16 mm; 9 11—17 mm; læggebrod 6,5— 
1 mk 

Seks nymfestadier er iagttaget. 

Æg er orange til brune med et hvidligt overfladelag. 
De er ovale og meget flade, 3,5 mm lange og 1,5 mm 
brede. 

Opholder sig et stykke over jorden i buske, de neder- 
ste dele af løvtræer og på stauder. Ofte findes græshop- 
pen i levende hegn, skovbryn, haver og gartnerier. 
I Sønderjylland er den fundet på ørnebregner og mel- 
lem brombær- og humleranker. Ved Hald er den fundet 
i egekrat. Ofte opholder den sig på blomster (f. eks. 
roser), der kan bære mærker af dens bid. Om efteråret 
kan græshoppen søge højere til vejrs op i trækronerne. 
Den er især aktiv i skumringen, medens den om dagen 
ofte sidder stille og soler sig. Planteæder, men tager 
rimeligvis også mindre dyr. 

Stridulationen består af en række enkeltlyde, som 
kan gentages med vekslende rytme afhængig af tem- 
peraturen. Den er ganske svag og kan høres i ca. 75 
cm's afstand som en svag knitren. 

Æggene afsættes enkeltvis i plantestængler og bark- 
revner på unge træer og buske. Måske kan græshoppens 
forekomst i trætoppe om efteråret sættes i forbindelse 
med æglægningen. Æggene har en god mulighed for at 
blive spredt med afskårne grene og stauder fra gart- 
nerier. Under æglægningen krummer hunnen sig helt 
sammen og griber med munddelene omkring lægge- 
brodden nær basis. 

Nymfen er et rent bunddyr og betydelig mere aktiv 

om dagen end den voksne. De første nymfer klækkes 
i maj, og nymfer er iagttaget helt til slutningen af 
august. Imago er fundet fra midt i juli til slutningen 
af september. 

Udbredelse: I Danmark er den især fundet i den 
sydligste del af landet på Møn, Falster, Lolland, Lange- 
land, Fyn og i Sønderjylland ved Flensborg Fjord. Fra 


Fig. 16. Leptophyes punctatissima 2, x2. 


forrige århundrede kendes dyret fra Rønne, Køben- 
havns omegn og Århus. Desuden er den fundet ved 
Hald. 

I Skåne er den fundet på Kullen og ved Båstad, og 
fra det øvrige Sverige kendes den fra Halland, Små- 
land, Oland, Gotland, Bohuslån og endelig er den fun- 
det ved Gåteborg. Norges sydlige kystegne (Østfol, 
Akershus, Telemark ved Kragerø, Aust-Agder, Vest- 
Agder). Holsten ved Rendsborg og Hamburg. Hoved- 
sagelig i den vestlige og sydlige del af Europa. Tysk- 
land, Benelux. Sydlige del af De britiske Øer. Frankrig. 
Når mod vest til Kaukasus. 


2. underfamilie: Meconeminae. 


Øjnene er små, kuglerunde og fremstående. Forskin- 
nebenet har på hver side en fure, der opadtil afsluttes 

med en utildækket trommehinde. Forskinnebenenes 
distale ende uden endetorne foroven. 1. og 2. fodled 
med fin tværfure på hver side. Bagskinnebens distale 
ende med 2 endetorne foroven og 2 sporer forneden. 
Stridulationsorgan mangler. Prosternum uden nedad- 
rettede torne. 

Kun én slægt og én art i Nordeuropa. I Europa fem 
arter fordelt på to slægter. Enkelte stærkt lokaliserede 
slægter findes i Afrika og Asien. 


1. Meconema Serville, 1831. 


Benene er lange og tynde. Antenner over dobbelt så 
lange som kroppen. Vingerne er veludviklede eller re- 
ducerede. Pandelisten knopagtig opsvulmet mellem 
øjnene. Pronotum cylindrisk udformet og uden køle. 
Hannens cerci er lange, lige, børsteformede og let 
krummede. Læggebrodden er omtrent så lang som bag- 
kroppen, utandet og svagt krummet. 


1. M. thalassina (De Geer) (varium Fabricius), ege- 
græshoppen. (Fig. 17). Sart lysegrøn, sjældent gullig. 
Veludviklede vinger, der når bagknæene. Antennerne 
gule med brune ringe og pletter. Fødder og skinneben 
gule. En gul til brun stribe når fra issen over pronotum 
til forvingernes bagrand. Pronotums bageste del for- 
synet med to sorte punkter. 

Længde: gg 12—15 mm; 2 11—16 mm; læggebrod 8— 
9 mm. 

Fem nymfestadier er iagttaget. 

Æg lysebrune, ovale og noget affladede. 3x1 mm. 

En typisk træform, der hovedsagelig opholder sig på 
eg, men også træffes på andre løvtræer (hassel, lind, 
æble, elm, løn) og endog på fyr. Den synes mest at 
være knyttet til trægrupper og enkelttræer i f. eks. 

parker, haver, alleer og levende hegn og mindre til 
skove og skovbryn. Den kan virke træg om dagen. Hvis 
man søger at fange den, vil den prøve at undvige og 
kravle bort. Om aftenen og natten er den aktiv og 
løber og springer på grene og løv. Den flyver gerne og 


Fig. 17. Mecomama thalassina 9, x2,5. 


synes at kunne løfte sig uden indledende spring. Den 
søger ofte mod lys og kommer tit ind gennem åbne vin- 
duer hen på sensommeren. Anses for at være mere kød- 
æder end planteæder. Lever af smådyr (larver, lus etc.), 
friske løvblade og søde stoffer (kirsebær, honningdug). 

Hannen har ikke udviklet stridulationsorgan, men 
frembringer lyd ved at slå bagbenene mod underlaget. 
Denne trommen kommer til at lyde forskelligt afhæn- 
gig af underlaget. Den lyder almindeligvis som: trrrr.. 
ERE SEITE... TILT... UT... der undertiden kan 
høres i en afstand af nogle meter. Under tromningen 
bøjes hovedet og brystet lidt fremover, vingerne løftes 
vinkelret opefter, bagbenene klemmes mod bagkrop- 
pen, og bagkrop og bagben bevæges op og ned. Trom- 

ningen begynder om aftenen og kan under gunstige 
betingelser vare til solopgang. Nærmer en hun sig, 
lægger hannen bagkroppen fladt mod underlaget og 
rejser vingerne frem over hovedet, så de danner en 
vinkel på 120” med bagkroppen. Kopulationen kan 
herefter finde sted. Den varer 10—15 minutter. Hannen 
ligger under hunnen og fastholder hunnen i læggebrod- 
dens spids med kindbakkerne. 

Æggene anbringes i barkrevner, tomme galler etc., 
og måske er det derfor, at den foretrækker eg fremfor 
andre træer og ældre træer fremfor yngre. 

Nymfen opholder sig især på buske, høje stauder 
eller de nederste dele af trækronerne. De første nymfer 
klækkes i maj, og nymfer er iagttaget til august måned. 
Imago kan optræde fra midt i august og til langt ind 
i oktober. 

Udbredelse: Meget almindelig i Nordsjælland og ret 
almindelig i det øvrige land bortset fra Vest- og Nord- 
jylland. Græshoppen er ikke fundet nord for en linie 
mellem Esbjerg og Mariager, men dyret forekommer 
rimeligvis også her. 

I de tempererede dele af Europa. Sydsverige (Skåne, 
Halland, Blekinge, Oland, Ostergåtland). Slesvig, Hol- 
sten. Mellemeuropa. Sydlige dele af De britiske Øer. 
Frankrig. Sovjet. I Sydeuropa afløses den af M. meri- 
dionale. 


3. underfamilie: Conocephalinae. 


Øjnene er små, kuglerunde og fremstående. Tromme- 
hinder tildækkede. Forskinnebenene er trinde eller fure- 
de på den ene side, og de er for oven uden torne. 1. og 
2. fodled med fin sidefure på hver side. Bagskinnebe- 
nenes distale ende har forneden fire sporer, hvoraf de 

midterste er små. Pandelisten er meget kraftigt op- 
svulmet mellem antennerne. 

Kun én slægt og én art i Nordeuropa. I Europa findes 
ca. fem arter fordelt på tre slægter, hvoraf én dog er 
en væksthusform fundet på orkideer i Berlin i 30-erne 
(tilsyneladende indslæbt fra Sydamerika). Flere slæg- 
ter er talrigt repræsenteret i tropiske egne. 


1. Conocephalus Thunberg, 1815. 
(Xiphidium Burmeister, 1838). 


Bagbene er lange og tynde. Ganske vist er de udvik- 
let som springben, men låret er mod spidsen spinkelt 
bygget. Vingerne er veludviklede eller reducerede. Pro- 
sternum med to nedadrettede torne, mesosternum med 
to spidse lapper og metasternum med to afrundede 
lapper. Læggebroddens bygning varierer både med 
hensyn til længde og krumning. Cerci hos hannen keg- 
leformede, lige og hver med én indadrettet tand (evt. 
to tænder). 


1. C. dorsalis (Latreille), sivgræshoppen. (Fig. 18 og 
13 A). Forvingerne når til midten af bagkroppen hos 
hunnen og lidt over midten hos hannen. Lysegrøn med 
en bred, brun til sort (evt. rødlig) rygstribe, der dækker 
panden, pronotums rygside og den bageste del af for- 
vingerne. Øjne brune. Antenner brune med sorte ringe. 
Ben fint sort punkteret. Bagkroppens underside gul, 
grøn til brun. Læggebrodden lang og jævnt opadkrum- 
met. 

Længde: 3 11—15 mm; 29 12—18 mm; læggebrod 8—9 
mm. 

Fem nymfestadier er iagttaget. 

Æg brunlige, aflange og pølseformede. 5—6x1 mm. 
Ægantallet pr. hun kan nå op på omtrent 100 stykker. 

Græshoppen er kun iagttaget i nærheden af vore 
kyster. Den er især knyttet til sumpvegetation (strand- 
kogleaks, strandsvingel, siv og tagrør) i strandenge, 
ved kanaler og åudløb, ved laguner og i marskegne, 
men den kan også findes i lavt græs og i såvel grå som 
hvide klitter. Når den sidder på strå og græsblade, er 
den godt camoufleret. Den sidder tæt ind til planterne 
med antenner og forreste benpar strakt fremefter og 
det bageste benpar bagud. Græshoppens grønne farve 
med den brune rygstribe gør, at den ikke er til at få 
øje på. Bliver den forstyrret, kryber den over på den 
modsatte side af det strå eller græsblad, hvorpå den 
sidder, men ved overhængende fare springer den bort. 
På varme dage er den meget livlig. Den lever af små- 
insekter (cikader, fluer, myg, larver) og af saftige 
plantedele. 

Stridulationen er let, sart og tydelig og den veksler 
mellem to melodier, der gentages med få sekunders 
mellemrum uden pause. Den ene melodi lyder som en 
hvislen og den anden som en dikken: SiSiSiSiSiSiSiSi 
ir viddddddådddd 

Det er iagttaget, at hunnen afsætter sine æg i 
sumpplanternes stængler. Muligvis kan også andre 
planters stængler bruges. Før æglægningen finder 
sted, bider hunnen et hul i stænglen, og presser her- 
efter læggebrodden ind i hullet. Der lægges ét æg i 
hvert hul, men flere æg kan godt afsættes på samme 
stængel. 

De første nymfer klækkes i maj, og nymfer kan iagt- 
tages helt til slutningen af august. Den voksne optræ- 
der fra juli til ind i oktober. 

Udbredelse: På de steder, hvor dyret optræder, er 
den almindelig. I Danmark er den især fundet ved 
kysterne: Amager, Køge Bugt, Storstrømmen, Ulfs- 


75 


sund, Grønsund, syd for Guldborg, Nakskov Fjord, 
Dybsø Fjord ved Næstved, Skælskør, Korsør, ved 
Halleby Å, Bognæs, Esbønderup i Nordsjælland. Ende- 
lig kendes to fund fra forrige århundrede ved Strand- 
møllen og Charlottenlund. Fra Bornholm kendes den 
fra Tejn, Dueodde og nord for Rønne. Bagenkop på 
Langeland. Tåsinge. Ved Flensborg Fjord. I marsk- 


Fig. 18. Conocephalus dorsalis $, x3. 


egnene ved Rømødæmningens østlige del og kammer- 
slusen ved Ribe. Nymindestrømmen. Norsminde syd 
for Århus. Rønnerne ved Frederikshavn. Hirsholmene. 
Anholt. Den kan sikkert findes almindeligt på langt 
flere lokaliteter. 

Hovedsagelig kendt fra Nordvesteuropa. Ved Skånes 
kyster er den almindelig, og den når langs den svenske 
vestkyst til Géteborg. Den kan rimeligvis også findes 
i Bohuslån, da den er fundet i Østfol ved Oslofjord. 
Langs den svenske østkyst når den til lidt forbi Stock- 
holm. Gotland. Oland. Finland. I Slesvig er den fundet 
ved Slien. I Holsten er den fundet flere steder langs 
Elben i nærheden af Hamburg. Ved Luiubeck. Nord- 
tyskland. England, Wales. Nordfrankrig. Sjælden i 
Mellemeuropa. Når mod øst til Moskva. 

4. underfamilie: Tettigoniinae. 


Øjnene er små, kugleformede og fremstående. Pan- 
delisten kraftig fremspringende og lige så bred eller 
kun lidt bredere end det første antenneled. Tromme- 
hinder tildækkede. Forskinnebenene er furede på begge 
sider, og på deres overside findes 3 torne, hvoraf den 
øverste sidder lige under øret, og den nederste er en 
endetorn. 1. og 2. fodled med sidefurer. Bagskinnebe- 
nenes distale ende med to endetorne foroven og 4 sporer 
forneden, hvoraf de to midterste er små. Bagføddernes 
første led mangler bevægelige hæftelapper, men kan 
være forsynet med veludviklede, ubevægelige hæfte- 
lapper som hos Tettigonia viridissima (fig. 14 B). Pro- 
sternum er forsynet med to neadrettede torne. Meso- 
og metasternum er hver forsynet med et par lapper. 

Kun én slægt med to arter i Nordeuropa. En ikke 
særlig talrig gruppe, der har sin udbredelse i tempere- 
rede og subtropiske dele af Europa, Afrika og Asien, 
hvor den er repræsenteret med ca. 20 arter. 


1. Tettigonia Linné, 1758. 
(Locusta de Geer 1773). 


Pronotum glat uden sidekanter. For- og bagvinger 
er længere end bagkroppen. Cerci er hos hannen lige 
eller lidt krummede og er tæt ved roden hver forsynet 
med en indadrettet, knopagtig tand. Læggebrodden er 
lang og er enten noget krummet eller lige. Farverne 
er meget ens hos de to hjemlige arter. 


Oversigt over arterne. 


1. Forvingerne når langt ud over bagknæene. 
Læggebrod forneden svagt nedadbuet. 
1. viridissima. 

2. Forvingerne når kun lidt ud over bagknæ- 
bre Lægdgebrod lige AU. AN ERBJUDA GS 2. cantans. 


1. T. viridissima Linné, den store, grønne Løvgræs- 
hoppe (Fig. 13 B). Størstedelen af dyret er grønt. Over- 
siden er dog forsynet med et brunt til rødbrunt (even- 
tuelt sort) længdebånd, der når fra hovedets isse og ud 
på forvingernes rygstillede dele. Forvingerne er smalle 
i sammenligning med den efterfølgende arts, og han- 
nens stridulationsorgan fylder en sjettedel af forvin- 
gernes rygstillede del (postcubitale del). For- og bag- 
vingerne når i hvilestillingen langt ud over bagkroppen. 
Bagvingerne er klare. Antennerne er brune eller grøn- 
ne. Ben undertiden gullige. Hannens cerci lange og når 
langt ud over styli. Læggebrodden forneden svagt 
nedadbuet. 

Længde: g 2 25—35 mm; læggebrod 22—253 mm. 

Antallet af nymfestadier synes at kunne svinge mel- 
lem 6 og 9. Almindeligvis anses 8 stadier at være det 
almindeligste. 

Æg mørkegrå, ovale og let fladtrykte. 5,3 mm lange 
og 1,5 mm brede. 

Opholder sig i træer og buske og desuden på høje 
urter (f. eks. tidsler), som de ofte sidder i toppen af. 
Græshoppen søger altid så højt op som muligt bort- 
set fra hunnen under æglægningen. Dog opholder den 
sig ikke gerne i de øverste dele af træerne. Det er sjæl- 
dent, man ser den flyve. Den foretrækker at kravle 
fremfor at flyve. Føler den sig truet, kravler den ind 
mellem blade, hvor den er godt camoufleret. Ved at 
tirre den, kan man få den til at flyve, hvis temperatu- 
ren er tilstrækkelig høj. Flyvningen indledes med et 
spring. Dens flugt er ofte nogle få meter, men den kan 
flyve op til 100 m og måske mere. Flyvende flokke er 

sjældne gange iagttaget. Den findes på marker og i 
skovbryn, enge, klitter og haver. Græshoppen er mest 
aktiv fra om eftermiddagen til langt ud på natten, 
hvor også stridulationen finder sted. Overvejende kød- 
æder. Byttet gribes med benene og kindbakkerne. 
Plantekosten består især af saftige blade (mælkebøtte, 
blosterblade). 

Stridulationen er høj og kan høres i en afstand af 
ca. 200 m. Den består af en serie kraftige enkeltstød, 
som selv ved høj temperatur aldrig flyder sammen. 
Hvert stød er henimod slutningen en smule faldende. 
Antallet af stød ligger på 12—15 pr. sek., men ved 
lavere temperaturer bliver rytmen langsommere. Den 
kan synge længe og vedvarende med pauser på 3—20 
sekunder. Den er meget stationær, og den samme han 
kan sidde i det samme træ aften efter aften og synge. 
Ofte er der en lille forskel på stemmerne, og med lidt 
rutine kan man lære de enkelte hanner at kende på 
deres stemmeføring. Stridulationen begynder hen på 
eftermiddagen og kan vare ved hele natten igennem 
til få timer før solopgang. Stridulationen sættes igang 
med det svindende dagslys og stopper, når temperatu- 
ren når ned under de 12—15”? C. På særlig varme dage 
kan sangen undtagelsesvis begynde tidligere. 

Æggene lægges i jorden enkeltvis eller 2—4 sammen. 
Det samlede ægantal er 70—100. 

De første nymfer klækkes i maj, og nymfer er iagt- 
taget til henimod slutningen af juli måned. Nymfen 
opholder sig mere i den lavere vegetation end den 
voksne. Imago er fundet fra juli til september. 

Udbredelse: Meget almindelig på Bornholm, Sjæl- 
land, Møn, Falster, Lolland, Fyn med sydlige øer, 
Anholt, Læsø, i Østjylland og mellem Frederiks- 
havn og Sæby. Endelig er den fanget ved Lønstrup i 

Vendsyssel. Den synes at mangle i Midt- og Vest- 
jylland. 

Mod nord når den til Svealand og det sydøstlige 
Norge. Det vestligste fund fra Norge er fra Aust- 
Agder. I Slesvig og Holsten er den almindelig. Sydlige 
England og Wales. Almindelig i det øvrige Europa. 
Nordafrika. Sovjet. Forasien. 


2. T. cantans (Fuessly), den syngende løvgræshoppe. 
(Fig. 19 og 13 C). Farverne ligner meget den foregående 
arts, idet den er grøn med brunlig overside. Forvinger- 
ne er brede, og hannens stridulationsorgan fylder mere 
hos denne art end den foregående, da det udgør en 
fjerdedel af forvingernes rygstillede del (postcubitale 
del). For- og bagvingerne når kun lidt ud over bag- 
knæene. Bagvingerne er klare. Hannens cerci rager kun 
lidt ud over styli. Læggebrodden er lige. 

Længde: 3 2 22—33 mm; læggebrod 22—31 mm. 

Kendskabet til nymfeudviklingen er ringe. Den vil 
rimeligvis minde meget om den foregående arts. 

Opholder sig i træer og buske (hassel, ribs, tjørn 
etc.) og i græs og på urter (tidsel, kartoffel, roe, klø- 
ver etc.), hvor den ofte sidder i toppen. Græshoppen 
kan findes i haver, parker, levende hegn, skovbryn og 
grøftekanter og på marker. Den går 2—3 m op i vege- 
tationen. Aktiviteten og stridulationen begynder tid- 
ligere på eftermiddagen end hos den foregående årt. 

Stridulationen er meget høj og kan høres i flere hund- 
rede meters afstand. De enkelte stød vil ved høje tem- 
peraturer flyde sammen til en enkelt, skarp og gennem- 
trængende skrigen, der kan holdes i 1—6 sekunder. 
Ved lavere temperaturer kan det være svært at kende 
forskel på sangen hos T. viridissima og T. cantans, men 
cantans har en uren, klirrende biklang og mangler den 

langsomt faldende tone ved hvert stød, som er så 
karakteristisk for viridissima. 

Den kan findes til hen i september måned. 

Udbredelse: Den blev første gang fanget i 1936 ved 
Åbenrå, hvor den er observeret siden 1920. Fra forrige 
århundrede kendes den fra Holsten. Rimeligvis drejer 
det sig om en nyinvandrer. Den kendes fra følgende 
lokaliteter: Åbenrå, omegnen af Vejle, Knudmose ved 
Herning, Knebel på Mols, egnen omkr. Brenderup og 
Harndrup på NV-Fyn, Gammeldam på SV-Fyn, Tå- 
singe og Svanninge Bakker. 

Fra Sverige og Norge kendes arten ikke. I Hol- 
sten er den meget almindelig omkring Luiubeck og 
mod vest til Oldesloe og Segeberg og mod nord i et 
bredt bælte over Neustadt til egnen omkring Olden- 
burg. Den er især kendt fra tempererede dele af 
Europa og Sovjet. 


5. underfamilie: Decticinae. 


Øjnene er store, ovale og kun lidt fremstående. 
Pandelisten er afrundet og meget bredere end 1. an- 
tenneled. Forskinnebenet er furet på begge sider. Trom- 
mehinder er tildækkede. 1. og 2. fodled med sidefurer. 
Bagskinnebenenes distale ende med to endetorne for- 
oven og 2 til 4 sporer forneden. Bagføddernes første 
led er på undersiden forsynet med 2 lange, bevægelige 
hæftelapper. Prosternum har kun sjældent nedadret- 
tede torne. Meso- og metasternum har hver et par 
lapper, der kan være mere eller mindre sammenvokset. 
Vinger kan være veludviklede, men ofte er de også 
reducerede. 

Fem slægter med syv arter i Nordeuropa. En for- 
holdsvis talrig gruppe (ca. 400 arter), der hovedsagelig 

Knud Th. Holst: Kakerlakker 6 

er udbredt i tempererede og subtropiske dele af Europa 
og Asien. 


1. Forvingerne længere end bagkroppen ..... 2. 
Forvingerne kortere end bagkroppen ..... 4. 
2. Prosternum med to lange torne 
2. Gampsocleis p. 85. 
Prosternum mangler torne 5. 2.7: 5 CSS 3. 
3. Pronotum med en midterkøl i hele sin længde 
Længden er 24 mm eller mere 1. Decticus p. 82. 
Pronotums bageste del med en midterkøl. 
Længden overstiger sjældent 20 mm 
3. Platyvchers:p.:/85. 
4. Forvingerne dækker ca. halvdelen af bag- 
kromben NINE DE BÅS 4. Metrioptera p. 88. 
Forvinger korte og skælagtige 
5. Pholidoptera p. 95. 


1. Decticus Serville, 1831. 


Store dyr med veludviklede vinger. Pronotum er 
foroven plan, og den har midterkøl i hele sin længde. 
Prosternum uden torne. Bagskinnebenene bærer 4 
sporer. Bagføddernes hæftelapper er kortere end det 
første fodled. Hannens cerci har hver en indadrettet 
tand. Den 10. rygplade (tergit) hos hannen er kløvet 
og danner to bagudrettede lapper. Læggebrodden er 
svagt opadbøjet og mod spidsen fint tandet. 


1. D. verrucivorus (Linné), vortebideren. (Fig. 8, 20 
og 13 D). Vingerne når mindre end en trediedel ud over 
bagkroppens spids. Bagkroppen kan dog hos hunner 
før æglægningen været meget opsvulmet, hvorved vin- 
gerne kun når omtrent til bagkropsspidsen. Pronotum 
har sidekøle. Farverne kan variere meget. Almindelig- 

vis er dyrene grønne med brune pletter på vinger og 
bagkrop, men de kan også være helt grønne, eller de 
kan være mere eller mindre brune. Selv sorte og røde 
dyr er iagttaget. 

Længde: 3 2 24—45 mm; læggebrod 17—26 mm. 

Sandsynligvis seks nymfestadier. 

Æg er gråbrune, ovale og let fladtrykte. 5x2 mm. 

Forekommer på såvel tørre som fugtige steder på 
marker, heder og i enge og grøftekanter. Den opholder 
sig især i den lave vegetation og kravler ikke højt op 
i træer og buske. Det er sjældent, at den er iagttaget 
flyvende, og den foretrækker at kravle bort, hvis den 
føler sig truet. Ved at tirre den kan man få den til at 
flyve, såfremt temperaturen er tilstrækkelig høj. Den 
kan flyve 20—30 m med hængende bagben. Vortebide- 
ren er ikke den udprægede kødæder, som navnet siger. 
Det stammer rimeligvis fra Mellemsverige, hvor Linné 
havde iagttaget, hvordan bønderne lod dem bide hul 
på deres vabler og drikke den udtrædende lymfe. Den 
kan tage larver, markgræshopper etc., som den gri- 
ber med forbenene eller kindbakkerne. Hvis den går, 
bærer den byttet i kindbakkerne. Plantekosten be- 
står især af saftige blade, f. eks. mælkebøtter og 
kronblade. 

Stridulationen består af en række høje, kraftige en- 
keltstød, der bliver hyppigere ved stigende temperatu- 
rer. Hvert stød lyder som en uren, hæs og kort afbrudt 
tone. Stridulationen og aktiviteten begynder om for- 
middagen og fortsætter til hen på eftermiddagen. 
Stridulationen finder kun sted ved temperaturer over 
23—25" C, som om sommeren ofte forekommer ved 
jordoverfladen, hvor græshoppen opholder sig. 

Æggene lægges enkeltvis i jorden. Det samlede antal 
svinger, men er sædvanligvis over 50. 

De første nymfer klækkes i maj, og nymfer er iagt- 
taget til begyndelsen af august. Nymfen lever de 
samme steder som den voksne. Den voksne kan findes 
fra begyndelsen af juli til ind i september. 

Udbredelse: Kan findes overalt i landet og er mere 
eller mindre almindelig fra egn til egn. 

På den skandinaviske Halvø når den mod nord til 
Lapland, men den kendes ikke fra den norske vestkyst. 
Europa. Sovjet. I Middelhavslandene bliver den ofte 
afløst af den større, brune D. albifrons. Mod vest synes 
D. verrucivorus at blive mere sjælden. Således er den 
kun fundet få steder på De britiske Øer. 


2. Gampsocleis Fieber, 1852. 


Vinger fuldkomne. Prosterum med to lange torne. 
Cerci hos han kegleformede, lige. Læggebrod svagt 
nedadbøjet, og spidsen skråt afskåret. 


1. G. glabra (Herbst). Grøn eller gul med brune og 
gule partier. 

Længde: 3 2 20—26 mm. 

En typisk kontinental art, hvis hovedudbredelse 
er stepperne i Sydøsteuropa og Sovjet. Den kan dog 
findes spredt forekommende i Vesteuropa. Den er 
fundet flere steder i knæhøjt krat i Naturpark Line- 
burger Heide og kan tænkes at optræde i Sønder- 
jylland. 


3. Platycleis Fieber, 1852. 


Middelstore dyr med veludviklede vinger, der når et 
stykke ud over bagkroppens spids. Pronotum er for- 
oven plan, og den bageste del har midterkøl. Prosternum 
uden torne. Bagføddernes hæftelapper er kortere end 

det 1. fodled. Bagskinnebenene bærer 4 sporer. Han- 
nens cerci kegleformede, lige og hver forsynet med en 
indadrettet tand. Læggebrodden er let til stærkt opad- 
bøjet og mod spidsen brun til sortfarvet. På undersiden 
er den fint tandet mod spidsen. Titillator består af to 
stykker. 


1. P. denticulata (Panzer) (P. grisea Fabricius part.) 
(Fig. 13 E). Grundfarven er brunlig med vekslende 
kraftigfarvede partier i brunt og sort. Bagkroppens 
underside er gullig til grønlig. Baglårenes yderside er 
forsynet med en mørkere længdestribe. Vingerne er 
gennemsigtige. Forvingerne har brune pletter, bag- 
vingerne er en anelse grønlige ved basis. Hunnens sub- 
genitalplade er hjerteformet og folder efter midterkø- 
len. Læggebrodden er let opadbøjet. 

Længde: 3 9 16—23 mm; læggebrod 8—11 mm. 

Sandsynligvis seks nymfestadier. 

Æg er mørkegrå og aflange. 4,5x1 mm. 

Græshoppen optræder i flere underarter, hvor den 
der forekommer i Nordeuropa hører til: denticu- 
lata. 

Den er særdeles varmekrævende, og opholder sig 
tæt ved jorden på lave planter (græs, lyng, marehalm 
etc.) eller på klipper, sten og nøgent sand på solekspo- 
nerede steder. Den findes på strandbredder, i klit- og 
hedevegetation, i skovbryn og på åbne partier i skove 
(brandbælter i nåleskove). Bliver den forstyrret krav- 
ler den ind i vegetationen, hvor den er godt camoufle- 
ret, men den kan, mere end det er almindeligt hos 
løvgræshopper, vælge at flyve bort. Den er set flyve 
én til to meter. Den lever af småinsekter (larver, blad- 
lus etc.) og sarte plantedele. 

Stridulationen består af en lang række chirps, der 

gentages med vekslende rytme afhængig af tempe- 
raturen. Hvert chirp lyder som et »si-i-it« eller 
»si-i-i-it«, hvor man kan skelne tre eller fire stavelser. 
Den stridulerer såvel om dagen som om natten. 

Æg kan lægges på forskellige steder. I revner på 
tørre plantestængler, træstubbe etc. og i fast jord, der 
er beskyttet af et lavt mosdække. Det samlede antal 
æg er 50—60. 

De første nymfer klækkes i maj (undertiden i slut- 
ningen af april) og nymfer er iagttaget til slutningen 
af juli. Nymfen opholder sig på de samme steder som 
imago. Imago er fundet fra juli til oktober. 

Udbredelse: Almindelig i Tisvilde Hegn og Asserbo 
Plantage, hvor den er fanget siden 1843. Den findes 
såvel i klitterne som ved veje og stier og i brandbælter 
i selve skoven. Desuden kendes den fra Bavnebjerg på 
Refsnæs, Kongens Enghave og Anholt. På Bornholm 
kendes den fra adskillige lokaliteter inklusive Christi- 
ansø. 

Fra Skåne kendes den fra Kullen, Kåseberga i SØ- 
Skåne og Iventofta i kystegnene ved Kristiansstad. 
Pletvis i kystegnene i Blekinge, Småland, Ostergåtland, 
nordlige Halland, i grænseegnene mellem Norge og 
Sverige og ved Risør i Aust-Agder i Sydnorge. Flere 
steder på Oland (karakterdyr for Alvaret) og Gotland. 
Ålandsøerne. 

I Holsten er den fanget flere steder mellem Lubeck 
og Lauenburg ved Ratzeburg (Salemer Heide), syd for 
Målin (Gåttin, Langenlehstener Tannen) og ved Geest- 
hach ved Elben. Tyskland. Schweiz. Sydlige England 
og Wales. Frankrig. Spanien. Portugal. Marokko. Mod 
øst erstattes den af P. grisea. 

4. Metrioptera Wesmael, 1838. 


Tidligere blev denne slægt slået sammen med Platy- 
cleis, med hvem den har mange kendetegn fælles. Det, 
der bl. a. adskiller Metrioptera fra Platycleis, er at 
forvingerne ikke når længere ud end til midten af bag- 
kroppen, at de ikke er brunplettede, og at bagvingerne 
er meget kortere end forvingerne. Dog kan der under- 


A B Cc 
Fig. 21. Bagender af hunner. A: Metrioptera bicolor. 
B: M. roeseli og C: M. brachyptera (Efter Chopard). 


tiden hos nogle arter optræde langvingede former. 
Zeuner (1941) inddeler slægten i en række underslæg- 
ter, om hvis berettigelse, der hersker megen tvivl. 
Underslægternes navne er anført i parentes. 


Oversigt over arterne. 


Læggebrodden er kort og næsten vinkelret op- 
adbøjet (fig. 21 A). Cerci når hos hannen lidt 
længere bagud en subgenitalplade med styli, 
og hver cercus bærer en indadrettet tand tæt 
ved spidsen (fig. 22 A). Desuden er hannens 
sidste rygplade (nr. 10) dybt kløftet 

i.' bicolor p'89. 

Læggebrodden er kun lidt længere end prono- 
tum og kraftigt men regelmæssigt opadbøjet 
(fig. 21 B). Cerci når hos hannen lidt længere 
bagud end subgenitalplade med styli, og hver 
cercus bærer en indadrettet tand i den sidste 


89 


trediedel (fig. 22 B). Desuden er hannens sid- 

ste rygplade (nr. 10) kun lidt kløftet (ses ikke 

BEER] 1000 3 9 Na AES ens 2. roeseli p. 90. 
Læggebrodden er næsten dobbelt så lang som 

pronotum og svagt opadbøjet (fig. 21 C). 

Cerci er hos hannen kortere end subgenital- 

Fig. 22. Bagender af hanner. A: Metrioptera bicolor. 
B: M. roeseli og C: M. brachyptera. 


plade med styli, og hver cercus bærer en ind- 
adrettet tand på midten (fig. 22 C). Desuden 
er hannens sidste rygplade (nr. 10) dybt kløf- 
re tir ERE SEE ER 3. brachyptera p. 93. 


1. M. (sectio Bicolorana) bicolor (Philippi). Fig. 
13 F). Hovedfarverne er lysegrønne til gullige. Hun- 
nens forvinger er brede og ægformede i modsætning til 
de andre arter indenfor denne slægt, hvor forvingerne 
er lancetformede. Subgenitalpladen er hos hunnen 
regelmæssigt hvælvet, lang og smal og bagtil med kun 
et lille indsnit. Den bærer ingen længdekøl. Lægge- 
brodden er kort og næsten vinkelret opadbøjet. Cerci 
når hos hannen lidt længere bagud end subgenital- 
plade med styli, og hver cercus bærer en indadrettet 
tand tæt ved spidsen. Desuden er hannens sidste ryg- 
plade (nr. 10) dybt kløftet bagtil. 

Længde: &g 2 12—16 mm; læggebrod 8—10 mm. 

Den kan findes mellem planter på tørre og varme 
steder. 

Stridulationen består af en lang række hurtige 
chirps, der lyder som »dit-dit-dit ...« (ca. 15 dit pr. 
sek. ved 20” C), der godt kan erkendes, men er svære 
at få tal på. Oscillogrammet afslører, at hvert chirp 
består af tre stavelser, som det menneskelige øre ikke 
kan adskille. Flere chirps er samlet i strofer, som kan 
være af forskellig længde. Ved høje temperaturer vil 
de enkelte strofer flyde sammen og stridulationen kan 
da minde om vortebiderens. 

Den er ikke fundet i Danmark. 

I Skåne er den fundet flere gange ved Vomb ved 
Vombsjån. 

I Holsten er den fundet i nærheden af Moålln og syd 
herfor på særlig soleksponerede steder med hedelyng, 
gyvel og græs eller i tættere krat (Grambek, Goåttin, 
Langenlehsten, Segrahn, Sterley). 

Den er et udpræget steppedyr, der har sin hoved- 
udbredelse mod øst (Sovjet, Mongoliet), og mod vest 
når ind i Frankrig. Desuden findes den i Sydeuropa. 


2. M. (sectio Roeseliana) roeseli (Hagenbach) (brevi- 
pennis Charpentier). (Fig. 23 og 13 G). Grundfarven er 
gulbrun eller gulgrøn med vekslende sorte og gule 
partier. Pronotums sidelapper har skarpt afgrænsede 
lyse rande i gult eller rødt. Baglårets yderside bærer 
en mørk, takket længdestribe. Vingerne er gennemsig- 
tige og brunfarvede. Subgenitalpladen er hos hunnen 
forsynet med en længdekøl og er bagtil spaltet i ”/, af 
pladens længde. Læggebrodden er kun lidt længere end 
pronotum og kraftig, men regelmæssigt opadbøjet. 
Cerci når hos hannen lidt længere bagud end subgeni- 

talplade med styli, og hver cercus bærer en indadrettet 
tand i den sidste trediedel. Desuden er hannens sidste 
rygplade (nr. 10) kun lidt kløftet bagtil. 

Undertiden optræder former med mere veludviklede 
vinger blandt de typiske. Forvingerne kan være læn- 
gere end bagkroppen eller for- og bagvingerne kan være 
meget længere end bagkroppen (Falster 1965). 

Længde: g$-12—15 mm; 9% 14—18 mm; læggebrod 6—8 
mm. 

Seks nymfestadier er iagttaget. 

Æg er brune og aflange. 4,53 mm lange og 1 mm 
brede. | 

Den findes på såvel tørre som fugtige steder i mere 
eller mindre tæt krat. Den kendes fra moser (Herning), 
skovenge (Lolland) og grå klitter (Falster). Den søger 
ofte ind i tættere plantevækst, hvor fugtigheden er 
større. De langvingede former må formodes at kunne 
flyve. Den kan på varme dage være meget aktiv. 
Næringen synes hovedsagelig at bestå af saftige plante- 
dele. 

Stridulationen består af en lang række strofer, som 
kan være af forskellige længde og gentages med for- 
skellig rytme. Stroferne vil ved høj temperatur flyde 
sammen til én lang strofe. De enkelte chirps kommer 
med et antal på 20—25 pr. sek. De lyder som en lang 
række efter hinanden følgende »sir«, der er noget sam- 
menflydende og ikke til at få tal på. Den kan høres 
hele dagen igennem. 

Æg lægges i stængler. I svage stængler kan æggene 
lægges enkeltvis, medens de i tykkere ofte lægges flere 
samlet. 

Nymfer vil kunne iagttages fra maj til juli. Den 
voksne optræder fra juli til oktober. 

Udbredelse: Den er i Danmark kun kendt fra ganske 

få steder. Marielyst Strand og Bøtø på Falster i græs 
og i grå klit foran og bagved dæmningen. Knudmose 
syd for Herning. Fra forrige århundrede kendes dyret 
fra skovenge på Lolland. 

I Holsten er den fundet flere steder syd for Lubeck, 
hvor den er almindelig omkring og syd for Ratzeburg 
og Målln. Desuden er den fundet i den østlige del af 
Hamburg (Boberg, Lohbruigge) og den nordlige del 
(Duvenstedter Brook). Spredt forekommende i det 
sydlige og østlige England. Mellemeuropa. Frankrig. 
Sydeuropa. Sovjet. Indslæbt til Quebec i Canada og 
har bl. a. bredt sig til USA. 


3. M. (sectio Metrioptera) brachyptera (Linné), lyng- 
græshoppen (Fig. 13 H). Grundfarven er mørkebrun 
med grønne partier, der kan være mere eller mindre 
fremtrædende eller undertiden helt mangle. Sædvan- 
ligvis er issen, pronotums overside og forvingernes for- 
og bagrande græsgrønne. Pronotums sidelapper har 
for det meste en lysegul bagrand, der undertiden kan 
nå frem til den forreste rand. Baglårets yderside bærer 
en mørk, ofte takket længdestribe. Subgenitalpladen 
er hos hunnen regelmæssig hvælvet, lang og smal og 
bagtil kun med et lille indsnit. Den bærer ingen læng- 
dekøl. Læggebrodden er næsten dobbelt så lang som 
pronotum og er svagt opadbøjet. Cerci er hos hannen 
kortere end subgenitalplade med styli, og hver cercus 
bærer en indadrettet tand på midten. Desuden er 
hannens sidste rygplade (nr. 10) dybt kløftet bagtil. 

Sjældent optræder former med veludviklede vinger. 

Længde g 2 12—16 mm; læggebrod 8—10 mm. 

Seks nymfestadier er iagttaget. 

Æg er mørkebrune og noget ovale. 4x1 mm. 

En både varme- og fugtighedskrævende art, der kan 

findes på såvel tørre som fugtige steder. Ofte foretræk- 
ker den steder, hvor sump- og hedevegetation veksler, 
således at den har mulighed for at vælge den fugtighed 
og varme, der passer den bedst. Almindelig i skovenge. 
De langvingede former bruger vingerne, når de bliver 
tvunget til at hoppe fra stor højde. Sandsynligvis flyver 
de også under normale forhold. Kan på varme dage 
være meget aktiv. Næringen er småinsekter etc. og 
saftige plantedele. 

Stridulationen består af en lang række chirps, der 
kan gentages med vekslende rytme afhængig af tem- 
peraturen. Hvert chirp lyder som et »sir«, hvori man 
kan skelne tre stavelser. Den stridulerer både om 
dagen og om natten. 

Det er iagttaget i fangenskab, at græshoppen lægger 
æg i jorden og på planter. 

De første nymfer klækkes i maj, og nymfer er iagt- 
taget til begyndelsen af august. De opholder sig de 
samme steder som de voksne. Den voksne findes fra 
juli til slutningen af august, sjældent helt til oktober. 

Udbredelse: Meget almindelig i Nord-, Midt- og 
Vestjylland. I Østjylland er den fundet enkelte ste- 
der ved Sønderborg og i egnen nord for Kalø Vig. 
Almindelig i Nordsjælland i skovenge. Skjoldnæsholm 
i Midtsjælland. Fra Fyn og Bornholm kendes dyret 
ikke. 

Almindelig flere steder i Skåne. På Den skandinavi- 
ske Halvø når dyret mod nord til Lapland, men den 
kendes ikke fra det vestlige Norge bortset fra den syd- 
ligste del (Rogaland). Finland. Almindelig i det sydlige 
Holsten. I tempereret Europa og Asien. Alperne dan- 
ner sydgrænsen. Spredt forekommende i Frankrig og 
på De britiske Øer (England, Wales, sydligste Skot- 
land). 

5. Pholidoptera Wesmael, 1838. 
(Thamnotrizon Fischer, 1853). 


Middelstore dyr med korte, skælagtige forvinger. 
Pronotum er glat med afrundede sider (en midterkøl 
er sjældent tilstede). De skælformede forvinger er del- 
vis skjult af pronotums bageste rand. Hunnens for- 
vinger anes lige bag pronotums bagrand, medens han- 
nens når længere ud. Prosternum bærer ingen torne. 
Bagføddernes hæftelapper er kun lidt kortere end det 
første fodled. Bagskinnebenene bære 4 sporer. Hannens 
cerci er kegleformede, lige og hver forsynet med en 
lille, indadrettet torn. Læggebrodden er utandet og let 
til kraftig krummet. Titillator består af et sykke. 


1. P. griseoaptera (De Geer) (cinereus Gmelin), busk- 
græshoppen. (Fig. 24 og 13 I). Grundfarven er brunlig, 
men farverne kan variere noget med overgange til det 
rødlige og sorte. Hovedet er marmoreret. Issen og pro- 
notums overside er farvet lysere brune. Pronotums 
sidelapper har hver bagtil ofte et sortfarvet parti, og 
dens kant bærer en fin gul linie. Benene er marmore- 
rede. Baglårene er på ydersiden forsynet med et sort 
længdebånd. Bagkroppens underside gullig. Lægge- 
brodden er kraftigt opadbøjet. Hunnens subgenital- 
plade er foldet efter en midterlinie, således at den kom- 
mer til at bestå af to runde lapper. Hannens cerci 
bærer hver en indadrettet torn nær basis. 

Længde: g 29 13—20 mm; læggebrod 9—11 mm. 

Sandsynligvis seks nymfestadier. 

Æggene er lysebrune og noget ovale. 3—4,5x1 mm. 

Den opholder sig tæt ved jorden og kan findes i 
haver, parker, grøftekanter, levende hegn, skovbryn, 
skovlysninger og andet krat. Den findes på steder, 

hvor lyset ikke er for intenst. Den opholder sig især 
i den lave vegetation og kravler sjældent højere op end 
to meter. Føden består af larver og andre insekter og 
plantekosten af græs, mælkebøtteblade, blosterblade 
etc. 

Stridulationen består af en række ret høje »sit«, som 
gentages med vekslende rytme og med fra et til flere 
sekunders mellemrum. Ved lavere temperaturer bliver 
stødet længere: »siit«. Det er almindeligst at finde den 
stridulerende fra om eftermiddagen til lidt ud på natten. 

Æg lægges i jorden eller i barkrevner og råddent 
træ eller i andre smååbninger. 

De første nymfer klækkes i maj, og er iagttaget til 
og med juli måned. Nymfen opholder sig mere ved 
jordoverfladen end den voksne. De første voksne er 
fundet i juli, og det er almindeligt at høre dem stridu- 
lere til langt ind i oktober. 

Udbredelse: Meget almindelig i Østjylland og på 
øerne. I Vestjylland er den kun fundet på Ribeegnen 
og i Nordjylland kun ved Blokhus. Den kendes ikke 
fra Læsø og Anholt. 

Kendes fra flere steder i Skåne. I Sverige når den 
mod nord til og med Svealand. I Norge er den kun 
fundet i de sydøstlige dele i dalene. Finland. Østlige 
Slesvig og almindelig i østlige og sydlige Holsten. 
Sydlige England og Wales. Frankrig især mod nord. 
Mellem- og Sydeuropa. Sovjet. 


2. overfamilie: Gryllacridoidea. 


Antenner lange og tynde. Foden består af 4 led. 
Tympanalorganer mangler. Stridulationsorganer mang- 
ler også, selv hos de arter, der lever i tropiske egne og 
har veludviklede vinger. Hvorledes de to køn finder 


97 


"gx '& blajdeoastig e1aydopHoygq 'p7 


"SL 


Kakerlakker 


Knud Th. Holst 


98 


hinanden vides ikke. Hofterne er længere end brede. 
Cerci er lange og bøjelige hos begge køn. Styli er sæd- 
vanligvis tilstede hos hannen. Læggebrodden er lang 
og består af 3 par valver. Kopulationsorganet er sym- 
metrisk, og en pseudoepiphallus kan være til stede. 
Den er da simpelt bygget. 

Fremtræder som en primitiv gruppe, der står mellem 
Grylloidea (fårekyllinger) og Tettigonioidea (løvgræs- 
hopper). 

Indenfor denne overfamilie er opstillet fem familier. 
Gruppen er overvejende tropisk. 


1. familie: Rhaphidophoridae. 
(Hule- og væksthusgræshopper). 


Altid vingeløs. Ben, antenner og palper meget lange. 
Fod forlænget og sammentrykt. Meso- og metanotum 
ligner bagkropsled. På isselisten mellem øjnene to små, 
trekantede tuberkler (fig. 26). 

Brunlige eller gullige arter, der især opholder sig i 
huler, i skyggefulde skove, under løv og sten og i vækst- 
huse. I Sydeuropa flere fritlevende arter. Hos os én art 
knyttet til drivhuse. 


Tachycines Adelung, 1902. 


T. asynamorus Adelung (Diestrammena marmorata 
De Haan, D. unicolor Br. v, W., D. japanaica Blatsch.), 
væksthusgræshoppen. (Fig. 25, 26 og 27). Grundfarven 
er gulbrun med vekslende mørke og lyse partier. Cerci 
næsten 10 mm lange hos begge køn og mod spidsen 
noget opadbøjede. Styli mangler hos hannen. Lægge- 
brodden næsten lige og kun ubetydeligt opadkrummet. 

Længde: g 9 12—17 mm; læggebrod 11—12 mm. 

Ti nymfestadier er iagttaget. 

Æggene er hvide og noget ovale. 2—2,5x 1,2 mm. 

Væksthusgræshoppen lever som navnet siger i vin- 
terhaver, drivhuse og botaniske haver. Den kan træffes 
udendørs forår og sommer, men kan ikke overvintre 
her. Det er et udpræget skumrings- og natdyr, der om 


Fig. 25. Tachycines asynamorus 92, x1,2. 


dagen holder sig skjult. Undertiden bliver den forveks- 
let med en edderkop p.g.a. sine lange ben. Den kan 
springe op til 1,5 m. Den lever overvejende af dyrisk 
føde f. eks. bladlus. Den fortærer også ådsler og arts- 
fæller. Den indtager dog også plantekost, navnlig hvis 
der er mangel på dyrisk føde. For at udviklingen kan 
gennemføres kræver den blandet animalsk og vegeta- 
bilsk føde samt vand. Utvivlsomt gør den en del nytte 
i væksthusene ved at fortære snyltere f. eks. bladlus, 
på den anden side kan den undertiden optræde i så 
store mængder, at den gør skade på planteafgrøderne 
f. eks. på kimplanter og Chrysantemumblonster. 

Nogen form for lydfrembringelse kendes ikke. 

Æg lægges i jorden enten enkeltvis eller nogle styk- 
ker samlet. Klækningen tager 2—4 måneder afhængig 
af temperaturen. Æglægningen begynder kort tid efter 
det sidste hudskifte. Det er iagttaget at en hun har 

lagt op til 50 æg på en nat. En enkelt hun kan lægge 
op til 1.000 æg eller mere i løbet af sit liv afhængigt 
af temperaturen. 

Nymfeudviklingen tager 4—7 måneder også afhæn- 
gigt af temperaturen. Da vinger ikke udvikles kan de 


parret tuberkel 
biøje(ocel) 
1.antenneled 


Fig. 27. Bagfoden af Tachycines asynamorus, øverst: set fra 
oven og nederst: set fra siden. 


enkelte nymfestadier være lidt vanskelige at kende fra 
hinanden, men hos hunnen får man et mål herfor ved 
at iagttage læggebroddens størrelse. 

Væksthusgræshoppen er nem at holde i fangenskab 
og er velegnet til laboratorieforsøg. 

Udbredelse: Den menes at have sit hjemsted i Kina, 
hvorfra den er indslæbt til Europa i slutningen af for- 
rige århundrede (Prag 1891, Hamburg 1892, St. Peters- 
borg 1902, hvor den første gang blev beskrevet). Den 
har bredt sig til stort set hele Europa, hvor den i vækst- 
huse kan være ret almindelig. Kosmopolit. 


3. overfamilie: Grylloidea. 


Kroppen er mere eller mindre valseformet (hos syd- 
lige arter dog også ægformet). Antennerne er lange og 
tynde bortset fra de meget specialiserede Gryllotalpi- 
dae, hvor de er børsteformede. Pronotum uden midter- 
eller sidekøle. Sternalpladerne (brystets bugplader) er 
flade og uden torne og lapper. Foden består af 3 led, 
og hofterne er længere end brede. Forskinnebenene 
sædvanligvis med tympanalorganer med åbne tromme- 
huler, således at trommehinden kan ses. Hos de to 
nordeuropæiske fårekyllinger har forskinnebenet to 
trommehinder: en mindre på indersiden og en større 
på ydersiden, medens jordkrebsen kun har én tildækket 
trommehule på indersiden. Forvingernes postcubital- 
del (rygstillede del) er stor og opfyldt af stridulations- 
organet (fig. 12 B). Såvel højre som venstre forvinge 
bærer skraber (plectrum) og fil (pars stridens). Højre 
forvinges postcubitaldel ligger over venstres. Cerci er 
lange og bøjelige. Subgenitalpladen bærer ingen styli 
hverken hos hannen eller hunnen. Læggebrodden er 
veludviklet hos Gryllidae og mangler hos Gryllotalpidae. 
Den består af 2 par valver. Kopulationsorganet er 
symmetrisk, og pseudoepiphallus er undertiden meget 
kompliceret bygget. 

Denne overfamilie opdeles i to familier, der begge 

er repræsenteret i Nordeuropa dog kun med tre 
arter. I sydligere lande stiger artsantallet betydeligt, 
især i troperne. 


Oversigt over familier og slægter. 


1. Antennerne korte. Forlemmerne omdannet 
til graveben. Pronotum kraftigt opsvul- 
met... Gryllotalpidae, Gryllotalpa p. 108. 
Antennerne lange og trådformede. Forlem- 
mer og Pronotum af sædvanlig bygning 
Gryllidåe " 2. 
2. OPEN dTAPVERN SOE 5, RED Fab å Gryllus p. 102. 
Grande VEN SNE ISIN Acheta p. 105. 


1. familie: Gryllidae. 
(Fårekyllinger). 

Mellemstore til små dyr. Hovedet kugleformet. An- 
tennerne er lange og tynde. Læggebrodden er for det 
meste lang, smal, cylindrisk og glat, skinnende. Bag- 
benene er for det meste udviklede som springben. 

Familien opdeles i en række underfamilier, som dog 


ikke vil blive nærmere omtalt her. Familien har ca. 
2.000 arter. 


1. Gryllus Linné, 1758. 
(Acheta Linné, 1758, Liogryllus Sauss, 1877). 


Ret plumpe arter. De tre biøjne ligger på en ret linie. 
Forskinnebenet er forsynet med to trommehinder. 


G. campestris Linné, markfårekyllingen. (Fig. 28 og 
13K). Grundfarven er sort og p.g.a. den sparsomme 
behåring sort glinsende. Forvingerne er brunlige dog 
ved grunden gullige. Baglåret er rødt på undersiden 

og på indersiden. Hovedet er stort og bredere end 
pronotum — især hos hannen. Pronotum er lidt bredere 
fortil end bagtil. Forvingerne når til bagkroppens spids, 

Fig. 28. Gryllus campestris $, x2,5. 


og bagvingerne er kortere end forvingerne. Sjældent 
er iagttaget former, hvor bagvingerne når ud over bag- 
kroppens spids. 

Længde: $ 9% 17-26 mm; læggebrod 12—18 mm. 

11 nymfestadier er iagttaget. 

Markfårekyllingen holder især til på varme og tørre 
steder på heder, i klitter, i skovlysninger, på sandede 
græsmarker og på sydvendte skråninger. Arten bor i 
selvgravede huler, hvor hannerne ofte sidder i åbningen 
og stridulerer. Hvis den skræmmes vil den hurtigt 
smutte ned i sin hule. Man kan ofte få den ud ved at 
stikke et græsstrå ned i hulen og da hurtigt trække 
det op. Fårekyllingen vil da ofte følge med, da den 
bider fast i det irriterende græsstrå. Markfårekyllingen 
er både plante- og kødæder. I fangenskab kan den 
holdes udelukkende på græs og salat. 

Stridulationen er meget kraftig og består af 1—6 
chirps pr. sekund (almindeligvis 3—4 chirps pr. sekund). 
Hvert chirp består af tre eller fire stavelser, som ikke 
kan skelnes af det menneskelige øre. Når der er mange 
dyr sammen kan de lave et forfærdeligt spektakkel. 
I varmt vejr vil markfårekyllingen synge næsten hele 
døgnet bortset fra en pause ved solopgang. I koldt vejr 
indstilles sangen. Hannen begynder sin kaldesang alle- 
rede fra tidlig maj, og den kan vare ved hele juni 
måned med. Enkelte kan dog fortsætte ind i juli. 

Æggene lægges maj—juli, og en enkelt hun kan lægge 
flere hundrede æg. De klækkes i løbet af 2—4 uger, og 
nymferne vokser sig store i løbet af sommeren, idet 
de passerer de fleste af nymfestadierne. De voksne dør 
i løbet af sommeren. Nymferne kan findes i græs og 
mellem sten sædvanligvis på særligt soleksponerede 
steder. Overvintringen synes at finde sted i 10. nymfe- 
stadium. Før overvintringen skal finde sted graver den 
velvoksne nymfe en underjordisk hule. Den bruger for- 
lemmerne og sine meget store kindbakker som gravered- 
skaber, og den løse jord smides bagud mellem bene- 
ne. Gangen når almindeligvis en længde på 30—40 cm, 
og den kan nå ned i en dybde af 30 cm. Om foråret 


105 


finder det sidste hudskifte sted. Medens den voksne 
han ofte bliver i sin hule, begiver hunnen sig på van- 
dring for at opsøge en syngende han. Ofte bliver hun- 
nen i hannens hule også efter den første parring. Hun- 
nen placerer tit sine æg i jorden lige udenfor hulen. 
Man har aldrig set hunnerne selv bygge en hule. 

Udbredelse: I Danmark er markfårekyllingen kun 
fundet på Bornholm. Det ældste fund stammer fra 
Galløkken ved Rønne (1897). I 1947 var dyret kendt 
flere steder langs sydkysten fra lidt vest for Rønne 
lufthavn og til Dueodde, og i de efterfølgende år var 
den almindelig på flyvepladsen. Den er desuden fanget 
i 1943, og det formodes, at dyret har optråddt på øen 
fra 1943 og omtrent til 1957 (Arne Larsen). Der har 
hersket megen uenighed om, hvorvidt markfårekyllin- 
gen fra tid til anden er blevet indslæbt til Bornholm 
østfra — sidste gang under den russiske besættelse af 
øen (Arne Larsen), eller om der findes en lille bestand, 
som i 1943—57 blev særlig stor. Hvis det sidste er rig- 
tigt, må fårekyllingen på Bornholm betragtes som en 
varmtidsrelikt (R. Spårck). 

Fra Sverige og Norge kendes dyret ikke. I Holsten 
er den fundet ved Liubeck og flere steder syd for Luibeck 
ved Ratzeburg (eks. Salemer Moor), MållIn (eks. Dru- 
sensee), Lauenburg og Geesthacht. Sydengland. Mel- 
lem-, Øst- og Sydeuropa. Nordafrika. Forasien. 


2. Acheta Fabricius, 1775. 
(Gryllus Linné, 1758; Gryllulus Uvarov, 1935). 
Slankere end foregående slægt. De tre biøjne ligger 
i spidserne af en trekant. Baglåret noget kortere end 
hos foregående slægt. Forskinnebenet er forsynet med 
to trommehinder. 

A. domestica (Linné), husfårekyllingen. (Fig. 29). 
Grundfarven er gullig med flere brune pletter især på 
hovedet og pronotum. Således bærer issen to brunlige 
tværfurer: én mellem øjnene og en anden bagtil nær 
pronotum. Panden er overvejende brunlig med lysere 
partier ind imellem, og pronotum bærer foroven nogle 
brunlige tegninger. Forvingerne når omtrent til bag- 
kropsspidsen, sjældent ud over denne. Bagvingerne 
når langt ud over bagkropsspidsen, hvor de er sam- 
menfoldet på en sådan måde, at de ligner to snore. 
Læggebrodden er lang. 

Længde: $ 2 16-20 mm; læggebrod 11—15 mm. 

Antallet af nymfestadier kan variere. 7—13 er kon- 
stateret. 

Æggene måler 2x 0,25 mm. 

Husfårekyllingen kan findes indendørs i boliger, ba- 
gerier, restauranter, væksthuse etc. og udendørs på 
lossepladser, hvor den kan være meget almindelig. 
Den synes i nogen grad at blive fortrængt, hvor der 
findes indendørs kakerlakker. Den er ret hurtig i sine 
bevægelser — hurtigere end markfårekyllingen, og kan 
være vanskelig at fange. Det er kun sjældent man har 
set den gøre brug af sine lange flyvevinger og da kun 
på særlig varme steder. Undertiden ses den udendørs 
om sommeren tæt ved boliger. Den er næsten alt- 
ædende (mel, brød og andet køkkenaffald; desuden 
tekstiler, papir, læder, døde dyr etc.). Den kan ud- 
mærket grave sig en hule i jord ligesom markfåre- 
kyllingen, men indendørs vil den som regel opholde 
sig i revner og sprækker. Den har en udpræget natlig 
levevis. 

Stridulationen er knapt så kraftig som hos mark- 
fårekyllingen, og den består af ét til flere chirps pr. 
sekund afhængig af temperaturen. Den synger i reglen 

Fig. 29. Acheta domestica Z, x2. 

om aftenen og natten, men den er også hørt syngende 
om dagen på lossepladser på meget varme dage. 

Medens de fårekyllinger, der lever indendørs, i deres 
udvikling er uafhængige af årstiderne, vil de udendørs- 
levende fårekyllinger i nogen grad være afhængige af 
ydertemperaturerne. På lossepladserne synes de at 
kunne overleve vinteren i ægstadiet, og selv nymfer 
og voksne er iagttaget om vinteren, når ydertempera- 
turerne har været under nulpunktet, idet de lever nede 
i affaldsdyngen, hvor gæringsprocesserne giver højere 
temperaturer. 

En enkelt hun lægger sædvanligvis 200—300 æg, 
undtagelsesvis over 1.000 stykker. De kan lægges i jord 
eller afsættes i gulvsprækker, revner etc. Æggene har 
ingen diapause, og klækningen finder sted 2—3 måneder 
senere ved almindelig stuetemperatur. Ved meget høje 
temperaturer kan klækningen finde sted 7—14 dage 
efter, at æggene er lagt. Nymfeudviklingen varer 5—8 
måneder ved almindelig stuetemperatur (30—40 dage 
ved høje temperaturer). Udvikling og levealder er i 
det hele taget meget afhængig af temperaturen. 

Udbredelse: Kosmopolit. Dens hjemsted er rimelig- 
vis Nordafrika og Forasien, hvor den findes naturligt, 
og hvorfra den er indslæbt til Europa, rimeligvis sam- 
tidig med den tyske kakerlak. 


2. familie: Gryllotalpidae. 
(Jordkrebs). 


For det meste store dyr. Hovedet er nærmest kegle- 
formet, og munddelene er fremadrettede (prognat ho- 
vedstilling). Antennerne er korte, men har mange an- 
tenneled, som hos de øvrige Ensifera. Pronotum er 
kraftig opsvulmet, og dens sidelapper har helt omvok- 

set forbrystet. Derved kommer pronotum til at om- 
slutte forbrystet som en cylinder bortset fra undersi- 
den, hvor de kraftige og tætsammenstillede graveben 
er indleddet. 1. par ben er udformet som graveben, 
der støttes af forbrystets kraftige muskulatur. Bag- 
lemmerne er ikke udformet som springben, men som 
løbeben. Bagvingerne er for det meste længere end for- 
vingerne. Læggebrod ikke til stede. 

Af de ovennævnte træk vil det fremgå, at det der 
frem for alt karakteriserer gruppen er dens tilpasning 
til det underjordiske og gravende liv. (Nogle tilsvaren- 
de specialiseringer findes også inden for Caelifera). 
Dog er tilpasningen ikke større end, at jordkrebsene 
også færdes over jorden dels flyvende og dels løbende, 
og endelig er øjne tilstede. 

Familien har ca. 50 arter. 


Gryllotalpa Latreille, 1802). 


G. gryllotalpa (Linné), almindelig jordkrebs. (Fig. 
30). Farven er brunlig, og kroppen er dækket af et tæt, 
filtet hårlag. Forvingerne er korte. Bagvingerne når 
lidt ud over bagkroppens spids, og er udenfor forvin- 
gerne sammenfoldet og ligner to snore. 

Da hunnen ingen læggebrod har, kan kønnene være 
svære at kende fra hinanden. Hannen kendes fra hun- 
nen ved, at den har et veludviklet stridulationsorgan, 
der kan kendes på det karakteristiske trekantede felt, 
hvori filen indgår (fig. 12 B). 

Længde: 3 2 35—50 mm. 

Antallet af iagttagne nymfestadier varierer fra 5 
tm 70: 

Æggene er ca. 2 mm lange, rødgule. 

Jordkrebsen findes især på fugtige steder i enge og i 
nærheden af åer, søer og moser. Den kan også forekom- 

me i haver og parker og da ofte på steder, der vandes 
kraftig, eller i mistbænke og drivhuse. Desuden er den 
iagttaget i grøfter ved veje og på marker. Den opholder 
sig især i sine gange, som den graver på kryds og tværs 
under jordoverfladen, og som kan ligge i forskellig 
dybde, hvilket rimeligvis afhænger af fugtigheden. 
Den kan også færdes over jorden både løbende og 
flyvende. Med sine løbeben kan den skyde en ret pæn 
fart. Dens flugt er støjende og noget klodset, og den 
flyver ofte tæt ved jordoverfladen. Det er konstateret, 
at den er en udmærket svømmer. 

Det nævnes ofte, at jordkrebsen gør skade ved at 
æde planterødder. Det er lidt ukorrekt, da den over- 
vejende lever af dyrisk føde (insektlarver, regnorme, 
pupper, etc.), men hvor den er talrig vil den ved sin 
gravende virksomhed og overbidning af rødder, der er 
i vejen, kunne gøre nogen skade. I de senere år kendes 
ingen eksempler på masseoptræden af jordkrebs i Dan- 
mark. 

Stridulationen er meget høj og lyder som en vedva- 
rende snurren. Under stridulationen sidder hannen ved 
en åbning ned til gangsystemet, således at den bageste 
del af dyret kan ses. Den stridulerer især sent på 
eftermiddagen og om aftenen. 

Parringen vil rimeligvis for Nordeuropas vedkom- 
mende finde sted fra maj til juli og måske ind i august. 
Æggene lægges samme år, og de udvikles uden dia- 
pause i løbet af nogle uger, hvorefter klækningen finder 
sted. Nymfeudviklingen tager hos os rimeligvis to år, 
men varer i sydligere egne kun et år. 

Æggene lægges i et lille ægkammer, der kan befinde 
sig i forskellig dybde rimeligvis afhængig af fugtighe- 
den. Æggene lægges over nogle uger på gulvet af æg- 
kammeret, der sædvanligvis rummer 100—300 æg. Mo- 

deren bevogter æggene, som hun passer og slikker, 
således at de ikke mugner, hvilket vil ske, hvis hun 
fjernes. Nymferne lever i begyndelsen af humus og 
smårødder under bevogtning af deres moder. Nymferne 
vil også til tider komme op over jorden. 

Udbredelse: I Danmark især fundet almindeligt på 
Sjælland (eks.: Strødam, Kattehale Mose, Klampen- 

Fig. 30. Gryllotalpa gryllotalpa, x1,2. 


borg, Hellerup, Helsingør, Frederiksdal, Kalundborg). 
Desuden på Møn, Lolland og Falster (eks.: Gedser). 
På Bornholm kendes den fra Arnager, og fra Fyn fra 
Æbelø og desuden nogle gamle fund fra forrige århund- 
rede på Sydfyn. Fra Jylland kendes den kun fra forrige 
århundrede fra Silkeborg og egnen nord for Kalø Vig. 

I Sverige kendes den kun fra Skåne, Halland, Ble- 
kinge, Småland og Oland. I Skåne er den især fundet 
mellem Kristiansstad og Sålvesborg og ved Angelholm. 
I Norge er gjort et enkelt fund i et gartneri i Stavan- 
ger. Muligvis findes her en bestand skabt ved indslæb- 
ning. Den kendes både fra Slesvig (eks.: Eckernfårde) 
og flere steder fra Holsten og Hamborg. Europa. Nord- 
afrika. Vest- og Centralasien. Sovjet. 


2. underorden: Caelifera. 
Græshopper med korte antenner. 


Hovedet (caput) (fig. 31) er, som hos Ensifera, tem- 
meligt stort og bredt og indeholder kindbakkernes 

kraftige muskulatur. Munddelene er bygget som hos 
Ensifera. De er dog hos Caelifera udformet til at knuse 
plantedele med og ikke som hos Ensifera, hvor de 
hovedsageligt er beregnet til at gribe og skære med. 
Pandelisten (fastigium frontis) og isselisten (fastigium 
verticis) er almindeligvis sammenvokset til en bred og 
fremspringende køl (sammenlign Ensifera p. 44). Pan- 
delisten er almindeligvis furet på langs, og i furen sid- 
der det uparrede biøje (pandeøje, ocel). Isselisten kan 
være noget opadhvælvet, eller den kan være flad. Des- 
uden kan den forreste del af isselisten være forsynet 
med en fure eller en køl. På isselistens sider sidder der 
for det meste et par issegruber (foveolea temperale), 
der kan have flere forskellige former: trekantede, fir- 
kantede, femkantede eller ovale. På hovedets forside 
mellem øjnene sidder det aerodynamiske organ, som 
består af fem par små partier med grupper af sanse- 
hår, som har betydning for orientering under flugten. 
Organet kan stimuleres ved en kraftig luftstrøm f. eks. 
ved at puste, hvorefter nogle græshopper giver sig 
til at bruge vingerne, selv om man har et fast tag i 
dyret. 

Vinklen mellem pande og isse kan være ret, som det 
er tilfældet hos de fleste Oedipodinae, eller spids som 
hos f. eks. Gomphocerinae (fig. 32). Denne vinkel kan 
blive endnu mere spids ved en kraftig forlængelse af 
partiet mellem øjnene. En ganske mærkværdig hoved- 
form er udviklet hos den i Sydeuropa forekommende 
Acrida turrita (næsegræshoppen), hvor partiet bag 
øjnene er kraftigt forlænget, så hovedet får et kegle- 
formet udseende. I spidsen sidder de fladtrykte anten- 
ner og øjnene. Tidligere gav slægten Acrida navn til 
underfamilien: Acridinae i hvilken de fleste af Nord- 
europas græshopper var placeret. Slægten er nu udspal- 

Fig. 31. Hoved og pronotum af markgræshoppe 

tet og anbragt med nøgle andre slægter i Acridinae, 
medens hovedgruppen hedder: Gomphocerinae. 

Sideøjnene (facetøjnene, oøculi) er ret støre øg uregel- 
mæssig ovale. De parrede biøjne (pandeøjne, øcelli) 
sidder tæt ved sideøjnenes inderside. 

Et karakteristisk træk før Caelifera er de kørte an- 
tenner med et fåtal af led. De er før det meste tråd- 
formede, men kan have mange forskellige førmer. 
Blandt Nordeuropas græshopper kendes arter med 
kølleførmede antenner (Myrmeleotettix fig. 49). 

Pronotum (forbrystets rygplade) (fig. 31) er bygget 
omtrent søm nævnt under Ensifera. En midterkøl er 
ofte udviklet, øg den kan være mere eller mindre frem- 
trædende. Høs nogle grupper kan den være udviklet 
til en kraftig opadhvælvet kam. Midterkølen kan være 
hel eller gennembrudt af indtil tre tværfurer, hvoraf 
den bageste er særlig tydelig. Den deler pronotum op i 
to næsten lige store dele: en prozone forrest og en meta- 
zone bagest. På overgangen mellem proønotums øverste 
del øg sidelapperne findes på hver side en sidekøl, der 
kan være vinkelformet bøjet som vist på figuren eller 
lige. Også høs Caelifera kan prøonotum antage de helt 
fantastiske former. Som eksempel kan nævnes vore 
hjemlige, små Tetrix-arter (tørngræshopper), hvoør pro- 
notums bagrand er kraftig forlænget ud over bagkrop- 
pen, hvis spids de høs nøgle arter (fig. 43) kan nå langt 
ud over. Samtidig sker der en reduktion af forvingerne, 
der mister deres funktion som dækvinger ved dannel- 
sen af den tagformede pronøtumforlængelse. Derimod 
er bagvingerne ofte veludviklede. 

Sternum (fig. 33) er temmelig bredt, og hofterne er 
vidt adskilte. Prøsternum førbrystets bugplade kan 
midt mellem hofterne bære en tuberkel (tu) eller lille 
tap (Calliptaminae, Cyrtacanthacridinae), der kan have 

forskellige førmer. De to efterfølgende brystplader 
(meso- og metasternum) danner sammen med 1. bug- 
plade (1. sternit) et kraftig sklerotiseret bugskjold, som 
af suturer (furer) er delt op i en række mere eller mindre 
tydelige plader. Ligesom det blev nævnt under Ensi- 
fera bærer meso- og metasternum også hos Caelifera 


tympanalorgan baglår (metafemur) 

bagskinneben (metatibia) 


bagfoød (metatarsus) 

Fig. 32. Markgræshoppe 2. Rømertallene er brystled, araber- 
tallene bagkropsled. 


et par pladeformede dannelser. De er dog her nedsæn- 
ket i den sclerotiserede plade som nogle lober. Meso- 
sternum er bagtil begrænset af mesøfurcal-suturen (ms), 
i hvilken der ligger tre fordybninger. Bag denne befin- 
der mesosternal-løberne sig (msl). Metasternum er bag- 
til mod 1. bugplade begrænset af metafurcal-suturen 
(mt), i hvilken der ligger fordybninger, og bag denne 
ligger nedsænket i 1. bugplade metasternal-loberne 
(mtl). Forløbet af disse suturer er af systematisk be- 
tydning. 

Benene er stort set bygget som nævnt under Ensi- 
fera. Fødderne er treleddede (se dog under Tetrix) og 
bærer på undersiden trædepuder (plantulae). Mellem 
kløerne sidder en bladformet midterlap (arolium eller 
pulvillus), som det ikke er ualmindeligt hos insekterne. 
Arolium er almindeligvis stor hos arter, der lever på 

g= 

planter, og meget lille hos arter, der lever på jorden. 
Caelifera er gennemgående udmærkede til at springe 
i modsætning til Ensifera. Det kan forklares ved, at 
springbenene er tilleddet kroppen tæt ved tyngdepunk- 


tu 


prosternum 


mesosternum 


mellemben 


metasternum 


1. bugplade (1. sternit) 


Fig. 33. Sternum (brystets underside) og den forreste del af 
bagkroppen af Calliptamus italicus. Forklaring i teksten. 


tet, hvorved kroppen under springet bliver vertikalt 
stillet i luften. 

Vingerne er almindeligvis veludviklede, og Caelifera 
er gennemgående bedre flyvere end Ensifera. Vingernes 
ledforbindelser til brystet er bedre udviklet hos Caeli- 
fera end Ensifera. Flyveevnen er iøvrigt meget varie- 
rende indenfor Caelifera, med vandregræshopperne som 
langdistanceflyvere, der kan holde sig flere timer i 
luften, til de hjemlige, små markgræshopper, der selv 
på varme dage under gunstigste betingelser kun flyver 
et kort stykke (se nærmere under de enkelte arter). 
Nogle enkelte eksempler på vingereduktion kendes fra 
Nordeuropa (fig. 70). Af ribbenettet ses, at det især er 
den distale del (fjernest stillede del) af forvingen som 

er reduceret. Samtidig sker der ofte en reduktion og 
forenkling af ribbenettet. Tetrix”s forvinger er som 
allerede omtalt, reduceret. 

Forvingerne (tegmina, benævnes undertiden elytra) 
er i reglen lange, smalle og skindagtige og kun med et 
lille præcostalfelt,. Forvingernes ribbenet (fig. 34) har 
stor betydning for bestemmelsen: Costa (C); subcosta 


præ C cos Sc sub R rad M med 


2A 1A anal Cu eub CU; CUu4c Cup MP+CU42 


mellemribben(intercalata) hos Oedipodinae 


Fig. 34. Skema af forvinge. Forklaring i teksten. 


(Sc); radius (R), der mod vingespidsen deles op i en 
radius-1 (R,), som fortsætter direkte mod vingespid- 
sen, og en radius sector (R,), der fortsætter konkavt 
og mod vingespidsen deles op i flere ribber; media (M), 
der mod vingespidsen deles op i en anterior media 
(MA) og en posteria media (MP); cubitus-1 (Cu,) og 
cubitus-2 (Cu,) med fælles udspring; 1. analis (1A); 
2. analis (2A), der også kaldes axillaris. Mellem ribber- 
ne ligger en række felter, der har fået navn efter den 
forrest liggende ribbe: Præcostalfeltet (præ) foran 
costa; costalfeltet (cos) mellem costa og subcosta; sub- 
costalfeltet (sub) mellem subcosta og radius; radial- 
feltet (rad) mellem radius og media; medialfeltet (med) 
mellem media og cubitus-1, der hos nogle grupper har 
en mellemribbe (vena intercalata), som det er tilfælde 
hos Oedipodinae. Medialfeltet er distalt afgrænset af 
posterior media (MP) og cubitus-1 (Cu,); analfeltet 


118 


(anal) bag 1. og 2. analis. De ribber, der har den største 
længdeafstivning er subcosta og radius. 

Bagvingerne (alea) ligger i hvilestillingen sammen- 
foldet under forvingerne. De er klare, tyndhudede og 
har de samme ribber som forvingerne tillige med nogle 
ekstra analribber, hvoraf der er fem ialt. 

Bagkroppen (abdomen) er næsten altid temmelig stor 
og bredt tilfæstet brystet. Den består af 10 rygplader 
(terga), der er betydeligt mere hvælvede end bugpla- 
derne. Den 10. rygplade (helt korrekt 11. rygplade — 
se nedenfor !) bærer et par uleddede cerci (halenokker), 
der almindeligvis er små og koniske, men som hos 
hannen kan antage mange forskellige former, som det 
f. eks. kendes fra Calliptamus (p. 142), hvor de er kraf- 
tigt udviklede, og hvor deres specielle funktion er 
ukendt. Hannen har 9 bugplader, hvor den niende er 
subgenitalpladen (pladen under genitalierne), der er 
kraftigt udviklet og opadbøjet. Hunnen har 8 bug- 
plader, hvoraf den ottende er subgenitalpladen, der er 
meget længere end bred. Styli er ikke tilstede. Særlig 
interesse er knyttet til 1. bagkropsled, der på hver 
side bærer tympanalorganet (høreorganet), der udadtil 
ses som en mere eller mindre dækket eller udækket 
trommehinde (fig. 35). Placeringen af tympanalorga- 
nerne giver en udmærket retningsbestemmelse på lange 
afstande, medens græshoppen har svært ved at orien- 
tere sig på korte afstande mod en lydkilde (f. eks. en 
syngende han). På korte afstande får øjnene da betyd- 
ning for græshoppens orientering. 

Gattet (anus) sidder på 10. rygled og er omgivet af 
tre valver: én øvre (epiproct) og to nedre (paraproct). 
Den øvre sidder i forlængelse af bagkroppens sidste 
rygplade og ligger som en lap mellem de to, korte cerci 
(set fra oven). De nedre sidder herunder og på siden 

og hver noget dækket af en cercus. Den øvre valve 
menes at være identisk med 12. rygled. Det 11. rygled 
forsvinder under udviklingen og er sammenvokset med 
10. rygled. Undertiden ses det, at den øvre valve bliver 
betegnet som det 11. rygled, og de nedre valver som 
det 11. bugled. 


DR 


0.2cm ze RT] 
A B G 


Fig. 35. Venstre øreåbning af tre markgræshopper. A: Meco- 
stethus grossus, ikke tildækket. B: Chorthippus apricarius, ”/, 
tildækket. C: Chorthippus brunneus, ”/, tildækket. 


Kopulationsorganet består både af en penis og en 
række membranøse og sklerotiserede dele (Phallus- 
komplekset), som er et ovalt sklerotiseret legeme, der 
er nemt at udtage af bagkroppens spids, hvorefter det 
kan præpareres, som angivet under afsnittet: Indsam- 
ling, præparation og fangenskab. Selve penis består af 
nogle kraftigt, sklerotiserede dannelser og er. stærkt 
krummet. Den ligger bag subgenitalpladen og under 
en tynd hud (pallium), som sidder bagest og øverst på 
subgenitalpladen (fig. 36). Ved at trække subgenital- 
pladen med pallium tilbage vil penis kunne iagttages. 
Den bageste del af penis er støttet af en række mere 
eller mindre sklerotiserede dele. Hele dette phallus 
kompleks (penis med sklerotiserede dele) kan nemt 
udtages med en fin nål. Øverst dorsalt ligger epiphallus, 
der er en kraftig sklerotiseret dannelse, som kan 
være plade- eller broformet, og som har betydning for 
systematiken. 

Læggerøret (ovipositor), der har sit udspring i 8. og 
9. led, består af tre klapper: et øvre, et nedre og et 
indre par. De sidstnævnte er rudimentære og findes 
ved basis mellem de øvre og nedre klapper og kan ikke 
ses udefra. Indefter støttes læggeklapperne af en række 
sklerotiserede dele, hvoraf én er synlig foran de nedre 
klapper (fig. 32). 


øvre valve (epiproct) 


SØer pallium 
cercus 
NV subgenital- 
ED plade 
pE hade 


Fig. 36. Bagkropsspids af markgræshoppe I. 


Stridulationen kan frembringes på vidt forskellige 
måder i modsætning til de ensifere græshopper, der 
stridulerer i forbindelse med forvingernes stridulations- 
organ. 

Hos Caelifera består stridulationsorganet af to dele: 
en skraber, der er en fremstående hård kant, og en fil, 
der består af en række tappe eller knuder. Stridulatio- 
nen fremkaldes ved, at skraber løber over fil, hvorved 
der fremkommer vibrationer. Skraber og fil kan sidde 
forskellige steder. For Nordeuropas græshoppers ved- 
kommende er de to dele knyttet til baglårenes inder- 
side og forvingernes overside. Stridulationen består i, 
at bagbenene bevæges op og ned, hvorved baglåret 
gnides mod forvingerne i hvilestillingen. Derved op- 
står der vibrationer i forvingerne, som rimeligvis for- 
størres af det resonansrum, der er lukket inde bag for- 

vingerne. Caelifera kan deles ind i to grupper afhængigt 
af, hvor skraber og fil sidder. 

Hos Gomphocerinae — de almindelige små græshop- 
per — er det radius i forvingerne, der fungerer som 
skraber, medens filen (også kaldet »musiklisten«) sidder 
på baglårets inderside (fig. 37). Forvingerne har en 


Fig. 37. Indersiden af venstre bagben af markgræshoppe fra 
underfamilien: Gomphocerinae, $. Forklaring i teksten. 


tagagtig form med radius som tagryggen. Filen kan 
variere i længde i forhold til baglåret. Hos nogle slæg- 
ter er den ?/, af hele baglårets længde og hos andre 
er den "/, af baglårets længde. Iøvrigt varierer antallet 
af tappe i filen og tætheden af tappene hos de enkelte 
arter. Disse kendetegn bruges ofte til sikker artsbe- 
stemmelse, især indenfor nærbeslægtede arter af slæg- 
ten Chorthippus, hvor det ofte er nødvendig at studere 
filen nærmere. Det gøres bedst ved ca. 50 ganges for- 
størrelse, men mindre forstørrelser kan også bruges 
(se iøvrigt under afsnittet: Indsamling, præparation 
og fangenskab). Både hannen og hunnen kan stridulere, 
selv om sangen er noget svagere hos hunnen. Tapantal- 
let hos de to køn er omtrent det samme indenfor samme 

art, selvom tappene hos hunnen er meget mindre end 
hos hannen. Tappenes tæthed varierer på filen, idet 
tappene er tættest stillet i den basale del (b). Inden for 
de enkelte arter kan der findes en geografisk variation 
i tappenes bygning og antal. Det angivne antal tappe 
under de enkelte arter refererer til danske dyr, hvis 
materialet har været tilstrækkeligt stort. Om dannel- 
sen af tappene hersker der nogen usikkerhed, men 
meget tyder på, at det er omdannede hår. Det her 
beskrevne stridulationsorgan er karakteristisk for un- 
derfamilien: Gomphocerinae, hvorved den også kendes 
fra Oedopodinae (se p. 127). 

Hos underfamilien Oedipodinae findes et stridula- 
tionsorgan, der på en måde kan betegnes som det om- 
vendte af det, der findes hos Gomphocerinae, idet 
skraberen er en skarp kant på indersiden af baglåret, 
og filen sidder på mellemribben (vena intercalata) i 
medialfeltet (fig. 34), der normalt ikke er tilstede hos 
Gomphocerinae. Filen består af en række ensartede 
knuder. Dette stridulationsorgan er ikke et absolut 
kendetegn for Oedipodinae, idet nogle arter mangler 
stridulationsorgan og flere slægter har en speciel stri- 
dulation, som det f. eks. kendes fra Locusta migratoria 
(europæiske vandregræshoppe), der gnider vingerne 
mod anden. Hos Schistocerca gregaria (ørkenvandre- 
græshoppen) er det igattaget, at den kan stridulere 
ved at gnide begge par vinger mod hinanden, uden at 
de er specielt udformet hertil. Hos familien: Tetrigidae 
(torngræshopper) bevæger dyrene bagbenene op og ned 
som om de stridulerede, men de er helt stumme, hvil- 
ket også understreges ved, at tympanalorganet mang- 
ler. Hos Calliptamus italicus (italienske græshoppe) 
gnides kindbakkerne mod hinanden. 

De to køn kan altid kendes fra hinanden ved, at 

hunnen har to par læggeklapper, som ganske vist kan 
være trukket ind, så kun spidserne er synlige, men et 
let tryk på bagkroppen vil få dem frem, medens han- 
nen kendes på den store subgenitalplade, der går over 
og opefter i pallium. Desuden er hunnen sædvanligvis 
større end hannen. 

Den vermiforme nymfe ligner den tilsvarende hos 
Ensifera, og den må som der betragtes som det 1. nym- 
festadium, idet den er udformet som nymfe og ikke 
som foster. Den er omgivet af en tynd og gennemsigtig 
hinde, der brister, når den når op til jordoverfladen. 
For at komme frem udfører den vermiforme nymfe 
ormeagtige bevægelser. Man har dog vedtaget, at det 
1. nymfestadium er det, som fremkommer efter, at den 
vermiforme nymfes hud er sprængt. 

Antallet af nymfestadier kan variere, men synes at 
være konstant indenfor de enkelte arter. Det laveste 
antal nymfestadier (4) findes bl. a. hos vore hjemlige, 
små markgræshopper (f. eks. Chorthippus, Omocestus). 
En bestemmelsesnøgle er opstillet af Richards og Wa- 
loff (1954) for de britiske arters vedkommende. De har 
ligeledes opstillet en nøgle over de enkelte arter til de 
forskellige nymfestadier. Den skønnes at være for spe- 
ciel for »Danmarks Fauna«. Her bringes et modificeret 
uddrag af nøglen til de fire larvestadier: 


1. Enten er vinger ikke udviklet eller de findes 

som to små nedadrettede lapper på meso- 
ESKE Ah ons sr ss kals led ale sa Ja ds od 

Vinger med ribber kan send De er dre- 

jet om deres længdeakse, så bagvingen 
liggen-uden på forvingenie bi 302. Ål ski I 

2. Hovedet er stort og kugleformet, og side- 

øjnene er usædvanlig store. Pronotum er 

kortere end hovedet fra isse til mund 
1. nymfestadium. 
Hovedet med sideøjnene er af normal stør- 
relse i forhold til den øvrige del af dyret. 
Pronotums længde er omtrent den samme 
somt: hovedet la srygeg 2. nymfestadium. 
3. Bagvingerne er kortere end pronotum, og 
de når ikke ud over 1. bagkropsleds ryg- 
; st F —… SRSRERER PERSERNE EEN EESTE SE AES STANLEY SLÆT TR Å. 
Bagvingerne er lidt længere end pronotum 
og når i det mindste til den bageste del af 
Bb roede FERIE 4. nymfestadium. 
4. Bagvingerne er lidt længere end forvingerne 
3. nymfestadium. 
For- og bagvingerne er hos hunnen omtrent 
af samme længde, hos hannen er forvin- 
gerne lidt længere end bagvingerne 
4. nymfestadium 
Ch. longicornis og formodentlig også 
Ch. montanus. 


Ch. longicornis (enggræshoppen) og Ch. montanus 
har som voksne forkortede vinger. Lejlighedsvis bliver 
der hos Ch. longicornis indskudt et ekstra nymfesta- 
dium mellem 2. og 3. stadium. Det ligner stadium nr. 
2, men er større. Dette stadium er der ikke taget hen- 
syn til i nøglen. 

Som det ses af ovenstående er de største spring i 
udviklingen ved hudskifterne mellem 2. og 3. nymfe- 
stadium og mellem det 4. (sidste) og den voksne. Hos 
de græshopper der har 5 nymfestadier er det mellem 
det 2. og 3., der er indskudt et stadium, medens karak- 
tererne for de to første og de to sidste stort set er de 
samme. Eksempler på græshopper med fem nymfe- 

stadier er: Ørkenvandregræshoppen, den almindelige 
vandregræshoppe og hannen af den italienske græs- 
hoppe. For sidstnævntes vedkommende har hunnen 
seks nymfestadier. Et sådant forhold er dog ikke noget 
særsyn, men kendes også hos andre græshoppearter. 
Det kendes f. eks. inden for vor hjemlige Tetrix-arter, 
hvor hannen har fem og hunnen seks nymfestadier. 
En nøgle til bestemmelse af disse er opstillet af Farrow 
(1964). Iøvrigt henvises til afsnittet under Tetrix. 

Æggene er cylinderformede til ovale, og de anbringes 
flere sammen i en ægkapsel, der kan afsættes i jorden 
eller mellem planter. Under æglægningen fremkommer 
der et sekret fra nogle kirtler i bagkroppen, som størk- 
ner omkring æggene. Ægkapslerne (fig. 38) har forskel- 
ligt udseende hos de enkelte arter. Æggene kan være 
stillet skråt eller lige i forhold til kapslens længdeakse. 
Ydervæggen kan bestå af hærdnet sekret alene, sekret 
med plantefragmenter eller sekret med jordpartikler. 
Foroven kan kapslen være forsynet med et låg. Dens 
indre struktur kan være et blødt eller svampet sekret, 
der i nogle tilfælde danner lameller omkring æggene. 
Disse kendetegn kan bruges til- bestemmelse foruden 
selve æggets bygning. Hos Tetrix afsættes æggene i 
grupper sammenholdt af et sekret, men en egentlig 
ægkapsel er der ikke tale om. Der henvises iøvigt til 
omtalen under selve gruppen. 

I mange tilfælde opdeles arterne i flere underarter. 
Disse er kort omtalt under beskrivelserne under de 
enkelte arter. De underarter som ikke findes i Europa, 
findes især i Centralasiens bjerge eller i Østasien. 

Caelifera deles op i flere overfamilier, hvoraf tre 
kan være af interesse: Tridactyloidea (markgræshop- 
pernes jordkrebs), Tetrigoidea (torngræshopper) og 
Acridoidea (markgræshopper). Tridactyloidea har, lige- 

Mecostethus grossus Omocestus viridulus  Myrmeleotettix maculatus 

Chorthippus brunneus — Ch. albomarginatus Ch. longicornis 


Fig. 38. Ægkapsler af markgræshopper (Efter Richards og 
Waloff). 


som Gryllotalpidae specialiseret sig til et gravende og 
underjordisk liv. Gruppen har ingen repræsentanter i 
Nordeuropa, men kan findes i Sydeuropa og pletvis i 
det sydlige Mellemeuropa, hvor den kan træffes langs 
flodbredder. De øvrige overfamilier har repræsentanter 
i Nordeuropa. 

Oversigt over overfamilier, familier og 
underfamilier. 


1. Pronotum kraftig forlænget bagud over bag- 


kroppen (fig. 41 A og 42 A). Små dyr. 
Tetrigoidea (torngræshopper), Tetrigidaep. 134. 
Pronotum normalt udviklet. Middelstore 

til store dyr. Acridoidea (markgræs- 


hopper). Acrididae p. 142) 2. 
Prosternum med en kegleformet tap mellem 

ERE NNE ig. FIFO VUE PUDE SN 3. 
Prosternum uden kegleformet tap mellem 

HEE RE FEATURE BISSEN 5. 
Pronotum med sidekøle. Calliptaminae p. 142. 
FROROUIM uden sidekøle HALS TITLER Å. 


Vinger veludviklede. De mesosternale lober 
» lange og rektangulære 
Cyrtacanthacridinae p. 143. 
Vinger er reduceret til små lapper. De meso- 
sternalelober er afrundede Catantopinaep. 144. 
Mellemribben (vena intercalata) i medial- 
feltet veludviklet, i det mindste hos han- 
nen, og bærer for mange arters vedkom- 
mende filen. Pande og isse danner almin- 
deligvis en ret vinkel i forhold til hinanden 
og bagvingerne er ofte kraftigt farvede. 
(Mecostethus eneste undtagelse i Nord- 
europa, og den kan da kendes på at isse- 
gruberne er trekantede)..Oedipodinae p. 145. 
Mellemribben (vena intercalata) mangler. 
Filen sidder på baglårets inderside. Pande 
og isse danner en spids vinkel i forhold til 
hinanden (fig. 32). Bagvingerne er klare 
og gennemsigtige. Issegruberne er firkan- 
BURE FRIGG ss ER Gomphocerinae p. 157. 

Biologi. 


Markgræshopper findes tæt ved jordoverfladen i lav 
vegetation eller på den bare jord, men kun på steder, 
hvor solen kan nå frem. Her kan de sædvanligvis findes 
i store mængder. Selv arter, der regnes for sjældne, 
kan på stærkt lokaliserede steder findes i et stort 
antal. Man kan ofte finde en tydelig sammenhæng mel- 
lem græshoppepopulationernes forekomst og plante- 
væksten. De enkelte arters krav til varme og fugtighed 
spiller dog også en vigtig rolle for den lokale udbredelse, 
men hvilken af disse to faktorer, der er den væsentlig- 
ste, kan det være vanskeligt at afgøre. På bakkeskrå- 
ninger, f. eks. ved vejgennemskæringer, er det alminde- 
lig forneden at finde Chorthippus longicornis (enggræs- 
hoppen) eventuelt sammen med Omocestus viridulus, 
der findes almindeligt på fugtige steder, højere oppe 
Ch. brunneus (almindelige markgræshoppe) og øverst 
Ch. biguttulus, der er den mest tørkekrævende art af 
de fire her nævnte arter. Ch. brunneus kan også gå 
lidt ind i den nederste del af »biguttulus-zonen« og 
i den øverste del af »longicorniszonen«. Såfremt de 
øverste dele af skråningen er meget tørre med sandet 
jord, kan Myrmeleotettix maculatus (køllegræshoppen) 
findes her. Hvis sommeren bliver tør, vil zonerne for- 
skyde sig nedefter, og bliver den fugtig opefter, idet 
græshopperne foretager mindre vandringer. Ofte vari- 
erer livsbetingelserne indenfor de enkelte lokaliteter 
betydeligt, og nedenstående skal kun betragtes som 
en grov oversigt, hvor de nævnte arter ikke altid be- 
høver at findes sammen. 

Ved søer og åer og i moser og enge kan følgende 
findes: Tetrix subulata, Mecostethus grossus (sumpgræs- 
hoppen), Omocestus viridulus, Chorthippus longicornis 

(enggræshoppen) og på knapt så fugtige steder Tetrix 
undulata (almindelige torngræshoppe). I skovbryn og 
skovlysninger: Tetrix undulata, Omocestus viridulus og 
Ch. brunneus (almindelige markgræshoppe). I grøfte- 
kanter og anden form for vedvarende græs: O. viri- 
dulus, Ch. brunneus, Ch. biguttulus, Ch. apricarius og 
Ch. longicornis. På heder og steder med lette jorde: 
Bryodema tuberculata (hedeskratten), Myrmeleotettix 
maculatus (køllegræshoppen), O. viridulus, O. haemorr 
hoidalis (Mols) og Ch. brunneus. Grå og hvide klitter: 
Ch. brunneus, Ch. vagans (Skagen), Ch. albomarginatus 
og Myrmeleotettix maculatus. Undertiden ses Caelifera 
indslæbt. 

Føden består af plantekost. En undersøgelse hos 
nogle af de almindelige arter indenfor familien Gom- 
phocerinae har vist, at de fortrinsvis æder græs. Bla- 
dene angribes fra siden, og tygningen foregår hurtigt. 
Tetrix spiser ofte alger, laver og mos. 

Farverne kan i flere tilfælde variere betydeligt. Der 
henvises til de enkelte arter. Farvemønstrene synes i 
nogle tilfælde at være arveligt betingede, da grønne og 
brune fra samme lokalitet i hvert fald gennem et par 
generationer i fangenskab beholdt farven uanset om- 
givelsernes farve. Farvekombinationerne i en populati- 
on synes også på samme sted at være konstant fra år 
til år, dog med en variation, der er betinget af milieuet. 
Det er f. eks. konstateret (Richards og Waloff 1954), 
at de grønne farver blev mindre hyppige året efter en 
tør sommer, hvor plantevæksten delvis visner, medens 
de brunlige blev hyppigere. Forklaringen kan meget 
vel være, at færre grønne overlever den tørre sommer, 
da de brunlige omgivelser ikke giver dem nogen beskyt- 
telse overfor fjender blandt synsdyrene. Almindeligvis 
må det dog siges at markgræshoppernes farver er fint 

Knud Th. Holst: Kakerlakker 9 

afstemte efter omgivelserne. Det er konstateret, at den 
bl. a. i Sydeuropa forekommende Acrida turrita (næse- 
græshoppen), der blev omtalt i indledningen til Caeli- 
fera, kan forandre farve med et hudskifte afhængig af 
hvilken jordbund, den befinder sig på. Rimeligvis kan 
også andre arter forandre farver. 

Mange gange sker der mindre ændringer i farverne 
hos nogle arter f. eks. Ch. longicornis og Ch. brunneus 
med udviklingen fra nymfe, voksen og til kønsmoden 
voksen. Sædvanligvis får de rødlige eller gullige partier 
med alderen. Hos vandregræshopperne er der ofte en 
betydelig farveforskel mellem den gregære og solitære 
fase (p. 147), som det dog vil føre for vidt at komme 
ind på her. Vedrørende vandregræshoppernes inter- 
essante biologi må henvises til de bøger og artikler, 
der er nævnt i litteraturlisten. 

Stridulationen er for de fleste nordeuropæiske arters 
vedkommende lav og mere eller mindre sammenfly- 
dende. Den lyder som en sitren. 

Hvorledes oscillogrammerne fremstilles, og sangdia- 
grammerne tegnes, er beskrevet i det biologiske afsnit 
under Ensifera (p. 62). Ligeledes er begreberne chirp, 
strofe, stavelse etc. defineret på samme sted, og de 
anvendes her hos Acridoidea (markgræshopperne) på 
samme måde. Frekvensen (antal svingninger pr. sek.) 
ligger på 4.000—40.000 Hz. Markgræshopperne når ikke 
så høje frekvenser som løvgræshopperne, og fårekyl- 
lingerne har et endnu lavere og mere begrænset fre- 


Fig. 39. Oscillogrammer af nordiske markgræshopper 3, A: 
Omocestus viridulus. B: Chorthippus brunneus (almindelig 
markgræshoppe). C: Ch. mollis. D: Ch. biguttulus (1. strofe). 
E: Ch. apricarius. F: Ch. albomarginatus. G: Ch. dorsatus. H: 
Ch. longicornis (enggræshoppen). I: Myrmeleotettix macula- 
tus. 1 sek. (ca. 10 cm) af oscillogrammerne er afbildet. 

kvensområde. For de nordeuropæiske arters vedkom- 
mende er det næsten udelukkende indenfor underfa- 
milien Gomphocerinae, at stridulationen foregår ved, 
at filen på baglårets inderside gnides mod forvinger- 
nes radialribbe. 

Ligesom i afsnittet Ensifera er det kun kaldesangen, 
der omtales her og afbildes i oscillogrammerne (fig. 39) 
og i sangdiagrammerne bagest i bogen. 

Nogle af markgræshopperne kan være svære at be- 
stemme. Det gælder f. eks. Chorthippus brunneus, Ch. 
mollis og Ch. biguttulus, hvis artsforskellighed har 
været betvivlet. Oscillogrammerne viser dog tydeligt, 
at det er tre vel adskilte arter. 

Hos de fleste markgræshopper kan både hannen og 
hunnen synge. Når hannen synger sin kaldesang, af- 
venter han hunnens svar. Hunnen svarer, hvis hun er 
modtagelig for parring, og der vil da opstå en veksel- 
sang mellem de to køn, medens de søger at få kontakt 
med hinanden. Hannen er sædvanligvis den mest ak- 
tive. Når de kan se hinanden, går hannen fra kalde- 
sangen over til friersangen, der hos Ch. brunneus (al- 
mindelige markgræshoppe) betyder, at de enkelte 
chirp følger hurtigere efter hinanden. Hvis hunnen 
forholder sig roligt under dette frieri, vil hannen plud- 
selig springe op på ryggen af hende samtidig med, at 
han udstøder et »ji« (Ch. brunneus), der er blevet kaldt 
triumfsangen. Hvis springet lykkes, vil han indlede 
parringen og nærme sin bagkropsspids til hunnens. 
Sædcellerne afgives i en spermatophor. Hvis hun under 
parringen bliver urolig, synger han en beroligende 
parringssang. Foruden dette udvalg af melodier kan 
en markgræshoppe synge vekselsang med en anden 
han, og kommer de for nær hinanden, går sangen over 
i en såkaldt rivalsang. 

Ægkapslerne afsættes almindeligvis i jorden. men 
kan også afsættes mellem planter. Hunnen bruger 
læggerørets klapper til at grave med, idet klapperne 
stikkes ned i jorden samlet, hvorefter de åbnes så 
jorden skubbes til side. Efterhånden graver bagkrop- 
pen sig længere og længere ned samtidig med, at den 
forlænges kraftigt. Hver ægkapsel indeholder hos de 
almindelige små markgræshopper i familien Gompho- 
cerinae 6—15 æg, hvilket er et ret beskedent antal i 
sammenligning med f. eks. ørkenvandregræshoppen, 
hvor antallet sædvanligvis ligger omkring 50. Hos 
Ch. brunneus er det konstateret, at en hun kan afsætte 
op til 19 kapsler. Hos Schistocerca gregaria indtil 11 
kapsler. 

Overvintringen finder hos markgræshopperne sted i 
ægstadiet, og æggene klækkes i maj. Markgræshopper 
er iagttaget til ind i oktober, sjældent november. 
Torngræshopper overvintrer i nymfestadiet. 


1. overfamilie: Tetrigoidea. 
(Torngræshopper). 


På grund af sin afvigende bygning er gruppen ud- 
spaltet som en selvstændig overfamilie af Acridoidea. 
Følgende træk kan fremhæves: Brystet har en speciel 
bygning, Phallus-komplekset er ikke homologt med det 
tilsvarende hos Acridoidea, for- og mellemfødderne 
består af to led og midterlappen (arolium) mellem 
kløerne er ikke tilstede. Af nedenstående beskrivelse 
vil iøvrigt også fremgå, at gruppen er ret speciel. 
Den omfatter flere familier, hvoraf kun én i Nord- 
europa. | 

1. familie: Tetrigidae. 


Små insekter. Pronotums bygning er ret mærkvær- 
dig, da den bagtil er forlænget ud over bagkroppen. 
Forlængelsen dækker bagkroppen og når hos alle nord- 
lige arter ud over dennes spids. Den bærer en mere 
eller mindre fremstående midterkøl. Pronotum og pro- 
sternum er forlænget fremefter, så hovedet kommer til 
at sidde omgivet af en krave, der især er veludviklet 
omkring munden. Forvingerne er små lapper, idet deres 
normale mission hos græshopper som beskyttere af 
bagvingerne er bortfaldet med pronotumforlængelsens 
udvikling. Bagvingerne er mere eller mindre veludvik- 
lede (flere ikke nordlige arter har reducerede vinger). 
Tympanal- og stridulationsorganer er ikke fundet, selv 
om dyrene undertiden bevæger bagbenene op og ned, 
som om de stridulerede. Læggerørets fire klapper er 
lange og takkede. Subgenitalpladen hos hannen er 
temmelig lang og bådformet. 


Tetrix Latreille, 1802. 


(Acrydium Geoffroy 1762, Tettix 
Charpentier 1841). 


Små, kraftigtbyggede, kortlemmede dyr. Huden er 
kornet, ru og med veludviklede kitindannelser, blandt 
hvilke den ovennævnte forlængelse af pronotums bag- 
rand er den mærkværdigste. Pronotums sidelapper har 
ved bagranden to lapper (nymfer kun én). Mere eller 
mindre ensfarvede dyr, der kan have en betydelig 
farvevariation: sort, grå, brun, rød-brun, gullig og grøn- 
lig. Pronotum har ofte på sin forreste del to mørke 
pletter, der er placeret på hver side af midterkølen. 

Antallet af nymfestadier er hos hannen fem, hos 
hunnen seks. De to første og de tre sidste nymfestadier 

er homologe hos de to køn, medens det 3. nymfestadium 
hos hunnen ingen homolog har hos hannen. Vingean- 
læggene vil allerede kunne iagttages i 1. nymfestadium, 
hvor de ligger som små lober fra meso- og metanotum 
ned langs brystets sider. I de efterfølgende to stadier 
hos hannen og tre stadier hos hunnen vokser anlæggene 
nedad. Først i 4. og 5. stadium hos hannen og 5. og 
6. stadium hos hunnen drejes vingeanlæggene bagud 


Fig. 40. Æg af Tetrix undulata. (Efter Ragge). 


og vokser ud over bagkroppen. For at kunne iagttage 
vingeanlæggene er det nødvendigt at skære pronotum- 
forlængelsen af, da de ligger skjult bag denne bortset 
fra den nederste del af bagvingerne i de sidste nymfe- 
stadier. Nymfer vil kunne kendes på, at pronotums 
sidelapper bagtil kun er forsynet med én lap, og at 
forvingerne er skjult af pronotumforlængelsen. (En 
bestemmelsesnøgle til de forskellige nymfestadier er 
opstillet af Farrow 1964). 

Æggene (fig. 40) afviger i udseende fra markgræs- 
hoppernes ved at have et horn i toppen. De lægges i 
grupper på 10—20 og er sammenholdt af et sekret. 
Gruppen danner dog ikke en ægkapsel som hos mark- 
græshopperne. 

Torngræshopperne lever tæt ved jorden og foretræk- 
ker almindeligvis fugtige steder. De opholder sig især 
på lave planter (mos, græs etc.) eller på den nøgne 
jord (f. eks. sand). Nymferne lever de samme steder 
som de voksne. Føden består sædvanligvis af fine plan- 
tedele (mos, alger), men græs kan også indtages. De 

foretrækker sædvanligvis solrige steder og er mest 
aktive om dagen. 

I deres udvikling afviger de betydeligt fra mark- 
græshopperne idet de ikke overvintrer som æg. Æggene 
lægges i løbet af sommeren i småfordybninger i jorden, 
i mospuder, barkrevner etc. De udvikler sig i løbet af 


AU 


0.5cm 


0.5 cm 
Fig. 41. Tetrix undulata. 


3—4 uger til nymfer, som overvintrer i de sidste nymfe- 
stadier i mospuder, græstuer eller under sten. De tid- 
ligt klækkede nymfer kan i løbet af vinteren udvikle 
sig til voksne, eller i sjældne tilfælde kan de nå at blive 
voksne samme år (f. eks. T. undulata); de bliver da 
først kønsmodne den efterfølgende sommer. Tetrix kan 
findes fremme allerede i slutningen af april, men mere 
almindeligt i maj. 
Slægten er udbredt over hele jorden. 


Oversigt over arterne. 


1. Pronotums overside lige og midterkølen 
SYSeL AVU 05" sne ns 1. subulata p. 137. 
Pronotum opadhvælvet, tagformet og med 
en Krag KREERET 5 Sne RE LES 2. 

2. Forholdsvis slankt byggede dyr (fig. 41 A). 
Pronotum set fra siden knapt så kraftigt 
opadkrummet. Baglåret er tre gange så 
langt som bredt (fig. 41 B). Bagvingernes 
ydre rand jævnt buet ... 2. undulata p. 139. 

Kraftigt byggede dyr (fig. 42 A). Pronotum 
set fra siden stærkt opadkrummet. Bag- 


baglår 
B g 


0.5 cm 


Fig. 42. Tetrix bipunctata. 


låret er mindre end tre gange så langt 
som bredt (fig. 42 B). Bagvingernes ydre 
rand bølgeformet 
3. Antennerne omtrent så lange som forlåret, 
og de midterste led 2 gange så lange som 
RER] orde kg 3. bipunctata p. 140. 
Antennerne er 1!/, gang så lange som forlå- 
ret, og de midterste led er omtrent 3!/, 
gang så lange som brede... 4. nutans p. 141. 
1. T. subulata (Linné). (Fig. 43). Farverne kan va- 
riere betydeligt. Pronotum når forbi bagkroppens 
spids til ud over midten af bagskinnebenene. Dens 

overside er lige og midterkølen er svagt udviklet. De 
bageste par vinger er veludviklede, og når i det mind- 
ste pronotums spids. Afstanden mellem øjnene er bre- 
dere end et øje, og isselisten når længere frem end 
øjnene. Den furede pandeliste er lodretstillet og ikke 


Fig. 43. Tetrix subulata 2, x5. 


synlig fra oven. Mellemlårets over- og underside er 
set fra siden lige. 

Længde til pronotums bageste spids: $ 9—12 mm; 
Q 11—15 mm. 

Undertiden kan arten findes i en form, hvor prono- 
tum er kortere og ikke når længere ud end bagknæene, 
og bagvingerne ligeledes korte og ikke når pronotums 
spids. Denne form kan overfladisk set minde om T. un- 
dulata. ] 

Den foretrækker almindeligvis fugtige steder og be- 
finder sig ofte i nærheden af søer og vandløb. Den kan 
løbe på vandet og endog dykke. Flyveevnen er god, 
og den kan flyve flere meter i kurver. 

Udbredelse: Spredt forekommende i Danmark, hvor 
den især er fundet almindeligt på Bornholm. 

Det er den Tetrix, som har den største udbredelse. 
Mod nord når den til Lapland. Sydlige del af De bri- 
tiske Øer. Europa, Nordafrika, Forasien, Sovjetunio- 
nen og Nordamerika. 


139 


2. T. undulata (Sowerby), (vittata (Zetterstedt), kief- 
feri (Saulcy)), almindelig torngræshoppe. (Fig. 44). 
Noget robust i bygningen men dog slankere end de 
to efterfølgende arter. Farverne varierer betydeligt. 
Pronotum er tagformet opadhvælvet og med en kraf- 


Fig. 44. Tetrix undulata 9, x5. 


tig, udviklet midterkøl, hvis øverste kant set fra siden 
er forholdsvis lige. Pronotum når almindeligvis ikke 
ud over bagknæene. Bagvingerne er omtrent to gange 
så lange som forvingerne, og de når ikke pronotum- 
forlængelsens spids. Baglåret er smalt (tre gange så 
langt som bredt). Panden og issen er vinkelret stillet 
i forhold til hinanden, og overgangen mellem dem er 
noget afrundet. De midterste antenneled er ca. tre 
gange så lange som brede. 

Længde til pronotums bageste spids: $ 2 8—15 mm. 

Flere former er beskrevet med forskellige længder af 
pronotum og bagvingerne. Desuden kan antennernes 
længde variere ved at antenneleddene er længere eller 
kortere. Meget tyder på, at det er ydre forhold der 
bestemmer antennelængden, idet individer der lever 
på fugtige steder, gennemgående har kortere antenner, 
end de der lever på tørre steder. 

Den kan ofte findes i ret stort antal i skovlysninger 

og skovbryn mellem blade, i græs og ved mospuder. 
I enge og moser og desuden på ret tørre steder. 

Udbredelse: Fundet i alle dele af landet. Det er den 
almindeligste Tetrix-art i Nordvesteuropa. I Sverige 
når den mod nord til Dalarne. Sydnorge (ved Bergen, 
Sørlandet og omkring Oslofjord). Ålandsøerne i Fin- 
land. Nordvesttyskland. De britiske Øer. Mod syd 
mere sjælden og pletvis forekommende. 


3. T. bipunctata (Linné), (kraussi (Saulcy)). Robust 
og kraftig i bygningen. Farverne kan variere betyde- 
ligt. Pronotum er tagformet, opadhvælvet og med en 
kraftig, udviklet midterkøl, hvis øverste kant set fra 
siden er stærkt opadkrummet. Pronotum når alminde- 
ligvis ikke ud over bagknæene. Pronotums forrand er 
set fra oven vinkelformet. Baglåret er bredt (mindre 
end tre gang så langt som bredt). Vinklen mellem pan- 
de og isse er lidt stump (meget nær vinkelret), og over- 
gangen mellem dem er temmelig afrundet. Isselisten 
er fremefter noget fremspringende set fra oven. An- 
tennerne er omtrent lige så lange som første par bens 
lår, og deres midterste led er næsten to gange så lange 
som brede. Bagvingernes ydre rand er bøjleformet. 

Længde til pronotums bageste spids: $ $ 8—11 mm. 

To former er beskrevet: Kraussi, hvor bagvingerne 
er to gange så lange som forvingerne, og bipunctata, 
hvor bagvingerne er næsten tre gange så lange som 
forvingerne. 

Foretrækker noget tørre og varme steder, især i for- 
bindelse med træbevoksninger. 

Udbredelse: I Danmark er arten fanget ved HJjart- 
bro sydvest for Vojens i Sønderjylland. 

Hele Sverige, Norge og Finland. I Skåne er den fun- 
det flere steder (Nosaby, Reslåv, Farstorp, Degeberga). 

Mellemeuropa. I bjergene i Sydeuropa. I det øvrige 
Europa spredt forekommende. Almindelig i europæisk 
Sovjets nordlige og mellemste dele. Når mod øst til 
Mongoliet og nordlige Kina. Nordamerika. 


4. T. nutans (Hagenbach), (tenuicornis (Sahlberg)). 
Robust og kraftig i bygningen. Farverne kan variere 
betydeligt. Pronotum er tagformet opadhvælvet og 
med en kraftigt udviklet midterkøl, hvis øverste kant 
set fra siden er stærkt opadkrummet. Pronotum når 
almindeligvis ikke ud over bagknæene. Pronotums for- 
rand er set fra oven rundagtig. Baglåret er bredt 
(mindre end tre gange så langt som bredt). Panden og 
issen er meget nær vinkelret stillet i forhold til hinan- 
den, og overgangen mellem dem er temmelig afrundet. 
Isselisten er fremefter noget kort og stump set fra oven. 
Antennerne er 1!/, gang så lange som forlåret, og de 
midterste led er omtrent 3!/, gange så lange som brede. 
Bagvingerne når omtrent pronotumforlængelsens spids. 

Længde til pronotums bageste spids: $ 9 9,5—10 mm. 

Arten deles op i to underarter: nutans, hvor anten- 
nernes midterste led er mindst fire gange så lange som 
brede, og tenuicornis, hvor de omtrent er 3 gange så 
lange som brede. 

Foretrækker en bund med sparsom bevoksning. Er 
taget f. eks. i ungkulturer i skove, på klipper eller på 
sumpede steder. 

Udbredelse: Ikke fundet i Danmark, Sverige og 
Norge. I Holsten er den taget syd for Lubeck ved 
Altmålln. 

Mellem- og Sydeuropa, Nordafrika (?), Forasien og 
sydlige del af Sovjet (nutans). Sydlige Finland, største 
delen af europæisk Sovjet bortset fra de nordligste og 
sydligste dele, Sibirien og Kaukasus (tenuicornis). 

2. overfamilie: Acridoidea. 
(Markgræshopper). 


Græshopperne indenfor denne gruppe er af sædvan- 
lig bygning. Gruppen omfatter flere familier, hvoraf 
kun én er repræsenteret i Nordeuropa: Acrididae, der 
omfatter en del underfamilier, som tidligere blev anset 
for at være familier. 


1. familie: Acrididae. 


Tympalorganet er sædvanligvis tilstede. Hver af 
underfamilierne har en eller anden form for stridu- 
lation. Epiphallus er for det meste broformet, men 
undertiden pladeformet. 

Denne familie er den mest artsrige indenfor Caeli- 
fera, og tillige den mest varierede. Den er udbredt 
over hele jorden. 


1. underfamilie: Calliptaminae. 


Mellemstore til små dyr. Panden er almindeligvis 
lodret stillet. Pronotum med midterkøl og sidekøle, 
hvoraf ingen af dem er særligt fremtrædende. Proster- 
num med en kegleformet tap mellem forhofterne. De 
mesosternale lober er korte og afrundede (fig. 33). Bag- 
låret er kort og bredt. De sidste rygplader hos hannen 
er kraftigt opsvulmede, og hannens cerci er meget lan- 
ge, sammenpressede og tanglignende. Epiphallus plade- 
eller trapezformet. Intet specialiseret stridulationsor- 
gan. 

Omfatter omtrent tyve slægter i Afrika, Indien og 
de varmere dele af Europa. 

Tidligere blev denne underfamilie slået sammen 

med de to efterfølgende og flere andre til familien: 
Catantopidae. 


Calliptamus Serville, 1831. 


1. C. italicus (Linné), italiensk græshoppe. Vinger 
veludviklede. Forvingerne brunplettede. Bagvingerne 
gennemsigtige og ved basis rødlige. Middelstore dyr 
($ 15—23 mm; 2 23—34 mm.). 

Hjemsted: Middelhavslandene, Mellem- og Syd- 
europa. Arten kan danne sværme og »vandre«. Kan 
anrette ret betydelige skader. Undertiden indslæbt 
f. eks. med bilkørere fra syd. 


2. underfamilie: Cyrtacanthacridinae. 


Mellemstore til store dyr. Panden er almindeligvis 
lodret stillet. Midterkøl ofte tilstede, men sidekøle 
mangler. Prosternum med en kegleformet tap mellem 
forhofterne. De mesosternale lober er lange og rekt- 
angulære. Vinger er sjældent reducerede. Ephiphallus 
er broformet. Intet specialiseret stridulationsorgan. 

Omfatter omtrent 30 slægter, der er udbredt i tropi- 
ske og subtropiske egne over hele jorden. 


1. Anacridium Uvwarov, 1922. 


1. A. aegyptium (Linné), den ægyptiske græshoppe. 
Vinger veludviklede. Pronotum noget sammentrykt i 
prozonen, og oversiden med en kraftig, gullig midter- 
køl, der er gennembrudt af tre tværfurer. Bagvingerne 
grålige. Temmelig store dyr ($ 32—45 mm; 2 50—66 
mm). 

Hjemsted: Middelhavslandene. Danner ikke sværme 
og »vandrer« ikke. Undertiden indslæbt. 

2. Schistocerca Stål, 1873. 


1. S. gregaria (Forskål), ørkenvandregræshoppen. 
Vinger veludviklede. Pronotum kraftig sammentrykt 
i prozonen. Bagvinger klare og lidt rødlige. Kan op- 
træde i tre faser: gregaria, solitaria og transiens. Tem- 
melig store dyr (3 46-55 mm; 9 53—62 mm). Kan stri- 
dulere ved at gnide forvingerne mod hinanden. 

Hjemsted: Nordafrika, Forasien til nordlige India. 
Kan optræde i sværme på millioner af dyr, der kan 
flyve (»vandre«) over store afstande og anrette bety- 
delige skader. Enkelte individer er undertiden nået 
frem til den sydlige del af De britiske Øer. På Zoologisk 
Museum i København står et eksemplar, der er fanget 
på Samsø. Efter etiketten at dømme er fundet ret gam- 
melt (17- eller 18-hundredtallet). Etiketteringen kan 
være forkert, men på den anden side, kan dyret godt 
være indvandret hertil via Vesteuropa. 


3. underfamilie: Catantopinae. 


Mellemstore til store dyr. Panden er almindeligvis 
lodret stillet. Pronotum er sædvanligvis uden køle. 
Prosternum med en kegleformet tap mellem forhof- 
terne. De mesosternale lober er afrundede. Vinger kan 
variere meget i længden. Ephiphallus er broformet. 
Intet specielt stridulationsorgan. 

En meget omfattende og stærkt varieret gruppe, der 
findes udbredt over det meste af jorden. 


1. Podisma Latreille, 1829. 
1. P. pedestris (Linné). Grundfarven rødbrun. Vin- 
ger reducerede til små lapper, men undertiden optræ- 
der former med lange vinger. Hannens subgenitalplade 


145 


er lang og tilspidset. Middelstore dyr ($ 15—22 mm; 
2 22—30 mm). 
I græs, hedekrat og enge i skove og bjergegne. 
Udbredelse: Ikke fundet i Danmark, men pletvis 
forekommende på Den skandinaviske Halvø fra nord 
til syd. Finland. Mellemeuropa ofte i bjergegne. Sovjet- 
unionen bortset fra de sydligste dele. Mongoliet. 


4. underfamilie: Oedipodinae. 


Ret store til store dyr med mere eller mindre brun- 
plettede forvinger af kroppens farve og ofte med kraf- 
tigt farvede bagvinger. Hvis issegruber er tilstede, er 
de tre- eller femkantede. Pande og isse danner en ret 
vinkel i forhold til hinanden (i Nordeuropa er Meco- 
stethus den eneste undtagelse). Prosternum bærer ikke 
en nedadrettet tap mellem forhofterne. Huden er sæd- 
vanligvis ru og nubret. Hos de arter, hvor stridulations- 
organ er udviklet, sidder filen på mellemribben i for- 
vingernes medialfelt (vena intercalata), og skraber sid- 
der på baglårets inderside. Epiphallus er broformet. 

Udbredt over hele jorden og er især almindelig i 
varme og tørre klimater. I Europa er gruppen rigt 
repræsenteret i Middelhavsområdet og i Østeuropa. 


Oversigt over slægterne. 


1. Pande og isse danner en spids vinkel i for- 
hold til hinanden.... 6. Mecostethus p. 155. 
Pande og isse danner en ret vinkel i forhold 


HEER I 0. as sm kie PR ROS Ds 2. 
2. Pronotums midterkøl kun svagt antydet i 
ihtbkronen 221800 5. Sphingonotus p. 154. 
Pronotum med veludviklet midterkøl..... 3. 


Knud Th. Holst: Kakerlakker 10 

3. Pronotums midterkøl kraftigt udviklet, op- 
adhvælvet og ikke gennembrudt af nogen 


trærlfute .5G..sx0ds I Aage 7 1. Psophus p. 146. 
Pronotums midterkøl gennembrudt af 
mindst én tværfare 2530. 2551. base Bun 4. 
4. Pronotums midterkøl gennembrudt af én 
tværfing. sisl .ataullbys, 415 RS, TORE 5. 
Pronotums midterkøl gennembrudt af flere 
DE gt 13 JERNE NERE ERNE 4. Bryodema p. 151. 
5. Baglårets øverste kant fint tandet og regel- 
mæsdiet buer is BR 2. Locusta p. 147. 


Baglårets øverste kant utandet og et stykke 
bag midten pludselig faldende 
3. Oedipoda p. 150. 


1. Psophus Fieber, 1853. 


Issegruberne mangler. Pronotums midterkøl opad- 
hvælvet og ikke gennembrudt af tværfurer. De tilstede- 
værende tværfurer ender i en fordybning midt på pro- 
notum nær midterkølen. Baglårets øverste kant lige 
og utandet. Vingerne veludviklede, og når hos hannen 
ud over bagkroppens spids, medens de hos hunnen er 
lidt kortere. 


P. stridulus (Linné), den trommende græshoppe. 
Farverne kan variere mellem sort, gråbrun, rød og gul- 
brun. Forvingerne med lysere pletter. Bagvingerne 
lyserøde med sorte til sortbrune spidser. 

Længde: 3 23—253 mm; 9 26—40 mm. 

Den er særdeles varmekrævende og findes hovedsa- 
geligt i hedeegne. 

Hannen flyver villigt, når den jages op, og under 
flugten fremkommer en karakteristisk, trommende 
lyd. 

Udbredelse: I ældre dansk litteratur nævnes arten 
som forekommende i Danmark og især kendt fra 
Nordsjælland. Angivelserne må dog betragtes som 
tvivlsomme, og muligvis har den aldrig levet her, 
da der ikke eksisterer eksemplarer herfra. Med sin 
karakteristiske fremtoning vil den næppe kunne over- 
ses. 

I Sydsverige er arten pletvis forekommende (Skåne, 
Oland, Blekinge, Småland, Oster- og Våstergåtland, 
Bohuslån, Dalsland, Nårke, Séodermanland, Upland, 
Vårmland og Dalarne). I Skåne er den fundet flere 
gange i den nordøstlige del ved Kristiansstad (Vånga, 
Yngsj6&). Desuden kendes den fra Munka-Ljungby 
ved Ångelholm og Farstorp n.f. Eslåv. På Oland fin- 
des den på alvaren. Sydøstlige Norge. Finland. Fun- 
det flere steder på nordtyske heder omend spredt. Mel- 
lemeuropa. Frankrig, Sovjet bortset fra de nordligste 
og sydligste dele. Kaukasus. Mongoliet. Manchuriet. 
Korea. 


2. Locusta Linné, 1758. 
(Pachytylus Fieber, 1853). 


Issegruberne trekantede, flade og noget utydelige. 
Pronotums midterkøl er mere eller mindre fremsprin- 
gende og gennembrudt af én tværfure. Vingerne vel- 
udviklede, og når ud over bagknæene. Bagvingerne er 
gennemsigtige, noget gullige og uden kraftige farver 
eller mørke bånd (spidsen noget røgfarvet). Baglårenes 
overkant lige og let tandet. Store dyr. 


1. L. migratoria Linné, den almindelige vandregræs- 
hoppe. Den kan optræde i tre faser, hvoraf den ene 
er en overgangsfase (transiens), og de to andre er hoved- 
faserne (solitaria og gregaria). Hovedfaserne er så for- 

10+ 

skellige, at de tidligere blev anset for at repræsentere 
to arter. 


Oversigt over faserne. 


1. Pronotums midterkøl fremspringende og op- 
adhvælvet. Pronotum er indsnævret fortil, 
og forranden løber ud i en spids 
la. phasis solitaria. 
Pronotums midterkøl lige eller lidt nedad- 
krummet. Pronotum er kun lidt indsnæv- 
ret fortil, og forranden er lige 
1b. phasis gregaria. 


1a. phasis solitaria (den solitære eller fastboende 
fase). Farverne kan variere, men sædvanligvis er grøn- 
ne og i nogen grad brune farver dominerende. Prono- 
tum er relativ lang, indsnævret fortil og prozonen er 
længere end metazonen. Set fra siden er midterkølen 
fremspringende og opadhvælvet, og pronotums for- og 
bagrand løber vinkelformet ud i nogle spidser. Issen 
er flad og uden eller kun med en svagt udviklet mid- 
terkøl. Forvingerne er lidt kortere end hos den gregære 
fase og med talrige små, brune pletter. Bagskinnebene- 
nes farver varierer. De to køn er meget forskellige i 
størrelsen ($ 29—37 mm; 29 35—51 mm). 


1b. phasis gregaria (den gregære eller sværmende 
fase). Farverne kan variere, men de grå, gule og brune 
dominerer. Pronotum er relativ kort og fortil kun lidt 
indsnævret. Prozonen er kortere end metazonen. Set 
fra siden er midterkølen lige eller lidt nedadkrummet. 
Pronotums forrand er lige, og bagranden danner knapt 
så spids en vinkel som hos den solitære fase. Issen er 
opadhvælvet og bærer en midterkøl. Forvingerne er 

lidt længere end hos den solitære fase og brunplettede. 
Bagskinnebenene er gule. Springbenene er knapt så 
kraftigt udviklede som hos den solitære fase. De to 
Køn er omtrent af samme størrelse ($% 35—50 mm; 9 
42—55 mm). 


Fig. 45. Locusta migratoria's udbrudsarealer, og dens van- 
dringsveje mod Vesteuropa. (Efter Waloff). 


Det er den art blandt vandregræshopperne, der har 
den største udbredelse. Den findes i Afrika, Europa, 
Asien og det nordlige Australien. Mod nord når den 
omtrent til polarkredsen. I en stor del af dette område 
er dyret dog kun fundet som lejlighedsvis gæst både 
i den gregære og solitære fase. 

Den almindelige vandregræshoppe har udspaltet sig 
i flere racer, hvoraf kun én træffes i Nordeuropa: 
Locusta migratoria migratoria (den europæiske eller 
asiatiske vandregræshoppe). Den hører naturligt hjem- 
me i floddalene og deltaerne ved Det sorte Hav, Det 
kaspiske Hav og Aralsøen, hvor sværmdannelse kan 

finde sted. Tidligere blev Europa hjemsøgt af græs- 
hoppesværme (fig. 45), men sværmdannelsen er nu 
under kontrol. Isolerede populationer af solitære van- 
dregræshopper findes rundt omkring i Europa, hvor 
klimaet er gunstigt, men de kan ikke danne sværme 
her. 

Undertiden fanges Locusta m. migratoria i de nordi- 
ske lande såvel i den solitære som gregære fase i enkelte 
eksemplarer. De menes at komme fra Donaudeltaet, 
der har den største population ved Sortehavet. 


3. Oedipoda Latreille, 1829. 


Issegruberne er uregelmæssigt tre- eller femkantede. 
Pronotums midterkøl tydeligt delt af én tværfure. 
Vinger veludviklede, og når ud over bagknæene. Bag- 
vingerne for det meste kraftigt farvede i rødt, blåt eller 
gult og med et sort kantbånd. Baglårets øverste kant 
er utandet og er lidt bag midten kraftigt nedadbøjet. 


Oversigt over arterne. 


1. Bagvingerne blå med sort kantbånd 
1. caerulescens. 
Bagvingerne røde med sort kantbånd 
2. germanica. 


1. O. caerulescens (Linné), den blåvingede ørkengræs- 
hoppe. Bagvingerne blå med et sort kantbånd, der nær 
forranden er forlænget kileagtig mod vingernes basis. 
Midterkølen er noget højere i prozonen end i metazo- 
nen. Dyret kan variere betydeligt i farverne fra helt 
lys til sort afhængig af, hvilken jordbund den lever på. 
Den er således godt camoufleret og opdages sædvanlig- 
vis først, når den jages op og flyver bort kendelig på 

sine kraftigt blåfarvede bagvinger. Arten opspaltes i 
flere underarter. 

Længde: g$ 15—21 mm; 2 22—28 mm. 

Den kan findes i meget tørre områder på mere eller 
mindre vegetationsløse steder ofte på stenet eller san- 
det jordbund (heder, klitter, stenbrud etc.). 

Udbredelse: Fundet ved Sønderborg i forrige århund- 
rede (3 ekspl.). I Sverige kendes den fra Halland på 
Såro& (2 ekspl.) fra forrige århundrede. I Holsten er den 
fundet syd for Neuminster (Segeberger Heide), flere 
steder omkr. Libeck, syd for Ratzeburg og Målln 
(eks.: Dargow, Grambek, Gåttin, Roseburg) og ved 
Elben vest for Lauenburg. Desuden er den fundet ved 
Billstedt i Hamburg. Mellemeuropa. Mellemste og syd- 
ligste Sovjet. Meget almindelig i Middelhavslandene og 
Forasien. Østlige Kina. 


2. O. germanica (Latreille), den rødvingede tørke- 
græshoppe. Bagvingerne røde med et sort kantbånd, 
der nær forranden er forlænget kileagtigt mod vinger- 
nes basis. Midterkøl højere i prozonen end i metazonen. 
Farvevariation og camouflage som hos foregående art. 
Arten opspaltes i flere underarter. 

Længde: g 15—21 mm; 2 22—28 mm. 

Udbredelse: Kan findes sammen med den foregående 
art, men er knapt så almindelig og når ikke så langt 
mod nord. Nordgrænsen ligger i det mellemste Tysk- 
land. Ikke kendt fra Danmark. 


4. Bryodema Fieber, 1853. 
Issegruberne store og noget utydeligt afgrænsede. 
Vinger veludviklede, og når ud over bagknæene. For- 
vingerne med en ufuldstændig mellemribbe i medial- 

feltet. Bagvingernes analribber skiftevis kraftigt for- 
tykkede og normalt udviklede. Pronotums midterkøl 
svagt udviklet og gennembrudt af to tværfurer. Meta- 
zonen meget større end prozonen. Baglårets øverste 
kant utandet og lige. 


B. tuberculata (Fabricius), hedeskratten. (Fig. 46). 
Hovedet og pronotum er ru og nubret. Grundfarven 
er gråbrun til gullig med vekslende, kraftigt farvede 
partier. Undertiden kan nogle af de lysere partier være 
grønne. Bagvingernes inderste dele er kraftigt rødfar- 
vede (især tværribberne), og de er udadtil afgrænsede 
af et mørkt, brunfarvet parti. Bagvingespidserne er 
gennemsigtige med brune ribber. Baglårene er gulbrune 
og har foroven to mørke pletter. Bagskinnebenene er 
gule. 

Længde: 3 27—31 mm; 2 33—36 mm. 

Arten opdeles i en række underarter, hvor den i 
Europa forekommende hører til: tuberculata. 

Hedeskratten er fra gammel tid nævnt, som fore- 
kommende i Jyllands sandede egne (Fabricius). Den er 
fundet på hedeflader med lav plantevækst bestående 
af små lyngplanter, spæde gyvelbuske, melbærris, rev- 
ling, forskellige kurveblomster og græsser. Mellem og 
under disse planter fandtes bare pletter samt mos- og 
lavbevoksninger (Nørgaard 1942). Beskrivelsen stam- 
mer fra Tandrup Hede ved Urhøje, hvor græshoppen 
var meget almindelig på nogle få hundrede m?, Dens 
farver gør, at den er godt camoufleret i hedevegeta- 
tionen, hvori den »trykker« sig, men kommer man for 
tæt, flyver den op med en skrattende, metallisk lyd, 
medens de røde bagvinger samtidig syner. Den kan 
flyve lange strækninger (op til et halvt hundrede me- 
ter), men tilbagelægger sædvanligvis mindre afstande. 

Flyvehøjden er almindeligvis 1—1,6 m, men den kan 
undertiden nå over fem meter til vejrs. Under flugten 
skifter aktiv flugt med svævning. Når vingerne bevæ- 
ges fremkommer den skrattende lyd ved, at bagvinger- 
ne slås nedad og måske sammen. Især synes den forre- 

Fig. 46. Bryodema tuberculata &, x1,2. 


ste del af bagvingerne at have betydning for denne 
skratten. Under svævningen er bagvingerne mere eller 
mindre sammenslået. Det er almindeligvis hannen, 
der flyver, medens hunnen flyver sjældnere og kun 
kortere strækninger. Den skratter for det meste kun 
i begyndelsen af flugten og noget svagere end han- 
nen. 

Stridulationen består af stumme op- og nedadgående 
bevægelser af bagbenene, der undertiden ledsages af 
et sik, når de berører bagvingerne (mellemribbe mang- 
ler). 

Udbredelse: Gennem årene er adskillige lokaliteter 
fundet, der viser at græshoppen har haft sin udbredelse 
i Jylland nord for en linie Varde-Kolding og til det 
sydlige Vendsyssel. Den har været i stærk tilbagegang 
med hedens opdyrkning, og måske findes den ikke mere 
i vor fauna. Den er fundet: Ved Varde Å (Abildhede 
1949, Ansager 1911, Høllund), Henne ved Varde 
(1896), pletvis i Midtjylland (Silkeborg 1941, Herning, 
Torsted, Vind Sande 1871), syd for Skive (Hjelm Hede 
1870), ved Viborg (1904), syd for Lemvig (Rom Hede 
1904), Glyngøre på Salling (ca. 1908), Mors (1811), 
vestlige Himmerland (Tandrup Hede v. Urhøje 1941, 
Gatten Hede 1904, Ovtrup Hede 1938, Løgstør 1939), 
Nibe, østlige Himmerland (Lille Vildmose 1891, Als 
Odde v. Mariager Fjord 1916), nord for Limfjorden 
(Hammer Bakker 1899, Bejstrup 1912, ø.f. Tisted 
1901) og endelig ved Ebeltoft (Skersø 1908). I det fore- 
gående er året for det seneste fund angivet. 

Fra Sverige kendes arten fra Olands alvar. Finland. 
Den er fundet i Slesvig (2 ekspl.) og flere gange ved 
Hamburg i det forrige århundrede. Det nærmeste sted 
den kendes i dag syd for Danmark er Luneburger 
Heide. Pletvis forekommende i Mellemeuropa. Hoved- 
udbredelsen ligger i Sovjet og tempereret Østasien. 


5. Sphingonotus Fieber, 1852. 


Issegruberne trekantede og aflange. Vinger veludvik- 
lede og når ud over bagknæene. Pronotums forreste 
del kraftigt indsnøret og med tre tværfurer. Midter- 
kølen kun tilstede i metazonen og kun lidt fremstående. 


S. coerulans (Linné), den blåvingede steppegræs- 
hoppe. Bagvingerne blå ensfarvede og gennemsigtige. 
Den inderste del af baglåret med et lyst bånd. 

Arten deles i en række underarter, hvor den nordiske 
synes at høre til: cyanopterus, der har en antydning 
af tværbånd på bagvingerne. Underarten angives at 
have følgende længder: $ 15—19 mm; 29 20—25 mm. 

Den kan findes på tørre steder i klitter, stepper etc., 
hvor vegetationen er spredt. Den anses for at være 
stepperelikt i Mellem- og Nordeuropa. 

Udbredelse: Ikke fundet i Danmark. I Sverige findes 
den på Oland og Gotland's alvar. Desuden er den fun- 
det i Bohuslån og på Goåteborgegnen. I Sydnorge er 
den fundet ved Oslofjorden i Østfold og ved Skagerraks 
kyst mellem Kragerø og Tvedestrand. Finland. I Hol- 
sten er den fundet ved Rothenhausen ved Trittau 
(1888) og ved Grambek syd for Målln (1946 og 1947). 
Desuden var den tidligere kendt fra Hamburg. Mellem- 
europa. Vestlige Sovjet. Middelhavslandene. 


6. Mecostethus Fieber, 1852. 
(Stetheophyma Fischer, 1853). 


Issegruberne trekantede. Pronotum ikke indsnøret 
på midten. Pronotums overside bærer én midterkøl og 
to næsten lige sidekøle, der er bredere og mindre frem- 
trædende end midterkølen. Vinger når ud over bag- 
knæene. Mellemribben (vena intercalata) i meridian- 
feltet lige, klart fremtrædende og nærmere cubitus end 
media. Subgenitalpladen hos hannen kegleformet. 
Læggerørets klapper lange. 

De almindelige træk viser mod tGomphocerinae, 
men mellemribben er fremtrædende og bærer tappe- 
ne, der regnes for et væsentligt kendetegn for Oedi- 
podinae. 


M. grossus (Linné), sumpgræshoppen. (Fig. 47). 
Grundfarven er olivengrøn, der dog kan gå over i det 

gullige eller brunlige. Pronotums sidekøle er sortbrune. 
Forvingernes ribbenet er mellem radius og cubitus 
sortbrunt, og kraftigst farvet ved basis. Forvingerne 
er langs forranden forsynet med en gul stribe. Bagvin- 
gerne er klare med et sortbrunt ribbenet på den forre- 


Fig. 47. Mecostethus grossus 2, x 2. 


ste del. Baglårenes undersider er røde, bagknæene er 
sorte, og bagskinnebenene er svovlgule med sorte torne. 

Længde: 3 12—14 mm; 9 22—39 mm. 

Ægkapslerne er 10—16 mm lange, og overfladen be- 
står af hærdnet sekret. Kapslen kan indeholde op til 
40 æg, der er skråt stillet i forhold til kapslens længde- 
retning. Æggenes konturer er synlige gennem overfla- 
den. Æggene er 6,1—7 mm lange, rødbrune og med en 
sekskantet struktur (fig. 38). 

Sumpgræshoppen opholder sig på fugtige, græsbe- 
voksede steder i enge og ved søer og åbredder. Den er 
ikke fundet i tagrør og ikke i højmoser. Om sumpen 
er omgivet af skov eller åbent land synes ingen indfly- 
delse at have på dyrets forekomst. På varme dage fly- 
ver den villigt. Det er iagttaget, at hannen kan flyve 
20—30 m. 

Stridulationen er af en ganske speciel karakter. 
Kaldesangen frembringes ved at endetornene på et af 
bagskinnebenene — sjældent dem begge — slår mod den 
fjerneste del (distale del) af forvingerne i hvilestillin- 

gen. Herved fremkommer et lille skarpt »tik«, som sæd- 
vanligvis gentages i serier med to til tre »tik« pr. sek. 
Der er ingen forskel på, om det er højre eller venstre 
bagben, der bruges og græshoppen kan vilkårligt skifte 
mellem de to bagben under stridulationen. Dog bevæ- 
ges begge ben altid op og ned samtidig. En anden sang 
høres når hannen og hunnen mødes. Den er svag og 
lyder som et »yrr«. 

Ægkapslerne afsættes i jord eller græstuer. 

Udbredelse: Ret almindelig i Danmark omend spredt 
forekommende. Den er især fundet i Midtjylland omkr. 
Gudenåen og Skernåen. Flere steder i Sønderjylland. 
Nord for Assens. Tåsinge. Ved Guldborg på Lolland. 
Ulfshale. Flere steder i Nordsjælland. Ved Bramsnæs- 
vig. Nogle steder på Bornholm. 

Hele Skandinavien. Slesvig. Holsten. Sydengland og 
Syd- og Vestirland. Tempereret Europa og Åsien. 


5. underfamilie: Gomphocerinae. 


Middelstore dyr. Farverne kan variere betydeligt. 
Forvingerne ofte ufarvede eller svagt farvede, gennem- 
sigtige og med et tydeligt markeret ribbenet. Bagvin- 
vingerne ufarvede og gennemsigtige. Issegruberne 
mangler eller er firkantede. Pande og isse danner en 
spids vinkel i forhold til hinanden. Prosternum bærer 
ikke en nedadrettet tap mellem forhofterne. Under- 
familiens bedste kendetegn er stridulationsorganet, 
hvor filen sidder på baglårets inderside, og skraberen 
er forvingernes radialribbe. Forvingernes medialfelt 
har ingen mellemribbe. Epiphallus er broformet. 

Udbredt over hele jorden bortset fra Madagascar og 
Australien. Det er denne gruppe blandt markgræshop- 
perne der dominerer i Europas temperede, fugtige egne. 

Oversigt over slægterne. 


1. Issegruber mangler (fig. 51) 
1. Chrysochraon p. 159. 
fssegrudber Ulsted. ora IN DENDE SEE INN 2. 


od ? 


Fig. 48. Antenner af Chorthippus brunneus. 


2. Antériner trådformede. (fig: 48) "1 aser dL 
Antenner kølleformede, set fra siden, især 
tydeligt hos harme BE 493 0 FEE 6. 


mad 


Fig. 49. Antenner af Myrmeleottix maculatus. 


3. Forvingernes forreste rand lige (fig. 50 A) . Å. 
Forvingernes forreste rand ved basis med en 
mindre udvidelse (fig. 50 By. een od. 
4. Læggerørets klapper hver forsynet med en 
tand (fig. 53). Sidekøle regelmæssigt ind- 
adbøjede (største bredde mellem dem er 

1,25—1,5 gange større end smalleste sted) 
2. Stenobothrus p. 160. 
Læggerørets klapper utandede. Sidekøle vin- 
kelformede indadbøjede (største bredde 
mellem dem er 2—3 gange større end det 
smalleste sted)........ 3. Omocestus p. 162. 


ERE" Saa 
Es 


Fig. 50. Forvinger af markgræshopper. 


5. Forvingernes cubitus 1 og 2 sammenvokset 
og medialfeltet meget kraftigt udvidet hos 
kaninen (fig. 58) .:... 4. Stauroderus p. 168. 
Forvingernes cubitus 1 og 2 adskilte (hos CR. 
apricarius dog sammenvoksede bortset fra 
det første stykke efter udspringet), og 
medialfeltet noget eller slet ikke udvidet 
5, Ghorthippus. p, 169. 
6. Forvingernes forreste rand lige (fig. 50 A) 
6. Myrmeleotettix p. 187. 
Forvingernes forreste rand nær basis med en 
mindre udvidelse (fig. 50 B) 
7. Gomphocerippus p. 188. 


1. Chrysochraon Fischer, 1853. 


Issegruber mangler. Antennerne trådformede. Pro- 
notums sidekøle svagt udviklede og næsten lige. Han- 

nens forvinger brede, afrundede og når omtrent til 
bagkropsspidsen, medens hunnens er kortere og lancet- 
formede. Bagvingerne kraftigt reducerede hos begge 
køn. Læggerørets klapper korte og utandede. Hannens 
subgenitalplade spids og kegleformet. 


0.5cm 


Fig. 51. Hoved af Chrysochraon dispar. 


C. dispar (Germar). (Fig. 51). Lysegrøn, gul eller 
brun. 

Længde: g 16—19 mm; 9 23—26 mm. 

Arten opdeles i to underarter, hvor den i Europa 
forekommende hører til dispar. 

På fugtige steder i krat og skovlysninger, men kan 
også findes på mere åbne steder med hedeagtig vege- 
tation. 

Udbredelse: Ikke fundet i Danmark. Fra Sverige 
kendes den fra Gotland, Oland og Våstmanland og 
enten fra Nårke eller Uppland. Finland. I Holsten ved 
stranden n. f. Lubeck og ved Genin s. f. Lubeck. Mel- 
lemeuropa. Frankrig. Sovjet. 


2. Stenobothrus Fischer, 1853. 
Issegruberne smalle og rektangulære. Antennerne 
trådformede. Pronotums sidekøle svagt, vinkelformet 
indadbøjede (den største bredde mellem dem er 1,25— 

1,5 gange større end det smalleste sted). Forvingernes 
forreste rand lige uden nogen udvidelse ved basis. 
Gruppens vigtigste kendetegn er, at læggerørets klap- 
per hver bærer en tand. 


RÆV sæ En g, ai mær NER 


Er Mi A 
IEEE NEAL IEEE 
4/17, ET HIS; 
KL UI FEREE 
SE, 


Cut + Cu» 
med 


Fig. 52. Forvinge af Stenobothrus lineatus &, x6. 


1. S. lineatus (Panzer). (Fig. 52, 53 og 54). Farverne 
kan variere betydeligt fra grøn, gul, brun til rød. For- 
vingerne er brede og når kun lidt længere ud end 
bagkroppens spids. Forvingernes medialfelt (med) er 


N 


0.25 cm 


/ 


Fig. 53. Læggerørets klapper af Stenobothrus lineatus. 


kraftigt udvidet, og cubitus-1 og cubitus-2 er sammen- 
voksede. 
Længde: $ 16—18 mm; 9 21—24 mm. 
På tørre steder f. eks. i skovlysninger og på heder. 
Udbredelse: Ikke fundet i Danmark, Norge og Sve- 
rige. I Holsten er den fundet ved Neumiinster (Sege- 
Knud Th. Holst: Kakerlakker 14 

berger Heide). Desuden er den meget almindelig i et 
bælte fra Ratzeburg, over Målln til Lauenburg og 
videre vestpå til Hamburg. Sydengland. Frankrig. 
Mellemeuropa. Sovjet. Mongoliet. 


0.5 cm 


Fig. 54. Pronotum set fra oven af Stenobothrus lineatus. 


2. S. stigmaticus (Rambur). Farverne kan variere 
mellem grønt og brunt. Forvingerne er smalle og når 
hos hannen omtrent til bagkroppens spids eller lidt 
længere, medens de er kortere hos hunnen. Forvinger- 
nes cubitus-1 og cubitus-2 er adskilte. En lille art. 

Længde: 3 11—15 mm; 9% 15—20 mm. 

På mere tørre og varmere steder end den foregå- 
ende art. Den kan f. eks. findes på sandet jord, i lys- 
ninger, i plantager og på heder. 

Udbredelse: Ikke fundet i Danmark, Sverige og 
Norge. I Holsten kendes græshoppen fra flere steder 
ved Målln syd for Lubeck. På de britiske Øer er den 
kun fundet på øen Man. Udbredt i Europa og Sovjet, 
bortset fra de nordligste egne. 


3. Omocestus Bolivar, 1878. 


Issegruberne smalle og rektangulære. Antenner tråd- 
formede. Forvingernes forreste rand lige, uden nogen 
udvidelse ved basis. Forvingernes medialfelt er ikke 
udvidet. Pronotums sidekøle mere eller mindre vinkel- 

formet indadbøjet (den største bredde mellem dem er 
2—3 gange større end det smalleste sted). Læggerørets 
klapper utandede. Issens forreste del kan have en 
længdekøl (fig. 55 A) hos nogle arter. Den kan under- 


1cm 


Fig. 55. Hoved og pronotum af A: Omocestus viridulus og 
B: O. haemorrhoidalis. 


tiden være svær at se, hvis hovedets forreste del er 
slidt. Dette kan afgøres ved at iagttage om issegru- 
bernes kanter er nedslidte. Længdekølen kan altid føles 
med en fin præparernål, og ses ved kraftigt sidelys eller 
ved stor forstørrelse i et mikroskop. 


Oversigt over arterne. 


1. Pronotums sidekøle er rundagtigt indadbø- 
jede i prozonen, og issen er forsynet med en 
længdefure (fig. 55 A). Læggerørets klap- 
per lange som subgenitalpladen (fig. 56 A). 
Bagkropsspidsen aldrig rød. Palperne ens- 
ledes ss ean ks buk 1. viridulus p. 164. 
11+ 

2. Pronotums sidekøle er rundagtig indadbø- 
jet i prozonen, og issen er ikke forsynet 
med en længdefure. Læggerørets klapper 
korte (fig. 56 B). Bagkropsspidsen hos 
hannen rød både foroven og forneden. 
Palpernes sidste led mere eller mindre 
BURE 2 ANNE ONS GAR 2. ventralis p. 166. 


F————————————— 
0.5 cm 


Fig. 56. Læggerørets klapper af A: Omocestus viridulus 
og B: O. haemorrhoidalis. 


3. Pronotums sidekøle er vinkelformet indad- 

bøjede i prozonen, og issen er ikke forsynet 

med en længdefure (fig. 55 B). Lægge- 

rørets klapper korte (fig. 56 B). Bagkrops- 

" spidsen hos hannen rød foroven. Palperne 
ensfarvede 2272) 3. atm orrhoidalis p, 167. 


1. O. viridulus (Linné). (Fig. 57, fig. 55 A, fig. 56 A 
og fig. 39 A). Den er almindeligvis olivengrøn med 
brune til gule sider. Dog forekommer også helt grøn- 
ne, brune eller gule dyr. Øjnene små. Pronotums side- 
køle rundagtigt indadbøjede i prozonen. Issen med 

længdefure. Læggerørets klapper lange som subgeni- 
talpladen. Pandelistens nederste del forsynet med en 
fure. Forvingerne når ud over bagknæene eller til bag- 
knæene. Bagvingerne røgagtigt farvede. 

Antal tappe i filen: $ 100—140; 2 90—135. 

Længde: g 13—15 mm; 9% 20—24 mm. 

Ægkapslerne er 7—12,5 mm lange og overfladen be- 
står af et hærdnet sekret. Kapslen kan indeholde op til 
10 æg, der er skråtstillede i forhold til kapslens længde- 

Fig. 57. Forvinge af Omocestus viridulus $, x7. 


retning. Æggene er 4—4,6 mm lange, snavset hvidlig- 
brune med en fin struktur (fig. 38). 

Lynggræshoppen findes hovedsagelig på noget fug- 
tige steder, men kan dog også findes på mere tørre 
lokaliteter. Den findes ofte i selskab med Metrioptera 
brachyptera. Den kan findes i lysninger i skove og i 
plantager (eks. Nord- og Vestjylland), i enge, i grøfte- 
kanter, hvor den kan være meget almindelig og på 
fugtige heder. Hannen flyver livligt på varme dage og 
er meget aktiv, medens hunnen holder sig mere i ro. 

Stridulationen minder om en tikken: siksiksik..., 
og hver strofe varer 10—12 sekunder, undertiden læn- 
gere (op til et minut). Begyndelsen af strofen er svag, 
hvorefter den stiger i løbet af nogle sekunder til fuld 
styrke. Afslutningen er brat. Efter endt strofe kan den 
flyve eller springe til et nyt sted, hvor strofen gentages. 

Den har en meget tidlig udvikling. De første nymfer 

kan fremkomme i maj, hvis foråret er varmt. Ofte 
dør den allerede i løbet af september. 

Ægkapslerne afsættes ved basis af græstuer og over- 
vintrer. 

Udbredelse: Lynggræshoppen kan findes overalt i 
landet. Den er særlig almindelig på Bornholm, i Nord- 
sjælland og overalt i Jylland, medens den er mindre 
almindelig i Sydsjælland, på de sydlige øer og Fyn. 
På Den skandinaviske Halvø når den mod nord til 
Lapland. Tempereret Europa og Asien. 


2. O. ventralis (Zetterstedt) (rufipes (Zetterstedt)). 
Farverne er omtrent som hos den foregående art, dog 
er mørke former mere almindelige. Øjnene store. Pro- 
notums sidekøle rundagtigt indadbøjede i prozonen. 
Issen uden længdefure. Læggerørets klapper kortere 
end subgenitalpladen. Palpernes sidste led enten helt 
hvide eller hvide med mørke ringe. Den øvrige del af 
palpen mørk. Forvingerne når ud over bagknæene eller 
til bagknæene. Bagvingerne røgagtigt farvede. 

Antal tappe i filen: $ 90—130; 2 90—120. 

Længde: g 12—17 mm; 9 18—20 mm. 

Den foretrækker tørre lokaliteter, men kan også 
findes på fugtige. 

Stridulationen minder meget om den foregående 
arts (O. viridulus), men den er svagere og strofen er 
knapt så lang (5—6 sekunder). 

Det er tilsyneladende en tidlig art, men lidt senere 
end O. viridulus. 

Æsgkapslerne lægges i jorden. 

Udbredelse: Den er endnu ikke med sikkerhed kon- 
stateret i Danmark. Fra Skåne kendes dyret fra flere 
lokaliteter, desuden er den pletvis forekommende over 
hele Sydsverige. Sydlige Norge. I Slesvig og Holsten 

er den ikke fundet. Pletvis forekommende i Mellem- 
europa. Sydlige England og Wales. Frankrig. Middel- 
havslandene. Sovjet. 


3. O. haemorrhoidalis (Charpentier). (Fig. 55 B og 
fig. 56 B). Den er almindeligvis olivengrøn på rygsiden 
og har gule til brune sider. Helt grønne og helt gul- 
brune former forekommer dog også. I Sverige er den 
hovedsagelig mørkegrå. I forvingernes forreste del er 
ribbenettet brunt med enkelte brune pletter, medens 
ribberne i den bageste del er grønne (hos grønne dyr) 
eller brune (hos brune dyr). Forvingerne når ikke ud 
over bagknæene. Bagvingerne er klare. Øjnene store. 
Pronotums sidekøle er vinkelformet indadbøjede i pro- 
zonen. Issen uden længdefure. Læggerørets klapper er 
kortere end subgenitalpladen. Bagkropsspidsen er hos 
hannen rød foroven. 

Antal tappe i filen: $% 120—165; 9% 100—150. 

Længde: 3 11—13 mm; % 16—19 mm. (Mindre end de 
to foregående arter). 

Arten opdeles i to underarter, hvor den i Europa 
forekommende hører til: haemorrhoidalis. 

Den lever på heder og tørre græsarealer. I Danmark 
og Nordtyskland findes den på solrige, sandede steder, 
og i Sverige på varmeabsorberende kalkklipper. 

Stridulationen minder ikke om de to foregående ar- 
ters. Den minder noget om Chorthippus biguttulus's 
sang, men mangler dennes metalliske, skingrende bi- 
klang. En strofe varer henved 3 sekunder. 

Udbredelse: Almindelig flere steder på Mols: Strand- 
kær (Molslaboratoriet) neden for byen på skrænterne 
til det marine forland og i bakkerne nord for byen, 
ved Toggerbo og ved Viderup. Endelig er græshoppen 
fundet på Ellemands Bjerg på Helgenæs og på Læsø. 

I Sverige er den fundet flere steder på Olands alvar 
og ligeledes flere steder på Gotland og Fårån. I Skåne 
er den fundet ved Bosjokloster. Desuden kendes den 
fra Våstergåtland på Kinekullens taffelbjerg, hvor den 
er sjælden. I Holsten er den fundet flere steder ved og 
syd for Lubeck og i egnen omkring Neumiinster. 

Fig. 58. Forvinge af Stauroderus scalaris &, x4. 


Spredt forekommende i Mellemeuropa. Frankrig, Spa- 
nien. Portugal. Italien. Balkan. Hovedudbredelsen lig- 
ger mod øst i Sovjetunionen. De nordiske forekomster 
må betragtes som relikter fra borealtid. 


4. Stauroderus Bolivar, 1897. 


Issegruberne smalle og rektangulære. Antennerne 
trådformede. Forvingernes forreste rand har en mindre 
udvidelse ved basis, og cubitus-1 og cubitus-2 er sam- 
voksede. Forvingernes medial- og costalfelter hos han- 
nen er meget kraftigt udvidede og med regelmæssige, 
parallelle tværribber. Disse brede felter gør, at for- 
vingerne bliver brede. Pronotums sidekøle lidt vinkel- 
formet indadbøjede. Læggerørets klapper utandede. 


St. scalaris (Fischer-Waldheim) (morio (Charpenti- 
er)). (Fig. 58). Farverne kan variere fra brunt til rød- 

gult. Bagskinnebenene er røde til rødgule, og forvin- 
gerne er brune med kraftigt farvede brune spidser. 

Længde: 3 18—22 mm; 2 23—29 mm. 

Arten opdeles i to underarter, hvor den i Europa 
forekommende er scalaris. 

På enge og heder. Findes ofte i bjergegne. 

Udbredelse: Ikke fundet i Danmark. I Sverige ken- 
des græshoppen fra Øland. Pletvis forekommende i 
Tyskland, Polen og Frankrig. Almindelig i Alperne. 
Sovjet. 


5. Chorthippus Fieber, 1852. 


Issegruberne smalle og rektangulære. Antennerne 
trådformede. Forvingernes forreste rand med en min- 
dre udvidelse ved basis (den kan dog være svagt ud- 
viklet eller undertiden mangle hos Ch. apricarius 2 og 
Ch. albomarginatus 3). Cubitus-1 og cubitus-2 er aldrig 
sammenvoksede bortset fra Ch. apricarius, hvor de dog 
er adskilte til et stykke efter deres udspring. Medial- 
felt er ikke kraftigt udvidet (noget udvidet hos Ch. 
apricarius). Costalfeltet er hos hannen udvidet og sky- 
der sig fremefter og fortrænger præcostalfeltet, der 
derved bliver kort. Hos hunnen er forvingernes costal- 
felt normalt knapt så udvidet, og præcostalfeltet er 
langt og forlænget mod vingespidsen. Læggerørets 
klapper er utandede. 

Formen på pronotums sidekøle har ført til, at Cho- 
pard har delt slægten i to underslægter: Glyptobo- 
thrus, hvor sidekølene er vinkelformet indadbøjede i 
prozonen og stærkt divergerende i metazonen, og Chor- 
thippus, hvor sidekølene er lige eller lidt indadkrum- 
mede. Underslægtens navne er anført i parentes. 

Nogle af arterne kan være vanskelige at kende fra 
"hinanden. Dette gælder især arterne Ch. brunneus, Ch. 

biguttulus og Ch. mollis, hvor hannerne kan være van- 
skelige at bestemme og hunnerne næsten umulige, hvis 
ikke tapantallet i filen kendes. Arterne Ch. longicornis 
og Ch. montanus kan også være svære at adskille. At 
det drejer sig om forskellige arter fremgår bl. a. tyde- 
ligt af dyrenes sang. 

En rigt repræsenteret gruppe i Europa. 


Oversigt over arterne. 


1. Sidekølene vinkelformet indadbøjede (fig. 


59 A og B). 
(Underslægten: Glyptobothrus 
Chopard) 2. 
Sidekølene lige eller indadkrummede (fig. 
59 C). 
(Underslægten: Chorthippus Fieber).. 6. 


2. Prozonen kortere end metazonen (fig. 59 A). 
Tympanalorganet ”/, tildækket (fig. 35C) 3. 
Prozonen få mm længere end metazonen (fig. 
59 B). Tympanalorganet ”/, tildækket (fig. 
SBS) zoo mom. JsgoæekiE 0 elle 57 
3. Forvingerne hos hannen brede ved, at costal- 
feltet er kraftigt udvidet, og subcostal- 
feltet er noget udvidet (fig. 64). Hannen 
med 80—130 tappe i filen. Hunnen med 
75—120 tappe i filen.... 3. biguttulus p. 176. 
Forvingerne ikke bredre end sædvanlig ... 4. 
4. Forvingerne hos hannen er ved spidsen %/, så 
bred som på det bredeste sted (fig. 60). 
Forvingerne er hos hannen 13—15 mm og 
hos hunnen 19—21 mm. Hannen med 45— 
90 tappe i filen. Hunnen med 50—90 tappe 
been JL Mu hikormete 1. brunneus p. 172. 

Forvingerne er ved spidsen ”/, så bred som 

på det bredeste sted (fig. 63). Forvingerne 

er hos hannen 10—13 mm og hos hunnen 

13—15 mm. Hannen med 100—135 tappe i 

filen. Hunnen med 85—120 tappe i filen 
2. mollis p. 174. 


Å B C 
5 
= 
Fig. 59. Pronotum set fra oven af A: Ch. brunneus, B: Ch. 
apricarius og C: Ch. longicornis. Alle hanner. 


5. Forvingerne cubitus-1 og cubitus-2 adskilte. 
Medialfeltet ikke udvidet (fig. 65) 
4. vagans p. 178. 
Forvingernes cubitus-1 og cubitus-2 sam- 
menvoksede bortset fra det første stykke 
efter udspringet. Medialfeltet udvidet 
nå PETE DESSERTER SER Svipriearmkdsp. 179. 
6: Begge par vinger veludviklede ........... z. 
Bagvingerne hos begge køn tydeligt kortere 
end forvingerne. Forvingerne når hos han- 
nen bagkropsspidsen eller er kortere, og 
de er hos hunnen lappeformede ........ 8. 
7. Sidekølene næsten lige og kun svagt udad- 
bøjede bagtil. Radius er S-formet opad- 
bøjet og media krummer nedefter, hvor- 
ved radialfeltet nær vingespidsen bliver 
bredt (18:67) 4 16 albomarginatus p. 181; 
Sidekølene kun lidt inadbøjede. Radius er 


172 


ikke S-formet opadbøjet (fig. 68) 
”wdorsatusip. 183 
8. Pronotums tværfure ligge få mm bag mid- 
ten (fig. 59 C) Bagvingerne når omtrent 
til midten af forvingerne. Læggerørets 
klapperskorte. 25.375 8. longicornis p. 184. 

Fig. 60. Forvinge af Chorthippus brunneus F, x8. 


Pronotums tværfure ligge i midten. Bagvin- 

gerne når omtrent til den sidste fjerdedel 

af forvingerne. Læggerørets klapper lange 
2;møntanus-p. 186. 


1. Ch. (Glyptobothrus) brunneus (Thunberg) (Bicolor 
(Charpentier)), den almindelige markgræshoppe. (Fig. 
60, 61, 62 og 39 B). Farverne kan variere betydeligt: 
grøn, gul, brun, rød, grå og sort. Dyrene kan være helt 
ensfarvede eller mere eller mindre brogede. Sidekølene 
er vinkelformet indadbøjede. Pronotums tværfure ligger 
lidt foran midten, således at prozonen bliver kortere 
end metazonen. Forvingerne er smalle og deres længde 
kan variere noget, men de når sædvanligvis ud over 
bagknæene. Costalfeltet (cos) hos hannen er mere eller 
mindre fremspringende og kan i nogle tilfælde minde 
om Ch. biguttulus” costalfelt. Sædvanligvis er costa 

lige, hvor den møder subcosta efter præcostalfeltet, 
men undertiden danner den et mindre knæk. Hannens 
forvinger er ved spidsen Z/, så bred som det bredeste 
sted. Tympanalorganet er ”/, tildækket (fig. 35 C). 
Bagkroppens spids er hos hannen ofte rød. 

Antal tappe i filen: $ 45—90; 2 50—70. 

Længde: g 13—17 mm; 2 19—24 mm. 

Forvingernes længde: 3 13—15 mm; 2 19—21 mm. 

Fig. 61. Forvinge af Chorthippus brunneus 9, x7. 


Æsgkapslerne er 11,5—16 mm lange, cylinderformede 
eller langstrakte med lige eller krumme sider og opad 
forsynet med et rundt låg. Kapslens overflade består 
af hærdnet sekret og jord. Kapslen kan indeholde op 
til 14 æg, der er skråtstillede i forhold til kapslens 
længderetning. Æggene er 3,9—4,5 mm lange og har 
glat overflade (fig. 38). 

Arten opdeles i en række underarter, hvoraf den der 
findes i Europa almindeligvis tilhører: brunneus, me- 
dens den der findes i Sydfinland, er angivet at tilhøre: 
brevis. 

Den almindelige markgræshoppe kan findes på man- 
ge forskellige biotoper bortset fra de helt tørre og meget 
fugtige. Kan findes i grøftekanter, på grå klitter, un- 
dertiden også mellem marehalm og hjælme, overbevok- 
sede klinter og skrænter, stendiger, skovbryn, lysnin- 
ger i skove, fugtige heder og i enge, hvor græsset ikke 

er for saftigt og frodigt. På varme dage er den meget 
aktiv. Hannen flyver livligere end hunnen, og den kan 
under flugten ændre retning. 

Stridulationen består af en række korte chirps, der 
hver varer lidt mindre end et halvt sekund, og som 


Fig. 62. Chorthippus brunneus 9, x3. 


kan gentages med 1—2 sekunders mellemrum. Hele 
strofen består af 6—12 chirps, der kan gentages med 
vekslende rytme. 

Ægkapslerne lægges i jorden lige under overfladen. 

Æggene klækkes i maj-juni (almindeligvis juni). Den 
voksne fremkommer i juli-august, og den kan leve til 
ind i oktober. 

Udbredelse: Den almindeligste markgræshoppe i 
Nordeuropa. Europa. Nordafrika og tempereret og 
subtropisk Asien. 


2. Ch. (Glyptobothrus) mollis (Charpentier). (Fig. 63 
og 39 C). Farverne kan variere omtrent som hos Ch. 
brunneus. Sidekølene er vinkelformet indadbøjede. Pro- 
notums tværfure ligger lidt foran midten, således at 

prozonen bliver kortere end metazonen. Forvingerne 
når sædvanligvis lidt ud over bagknæene. Forvingerne 
er smalle og hos hannen er vingespidsen halvt så bred 
som det bredeste sted. Tympanalorganet er ”/, tildæk- 
ket. Bagkroppens spids er ofte rødfarvet (nordiske 
eksemplarer). 

Antal tappe i filen: $ 100—135; 2 85—125. 

Længde: gg 12,53—14 mm; 9 17—18 mm. 

Forvingernes længde: 3 10—13 mm; 2 13—15 mm. 

Fig. 63. Forvinge af Chorthippus mollis $, x7. 


Arten opdeles i to underarter, hvor den der findes 
i Europa tilhører: mollis. 

Den findes på såvel noget tørre som fugtige steder. 
I Nordeuropa især på tørre steder, f. eks. bakkeskrå- 
ninger. Indlandsklitter, heder, ved strande, moser og 
skovbryn. I sin biologi minder arten om Ch. brunneus. 

Stridulationen består af en række korte chirps, der 
næsten flyder sammen og kommer med en hyppighed 
på 3—5 chirps pr. sek. Hele strofen består af 40—60 
enkeltlyde, og den varer almindeligvis 15—25 sek. De 
første chirps i strofen er svage, men de stiger hurtigt 
til fuld styrke, der lyder som en zitren, der henimod 
slutningen går over i en kraftig snærrende lyd, der er 
strofens højdepunkt. Strofen afsluttes med 2—4 svage 
chirps. 

Udbredelse: I Danmark er den hidtil kun fundet i 

Sønderjylland ved Ribe og ved Søgård nær Kliplev 
syd for Åbenrå. 

I Skåne er arten ikke med sikkerhed konstateret. I 
Slesvig er den fundet i den vestlige del nogle få kilo- 
meter syd for grænsen ved Suderluigum og syd for Leck 
ved Enge. I Holsten flere steder i Hamburg og Lubeck's 
omegn, desuden i et skovbryn i den sydlige del af 
Forst Neumiinster og ved Goåttin s.f. Målln. 

Tyskland, Frankrig, Italien, Balkan og rimeligvis 
flere andre lande i Europa. Sovjetunionen. 


3. Ch. (Glyptobothrus) biguttulus (Linné). (Fig. 64 og 
39 D). Farverne varierer omtrent som hos Ch. brunne- 
us. Sidekølene er vinkelformet indadbøjede. Pronotums 
tværfure ligger lidt foran midten, således at prozonen 
bliver kortere end metazonen. Forvingerne når sæd- 
vanligvis lidt ud over bagknæene. Forvingernes costal- 
og subcostalfelt (cos og sub) er hos hannen kraftigt ud- 
videt, hvorved vingen bliver bred. Costa danner sæd- 
vanligvis et knæk, hvor den møder subcosta efter præ- 
costalfeltet. Hannens forvinger er ved spidsen halvt 
så brede som det bredeste sted. Tympanalorganet er 
2/, tildækket. Bagkroppens spids er hos hannen ofte 
rød. 

Antal tappe i filen: $% 80—130; 9 75—120. 

Længde: 3 13—15 mm; 2 17—22 mm. 

Arten opdeles i flere underarter, hvor den der findes 
i Europa tilhører: biguttulus. 

Den findes på let tørre ofte sandede og soleksponere- 
de steder med en bevoksning af f. eks. harekløver, gul 
snerre, bakkenellike og hvene. Eksempelvis kan den 
findes på fynske stendiger, stejle skrænter ved vej- 
gennemskæringer og i skovlysninger. I sin biologi min- 
der dyret om Ch. brunneus. 


177 


Stridulationen består af motiver, der kan gentages 
med lange eller korte pauser. Hvert motiv består af 
3—6 strofer, hvor det almindeligste er tre strofer, som 
det er afbildet i lyddiagrammet. Den første strofe er 
den længste (ca. 2 sek.), knap 1 sekund efter følger den 
næste, der er lidt kortere (ca. 1,5 sek.) og omtrent 2 

Fig. 64. Forvinge af Chorthippus biguttulus &, x7. 


sekunder herefter følger den sidste strofe, der er af 
samme varighed som den foregående (ca. 1,5 sek.). De 
første chirps i stroferne er svage, medens de senere er 
kraftige og har en karakteristisk, metallisk klang. 
Chirpene gentages med en rytme på ca. 20 chirps pr. 
sek., der nok kan erkendes, men er svære at få tal på. 
Costalfeltets størrelse i forvingerne hos hannen har 
sikkert betydning for klangkarakteren. 

Udbredelse: I Danmark forekommer den pletvis over 
hele landet bortset fra Vendsyssel og de vestlige Lim- 
fjordsegne, hvor den ikke er konstateret. Fra Bornholm 
kendes den kun fra Dueodde. Den synes at være særlig 
almindelig på Djursland og Århusegnen. 

I Sverige når arten mod nord til Dalarna. Desuden 
er den konstateret i Ångermanland, men ikke på Got- 
land. I Norge er den konstateret i den sydlige og østlige 
del, og muligvis findes den også nordligere. Slesvig og 
Holsten. 

"Udbredt over hele Mellemeuropa, hvor den flere ste- 

Knud Th. Holst: Kakerlakker 12 

der er mere almindelig end Ch. brunneus. Sydeuropa. 
Nordafrika. Sovjet helt til Stillehavet. 


4. Ch. (Glyptobothrus) vagans (Eversman). (Fig. 65). 
Farverne kan variere i gult, brunt eller gråt. Sidekø- 
lene er vinkelformet indadbøjede. Pronotums tvær- 

Fig. 65. Forvinge af Chorthippus vagans g, x7. 


fure ligge lidt bag midten, således at prozonen bliver 
længere end metazonen. Forvingerne når hos hannen 
lidt ud over bagkroppens spids, men uden at nå bag- 
knæene, medens de hos hunnen er lidt kortere. For- 
vingernes costalfelt er hos hannen kun lidt fremsprin- 
gende, og cubitus-1 og cubitus-2 er vidt adskilte. Tym- 
panalorganet er "/, tildækket, således at trommehinden 
tydeligt kan ses. 

Antal tappe i filen: $ 120—180; 2 120—160. 

Længde: gå 12—16 mm; 2 16—22 mm. 

Den findes på sandede jorde i grå og hvide klitter, 
på heder og i lysninger i plantager. Den kan findes på 
nøgen sandjord, men er mere almindelig i lyng og 
tørkepræget græsvegetation. Den findes ofte sammen 
med Myrmeleotettix maculatus (køllegræshoppen). I sin 
udvikling minder den om de øvrige Chorthippus- 
arter. 

Stridulationen består af en lang række korte chirps 
(3—8 pr. sek.), der lyder som en kradsen. Strofen varer 

fra 3—10 sekunder og gentages med vekslende rytme. 
Sangen minder noget om Ch. longicornis (enggræshop- 
pen), men hver strofe varer længere og er mere ens- 
artet fra starten. 

Udbredelse: I Danmark fundet almindeligt om- 
kring Skagen i klitplantagerne (Skagen, Bunken, Ål- 
bæk), og på hederne og i klitterne (Råbjerg Mile, 
Grenen). 

Den er ikke fundet i Norge, Sverige og i Slesvig og 
Holsten. I Mellemeuropa spredt forekommende (bl. a. 
Harzen). På De britiske Øer er den fundet på heder 
i Dorset og South Hampshire. Sydeuropa. Lilleasien. 
Vestlige del af Sovjet. 


5. Ch. (Glyptobothrus) apricarius (Linné). (Fig. 66, 
39 E og 35 B). Sædvanligvis gul til brunfarvet med 
mere eller mindre udbredte mørkere partier. Sidekølene 
er vinkelformet indadbøjede. Pronotums tværfure lig- 
ger lidt bag midten, således at prozonen bliver længere 
end metazonen. Forvingerne når hos hunnen sjældent 
ud over bagkroppens spids, medens de hos hannen 
når til bagknæene. Den lille udvidelse ved basis af for- 
vingerne er knapt så veludviklet som hos de øvrige 
Chorthippus-arter, hvor den især hos hunnen er svagt 
udviklet eller undertiden mangler. Forvingernes cubi- 
tus-1 og cubitus-2 er sammenvokset bortset fra det 
første stykke efter udspringet. Forvingernes medial- 
felt og costalfelt er udvidet, hvorved vingerne bliver 
brede. Især hos hannen er disse felter veludviklede, 
og de bærer regelmæssige og parallelle tværribber, 
medens de hos hunnen er knapt så kraftig udvidet 
og har et uregelmæssigt ribbenet. Tympanalorganet 
er 1/, tildækket, således at trommehinden tydeligt 
kan ses. 

12» 

Antal tappe i filen: $ 130—200; 2 135—175. 

Længde: g 14—16 mm; 2 18—22 mm. 

Denne art adskiller sig i sin bygning i flere henseender 
fra de øvrige arter indenfor Chorthippus. 

Arten opdeles i flere underarter, hvor den der findes 
i Europa tilhører: apricarius. 

Fig. 66. Forvinge af Chorthippus apricarius Z, x7. 


Den kan være meget almindelig i grøftekanter og på 
steder med vedvarende græs, og et lidt tørkeagtigt 
præg. Taget på sandede jorde (Djursland, Fyn), men 
også på lerede jorde (Lolland). I sin udvikling minder 
den om de øvrige Chorthippus-arter. 

Stridulationen indledes med nogle næsten uhørlige 
chirps. At dyret er begyndt stridulationen ses bedst på, 
at bagbenene bevæges op og ned. Efter nogle sekunders 
forløb begynder den egentlige stridulation, der i løbet 
af ca. 5 sek. stiger til fuld styrke. Denne del af strofen 
kan vare op til 45 sek., og lyder som et siD-siD-siD-. 
Disse chirps gentages med en rytme på 3—5 pr. sek., 
og er meget særprægede, således at arten er nem at ken- 
de på lyden. 

Udbredelse: I Danmark fundet meget almindeligt i 
et bælte fra det sydligste Sjælland over Bogø, Falster, 
Langeland, Tåsinge og til Sydfyn (syd for linien Ny- 
borg-Odense-Bogense). Desuden fanget ved Åbenrå, 

Skanderborg, nord for Århus, Mols og ved Grenå. Ikke 
fundet på Bornholm. 

I Sverige kendes den fra: Skåne, Halland, Blekinge, 
Småland, Ostergåtland og Oland. Ikke fundet i Norge 
og Finland. I Slesvig kendes den fra egnen omkring 
Eckernførde og Rendsburg. I Holsten almindelig flere 
steder nord og vest for Lubeck (Neuminster, Segeberg, 
Neustadt, Oldenburg). Hamburgegnen. Mellemeuropa. 
Sjælden i Frankrig. Mangler i Italien. Balkan. Lille- 
asien. Sovjet. Nordkina. 


6. Ch. (Chorthippus) albomarginatus (De Geer) (ele- 
gans (Charpentier)). (Fig. 67 og 39 F). Dyrene kan være 
helt ensfarvede eller mere eller mindre brogede med 
gult, brunt eller grønt. Sidekølene er næsten lige og 
kun meget svagt udadbøjede bagtil. Forvingerne når 
hos begge køn lidt ud over bagkroppens spids. Den 
mindre udvidelse.ved basis af forvingerne er knapt 
så veludviklet, som hos de øvrige Chorthippus-arter, 
og er især hos hannen svagt udviklet eller mangler. 
Forvingernes radius og media løber efter udspringet 
tæt sammen indtil midten af vingen, hvorefter radius 
bøjer S-formet fremefter og media krummer bagud, 
således at radialfeltet bliver bredt og med regelmæs- 
sige, parallelle, tværribber. Udvidelsen af radialfeltet 
er mest fremtrædende hos hannen. Forvingernes costal- 
felt er hos hannen ikke meget fremtrædende. Tympanal- 
organet "/, tildækket, således at trommehinden tyde- 
ligt kan ses. Læggerørets klapper med krumme spidser. 

Antal tappe i filen: $ 2 100—130. 

Længde: g 12—16 mm; 2? 17-20 mm. 

Æsgkapslerne er 7,5—12 mm lange, uregelmæssige af 
form og uden låg. Kapslens overflade består af hærdnet 
sekret. Kapslen kan indeholde op til 10 æg, der er 

skråtstillede i forhold til kapslens længderetning. Æg- 
gene er 3,8—4,5 mm lange med glat overflade (fig. 38). 
Arten opdeles i flere underarter, hvor den der findes 
i Europa tilhører: albomarginatus. 
Den findes almindeligt ved vore kyster og opholder 
sig sædvanligvis i de grå klitter, selvom den kan træffes 


Fig. 67. Forvinge af Chorthippus albomaginatus &, x7. 


i hvide klitter og i vedvarende græs (vejrabatter etc.). 
Undertiden på mere fugtige steder (strandenge, moser 
etc.). På Sjælland, Lolland og Falster ofte i selskab 
med Conocephalus dorsalis, og i Vestjylland ofte sam- 
men med Omocestus viridulus. Forvingerne er kortere 
end f. eks. hos Ch. brunneus. Især hannen er dog iagt- 
taget flyvende. 

Stridulationen består af en række bløde, snurrende 
chirps, der varer !/,—3 sek. og gentages med ca. 2 sek.'s 
mellemrum. Strofen består af 2—6 chirps. 

Æsgkapslerne afsættes ved basis af græsstængler. 
I sin udvikling minder den om de øvrige Chorthippus- 
arter. 

Udbredelse: Almindelig overalt ved vore kyster. Dog 
er den på Bornholm fundet over hele øen, og i Vest- 
jylland op til 20 km fra nærmeste kystlinie. 

I Sverige når den mod nord til Dalarne og Hålsing- 
land. I Norge findes den i kystegnene ved Oslofjord 
og Skagerak. Slesvig. Holsten. 

Mellemeuropa, men kan i nogle egne være sjælden. 

Sydlige dele af De britiske Øer. Frankrig. Sjældnere i 
Sydeuropa. Marokko. Lilleasien. Persien. Sovjetunio- 
nen, hvor den især optræder på grænsen mellem skov 
og steppe, og hvor den sammen med Gomphocerus sibi- 
ricus kan anrette betydelige skader på afgrøderne. 
Nordkina. 

Fig. 68. Forvinge af Chorthippus dorsatus $, x 7. 


7. Ch. (Chorthippus) dorsatus (Zetterstedt). (Fig. 68 
og 39 G). Farverne kan variere. De almindeligste farver 
er gul, brun eller grøn. Sidekølene er lidt indadbøjede. 
Forvingerne når omtrent til bagknæene, og radialfeltet 
er af normal størrelse. Tympanalorganet er "/., tildæk- 
ket, således at trommehinden tydeligt kan ses. Lægge- 
rørets klapper er korte, og med nogle bøjede spidser. 

Antal tappe i filen: 3% 90—150; 29 100—140. 

Længde: g 14—18 mm; 2 19—26 mm. 

Arten opdeles i flere underarter, hvor den i Nordeuro- 
pa hører til: dorsatus. 

Den kan findes i enge og på lette jorder med spredt 
græs og lyngbevoksning såsom græsskråninger i skov- 
lysninger. Den er iagttaget flyvende. I sin udvikling 
minder den om de øvrige Chortippus-arter. 

Stridulationen består af en række korte strofer, der 
kan vare fra 1—3 sekunder, og som gentages med få 
sekunders mellemrum. Hver strofe består af 5—6 chirps 
pr. sek., hvor de 4—5 første er korte og det sidste er 
langt og hårdt klingende. Strofen lyder omtrent som: 


184 


sammenflydende og de to første lidt svagere end de 
efterfølgende. 

Udbredelse: Spredt forekommende i Danmark. Fra 
Bornholm kendes et enkelt fund fra forrige århundrede. 
Kendes fra flere steder på Sjælland. Lolland og Falster. 

Fig. 69. Forvinge af Chorthippus longicornis & x7. 


Assens på Fyn. I Jylland især fundet på Silkeborg- 
egnen. Desuden ved Århus, Skive, Vejle, Kolding, 
Flensburg og på Als. 

I Skåne er den fundet bl. a. ved Malm&é, Lund og 
Ringsjon. 

Spredt forekommende i det øvrige Sydsverige: Ble- 
kinge, Småland, Oland, Ostergåtland, Bohuslån, Dals- 
land (?). Ikke fundet i Norge og Finland. I Slesvig 
fundet på Sild og syd for Tønder. I Holsten ved Luibeck 
og især ved Hamburg og Lauenburg. 

Mellemeuropa. Frankrig. Sydeuropa. Nordafrika. 
Lilleasien. Sovjet. Manchuriet. Nordkina. 


8. Ch. (Chorthippus) longicornis (Latreille) (paralle- 
lus (Zetterstedt)), enggræshoppen. (Fig. 69, 70 og 39 H) 
Farverne kan variere betydeligt: grøn, gul, brun, rød. 
Sidekølene er kun lidt indadkrummede. Pronotums 
tværfure ligger lidt bag midten, således at prozonen 
bliver få millimeter længere end metazonen. Forvin- 
gerne når hos hannen omtrent bagkropsspidsen eller er 
lidt kortere, bagvingerne omtrent til midten af forvin- 


185 


gerne (bagvingerne kan ses gennem de gennemsigtige 
forvinger). Hunnens forvinger er lappeformede og når 
ikke bagkroppens midte. Tympanalorganet er "/, til- 
dækket, således at trommehinden tydeligt kan ses. 
Læggerørets klapper er korte. 


Fig. 70. Chorthippus longicornis 29, x3. 


Antal tappe i filen: $ 70—130; 2 65—115. 

Længde: g 10—16 mm; 9% 16—23 mm. 

Æsgkapslerne er 5,1—13,2 mm lange, pæreformede, og 
ender opefter i en spids. Kapslens overflade består af 
hærdnet sekret og jord. Den kan indeholde op til 10 
æg, der er skråtstillede i forhold til kapslens længde- 
retning. Æggene er 3,4—4,1 mm lange med grov hexa- 
gonal struktur (fig. 38). 

Arten deles i flere underarter, hvor den der findes i 
Europa tilhører: longicornis. 

Enggræshoppen er meget almindelig i saftig og let 
fugtigt græs i grøftekanter, ved foden af bakker, i enge 
og ved å- og søbredder. 

Stridulationen består af enkelte strofer, der kan gen- 
tages med vekslende rytme. Hver strofe varer 1—3 se- 
kunder, længst ved lav temperatur. Stroferne består 
af en række chirps (ca. 10 pr. sek.), der i nogen grad 

er sammenflydende, men godt kan erkendes som nogle 
skrat, der begynder svagt og derefter stiger jævnt. 

Æsgkapslerne lægges i jorden lige under overfladen. 
I sin udvikling minder den om de øvrige Chorthippus- 
arter. Dog er et ekstra nymfestadium konstateret mel- 
lem 2. og 3. stadium. 

Udbredelse: Meget almindelig overalt i Danmark 
bortset fra egnene nord for Limfjorden. Den synes helt 
at mangle på flere øer (Samsø, Anholt, Læsø, Born- 
holm), hvilket kunne tyde på en sen indvandring. 

I Sverige når den til lidt nord for de store søer. Dog 
er den ikke konstateret på Oland og Gotland. I Syd- 
norge er den fundet i egnen omkring Oslo og Drammen 
og pletvis ved sydkysten til egnen omkring Stavanger. 
Finland. Slesvig og Holsten. 

De britiske Øer bortset fra Irland. Frankrig. Enkelte 
steder i Sydeuropa. Lilleasien. Persien. Sovjet. Mongo- 
liet. Indslæbt til Alaska. 


9. Ch. (Chorthippus) montanus (Charpentier). Den 
ligner meget den foregående art både hvad farver og 
bygning angår. Det bedste kendetegn er, at læggerørets 
klapper er lange. Eventuelt er der et større antal tappe 
i filen. Iøvrigt må fremhæves som specielle, men ikke 
absolut sikre træk: Pronotums tværfure ligger oftest 
i midten, således at prozonen og metazonen bliver lige 
store. Hannens forvinger når længere ud end bagkrop- 
pens spids, og bagvingerne er lange og når ud til for- 
vingernes sidste fjerdedel. Hunnens forvinger er af- 
rundede i spidsen og dækker henimod ”/, af bag- 
kroppen. 

Antal tappe i filen: $ 105—170; 9 105—165. 

Længde: g 10—16 mm; 2 16—22 mm. 

Arten er i Mellemeuropa kendt fra sumpede steder, 

ofte sammen med Mecostethus grossus (sumpgræshop- 
pen). I Sverige er den fundet i højmoser. 

Udbredelse: Ikke fundet i Danmark, Slesvig og Hol- 
sten. I Sverige kendt fra hele Skåne, Småland, Bohus- 
lån, Dalsland og især fra området nord for Dalarne til 
Lapland. Rimeligvis findes den også i Norge. Den 
skandinaviske Ch. montanus har noget kortere vinger 
end den mellemeuropæiske. 

Mellemeuropas bjergegne. Nordlige del af europæisk 
Sovjet. Sibirien. Mongoliet. Manchuriet. Nord Kina. 


6. Myrmeleotettix Bolivar, 1914. 
(Gomphocerus Thunberg, 1815). 


Issegruberne smalle og rektangulære. Antennerne 
kølleformede set fra siden, tydeligst hos hannen. Nym- 
fernes antenner er fladtrykte ved basis. Forvingernes 
rand lige uden nogen udvidelse ved basis, og medial- 
og costalfeltet er ikke kraftigt udvidet. Forvingerne 
kommer derved til at ligne forvingerne hos slægten 
Omocestus. Pronotums sidekøle er kraftigt vinkelfor- 
met indadbøjede. Læggerørets klapper utandede. 


M. maculatus (Thunberg), køllegræshoppen. (Fig. 
39 I). Farven kan variere meget. Rødt, brunt, grønt, 
gult og sort fordeler sig ofte i marmorerede partier. 
Pandefuren er noget nedsænket omkring biøjet. Han- 
nens antenner omtrent af samme længde som hoved og 
pronotum. Pronotums tværfure ligger i midten. Han- 
nens bagkropsspids rød. 

Antal tappe i filen: $ 125—200; 29 115—160. 

Længde: $ 12—13 mm; 9 14—16 mm. 

Ægkapslerne er 6—10,5 mm lange, langstrakte, sæd- 
vanligvis med krumme sider og opefter uden låg. Kaps- 

lens overflade består af hærdnet sekret og jord. Den 
kan indeholde op til seks æg, der er skråt stillede i for- 
hold til kapslens længderetning. Æggene er ca. 4mm 
lange med glat overflade (fig. 38). 

Køllegræshoppen opholder sig på åbne sandpartier 
i plantager, i såvel hvide som grå klitter og på heder. 
Den findes dog altid i nærheden af vegetation. Bliver 
jordbunden for fugtig kan dyret ikke trives. Ægkaps- 
lerne lægges i jorden lige under overfladen. I sin ud- 
vikling minder den meget om arterne indenfor Chor- 
thippus-slægten (se f. eks. Ch. brunneus). 

Stridulationen består af 10—30 snurrende eller svir- 
rende chirps, der følger hurtigt efter hinanden, og som 
i begyndelsen er svage og derefter langsomt tiltager i 
styrke. Hele strofen varer 10—15 sekunder. Strofen gen- 
tages med uregelmæssige mellemrum. 

Udbredelse: Dyret er almindeligt overalt i Danmark, 
hvor egnede lokaliteter findes. Europa, mod nord til 
Lapland. Nordafrika. Lilleasien og Sovjet. 


7. Gomphocerippus Roberts, 1941. 
(Gomphocerus Thunberg, 1815). 


Pandegruberne smalle og rektangulære. Antennerne 
kølleformede set fra siden, tydeligst hos hannen. For- 
vingernes forreste rand med en mindre udvidelse ved 
basis, costalfeltet er fremspringende. Forvingerne kom- 
mer derved til at ligne forvingerne hos slægten: Chort- 
hippus. Pronotums sidekøle indadkrummede. Lægge- 
rørets klapper utandede. 


1. G. rufus (Linné). Farven kan variere meget. 
Brystet kraftigt behåret. Køllens sidste led ender i en 
spids. Antennerne mørke bortset fra den yderste del 
af køllen, der er lys. 

Antal tappe i filen: $ 140—240; 2 130—200. 

Længde: gg 14—18 mm; 2 17—24 mm. 

Den er ikke så tørkepræget som Myrmeleotettix macu- 
latus. Den findes især på græsområder i skovlysninger 
og skovbryn, sjældent på fugtige biotoper og i for tæt 
vegetation. 

Udbredelse: Ikke fundet i Danmark og Nordtysk- 
land, men findes udbredt nord og syd herfor. I Skåne 
er den fundet flere steder bl. a. ved Skåralid og Kulla 
Gunnarstorp. Iøvrigt kendes den fra Mellem- og Nord- 
sverige, Lapland, Norge og Finland. Udbredt i Mellem- 
europa, Frankrig, sydlige del af England og Wales. 
Sovjet. Manchuriet. Nordkina. 


Ørentviste. 


(Dermaptera). 


Ørentviste er med deres tang og slanke, mere eller 
mindre fladtrykte krop letkendelige dyr, der jorden 
over ikke byder på større variation. 

Hovedet er mere eller mindre hjerteformet, frit og 
letbevægeligt, og munddelene er fremadrettede (prog- 
nat hovedstilling). Det er fladtrykt, og især issen 
(vertex) er relativ flad. En midtersøm deler issen op 
i to dele, og kan fortil grene sig i to pandesømme, der 
løber til hvert sit øje. Pandesømmene kan have for- 
skelligt forløb, og løber ikke altid sammen med issens 
midtersøm. Sideøjnene (facetøjnene, oculi) er temme- 
lig store og kun svagt fremspringende. Parrede biøjne 
(ocelli) er ikke udviklede, og det uparrede biøje (ocel- 
lus) er reduceret til en lille lys plet, som ofte kan iagt- 
tages i midten af panden. Antennerne er trådformede 
og omtrent halvt så lange som dyret. De består af 
tydeligt adskilte led, hvor første led er stort, medens 
andet er meget lille. Munddelene er bidende og består 
af: Overlæbe (labrum), kindbakker (mandibulae), 
kæber (maxillae) hver med en femleddet palpe og 
underlæben (labium) med to treleddede palper. 

Pronotum (forbrystets rygplade) er flad og har ofte 
form som en kvadratisk plade med afrundede hjørne 
og en mere eller mindre buet bagrand. Siderne og den 
bageste del er frie og når længere ud end forbrystet. 

Vingerne er meget ejendommeligt udformede (fig. 
re 

Forvingerne er korte, skælformede og stive dækvin- 
ger. De består af et rygstykke (den bageste del af 
vingen), der ligger som en bred plade hen over den 
forreste del af bagkroppen, og et mindre sidestykke, 
der er vinkelret stillet i forhold til rygstykket. På figur 

Fig 71 sØrentvist S: 


72 skal dækvingen tænkes rettet ud. I dækvingerne 
kan påvises ribber, der menes at være identiske med 
subcosta (Su), med radius (R) eller media og med ana- 
lis (A). Radius ligger i knækket mellem ryg- og bug- 
stykke. På den ribbe, som tydes som analis, sidder på 
undersiden en række små, kraftige tænder, der kan 
gribe ind i en tilsvarende række tænder på midten af 
metasternum. Her danner de to rækker tænder, der 

svarer til hver sin dækvinge, en V-formet figur med 
en mellemliggende fordybning. Dækvingen kan ved 
hjælp af denne mekanisme »låses fast«, og flyvevingen 
herved fastholdes i hvilestillingen. 

Bagvingerne er udformede som flyvevinger. De er 
halvcirkelformede og består af en forreste, mindre del: 
præ-analfeltet (remigium), der ligger langs vingens for- 
rand. Det er sklerotiseret og danner grundstammen i 
vingen, hvorpå den større, bageste del: analfeltet (van- 
nium) er fæstet. Dette er hindeagtigt og tyndt og dan- 
ner den egentlige flyvevinge. Præ-analfeltet består af 
en række mindre plader og få store. I feltet kan føl- 
gende ribber påvises: Subcosta (Sc), undertiden radius 
(R) og 1. analis (A,). Costa (C) menes at være reduceret 
til et par små plader i forranden. I forlængelse af 
præ-analfeltet ligger en lang, tilspidset kitinplade: 
apikalskællet, der er hængselagtigt forbundet med 
præ-analfeltet. Analfeltet består af en række radialt- 
løbende, sekundære ribber, der yderst nær bagranden 
er forbundet med en tværribbe (T), der har en stabili- 
serende betydning. Når de større flyvevinger skal an- 
bringes under de skælagtige dækvinger, må de sammen- 
foldes flere gange, og det er en kompliceret proces. 
De stiplede linier på figur 72 er foldningslinier. Først 
foldes vingen vifteformet sammen til nr. 1, dernæst 
bøjes den yderste rand ind under efter linien nr. 2, 
idet der på hver ribbe findes et »led« (1). Endelig bøjes 
den resterende del på langs efter linien nr. 3 og i dette 
tilfælde også ind under, og til sidst drejes den tre gange 
sammenklappede vinge ind under dækvingerne, som 
herefter kan »låses fast«. Kun en mindre del: vingeskæl- 
let rager udenfor. Flere ørentviste har reducerede vin- 
ger eller vinger kan helt mangle. 

Benene er ensartede korte gangben. Hoftern2 er 

middelstore, låret er noget kraftigere bygget end skin- 
nebenet, og foden består af tre led. 

Bagkroppen er for det meste slank, langstrakt og 
mod spidsen noget tykkere. Den består af 11 led, hvor 
det 11. led almindeligvis anses for at være den lille og 


apikal skællet 


Fig. 72. Dæk- og flyvevinge af Forficula auricularia. (Efter 
Henson). 


ubetydelige tap, der ligger mellem tangarmene. Ryg- 
pladerne (terga) dækker med siderne de tilsvarende 
bugplader (sterna) på en sådan måde, at sideskjoldene 
mangler. Herved bliver bagkroppen en sluttet enhed, 
og det er bl. a. medvirkende til bagkroppens store be- 
vægelighed. Desuden dækker rygpladerne teglstens- 
agtigt ind over hinanden, og noget tilsvarende gælder 
for bugpladerne. Nogle af ryg- og bugpladerne kan 
være reducerede, evt. nedsænkede i bagkroppen og 
dækket af de øvrige plader. Der er en tydelig køns- 
Knud Th. Holst: Kakerlakker 13 

dimorfi til stede, idet nogle plader er dækket og redu- 
ceret hos hunnen, medens de er veludviklede hos han- 
nen. Hannen har 10 synlige og fri rygplader og 8 bug- 
plader, medens hunnen har 8 rygplader og 6 bugpla- 
der. Den sidste rygplade er hos hunnen nr. 10 ligesom 
hos hannen, men rygplade nr. 8 og 9 er hos hunnen 
nedsænket i bagkroppen, hvorved 7. og 10. rygplade 
kommer til at støde op til hinanden. Hos vingede 
arter er rygplade nr. 1 helt skjult af såvel flyve- som 
dækvinger, og den kommer til at ligne et brystled 
(glat og ubehåret). På 3. og 4. rygled vil der hos nogle 
arter være et par små sidefolder, der nemt kan iagtta- 
ges uden forstørrelse. Under disse sidefolder ligger 
stinkkirtler, som kan udskille en ildelugtende vædske, 
der rimeligvis har defensiv betydning. 

Den 10. rygplade er stor — især hos hannen — og langt 
tilbage under den sidder gattet (anus). Det kan være 
omgivet af forskellige klapper: pygidium, metapygidi- 
um og telson. De har haft betydning for inddelingen 
af ørentvistene i overfamilier. 

Tangen, der er det mest karakteristiske for øren- 
tvistene, er omdannede cerci (fig. 76). Hannens tang 
er almindeligvis mere krummet og noget større end 
hunnens, medens tangarmene hos hunnen sædvanligvis 
er lige og ligner en pincet med indadkrummede spidser. 
Nymferne har sædvanligvis lige tangarme, og det har 
givet anledning til nogen fejlbestemmelse, idet larver 
af f. eks. Forficula auricularia (almindelig ørentvist) er 
blevet bestemt til hunner af ikke vingede ørentviste 
f. eks. Chelidurella acanthophygia (skovørentvisten) 
(fig. 74). Tangens form og størrelse kan variere bety- 
deligt hos den almindelige ørentvist, som det ses af 
fig. 76. Hvis ernæringsforholdene er gode og kon- 
kurrencen lille vil tangen blive lang og kraftigt bygget. 

Tangens anvendelse har ofte været meget diskuteret, 
men at den bruges som våben, kan der ikke herske 
nogen tvivl om. Hos Forficula auricularia er det iagt- 
taget at den bruges som kølle f. eks. overfor artsfræn- 
der i overbefolkede kulturer. Desuden vil dyret ofte 
stille sig i true-positur, hvis man søger at gribe det, 
og i hånden vil det prøve at knibe med den, hvilket 
man dog knapt nok kan mærke. Under parringen bru- 
ges tangen til at løfte hunnens bagkrop. Muligvis har 
den betydning ved ud- og sammenfoldning af flyve- 
vingerne (Labia minor), og hos Labidura riparia er det 
iagttaget, at den griber sit bytte med tangen og fører 
det frem til munden. 

Styli (grifler) er ikke til stede. 

Kopulationsorganet minder meget om billernes. Hos 
primitive familier (f. eks. Labiduridae) består det af to 
penes, medens der hos mere specialiserede familier har 
fundet reduktioner sted, således at den ene penis er 
lille eller helt mangler. 

Et læggerør (ovipositor) findes ikke hos europæiske 
ørentviste. Hos primitive arter er fundet et reduceret 
læggerør, der udgår fra 8. og 9. led. 

Antallet af nymfestadier er fem hos Forficula auri- 
cularia. Det første nymfestadium er af kort varighed. 
I de senere stadier udvikles vingeanlæggene som små 
udposninger fra meso- og metasternum. 

Antallet af æg, der lægges af F. auricularia, ligger 
omkring 35—50 stykker, medens det hos den større 
Labidura riparia (sandørentvisten) er omkring 60—70. 
Hos F. auricularia er æggene 1,3—1,4 mm lange, ovale, 
glatte og hvidlige og med tydelig perlemorsglans. 

Der kendes ca. 1.200 arter, hvoraf de fleste er udbredt 
i troperne, medens antallet er lille i tempererede egne. 
Således kendes der kun ca. 7 arter fra Nordeuropa. 

13+ 

I Sydeuropa er artsantallet noget større, f. eks. er der 
konstateret 18 arter i Frankrigs fauna. 

Ørentvistene deles i tre underordner: Forficulinea 
(de almindelige ørentviste), der er udbredt over hele 
jorden, Arixeniinea med to arter i området Indonesien 
og Malacca, der er fundet på flagermusen Chreiromeles 
torquatus, og Hemimerinea med syv arter i tropisk 
Afrika, der ligesom den foregående gruppe er fundet 
på et pattedyr, i dette tilfælde på Cricetomys gambianus 
(hamsterrotten). I den foregående beskrivelse af øren- 
tviste (Dermaptera) er det kun Forficulinea (de almin- 
delige ørentviste), der er taget i betragtning. De to 
andre underordner er ret afvigende i bygningen. 

Forficulinea (de almindelige ørentviste) deles fra 
gammel tid i to overfamilier: Labiduroidea og Forficu- 
loidea, der hver indeholder flere familier. Underfami- 
lierne er ikke omtalt her. 

Med den ringe artsrigdom, hvormed ørentvistene op- 
træder i Nordeuropa, skønnes det udenfor denne bogs 
ramme at give nøgler til overfamilier og familier, hvor- 
for arterne bestemmes direkte. Ørentvistene er ikke 
vanskelig at bestemme, men det skal påpeges, at nøg- 
lerne er beregnet på voksne individer. 


Oversigt over arterne. 


1. Dækvinger mangler ........ Anisolabis p. 201. 
Dækvinger tilstede (hos Chelidurella redu- 
cerede og sammenvoksede med brystet 


Er STE Y > SETE SØER E ARE SE SYNES ES ER SEER SAN ST VST 2. 
2. Flyvevingerne rager frem bag dækvingerne 
som små skæl (vingeskællene).......... 3: 


Flyvevingerne mangler helt eller er skjult 
under! dækvingerne 143 oils FRE 5. 

3. 3. og 4. rygplade (tergit) uden sidefolder. 
Antennerne består af 25—30 led. Stor art 


(13—26 mm) ...... Labidura riparia p. 202. 
3. og 4. rygplade hver med et par sidefolder. 
Antennerne med 12—15 led ............ Å. 
4. Meget lille art (5—6 mm). 2. fodled cylin- 
HERREN FT, GE 1 SØ Labia minor p. 205. 
Mellemstor art (10—14 mm). 2. fodled hjerte- 
Formetsob 2 Forficula auricularia p. 210. 


5. Dækvinger veludviklede 
Apterygida albipennis p. 209. 
Dækvinger reducerede og sammenvoksede 
med mesonotum 
Chelidurella acanthopygia p. 207. 


Biologi. 


Ørentvistene er udprægede natdyr, der om dagen 
opholder sig skjult i nedfaldent løv, barkrevner og 
under sten og træstykker. De findes almindeligvis på 
fugtige steder. Det gælder også sandørentvisten, idet 
gangene den graver i klitterne, når ned i sandets fug- 
tigere dele. Bliver de forstyrret, søger de så hurtigt 
som muligt igen at komme i skjul. Eventuelt lader de 
sig falde til jorden. Deres forkærlighed for at søge ind 
i folks øregange er folkesnak. Ved mørkets frembrud 
kommer de frem og kravler op i vegetationen eller ud 
i trækronerne for at søge næring. 

Ørentvistene må almindeligvis betegnes som alt- 
ædende, dog er sandørentvisten overvejende kødæder, 
medens den almindelige ørentvist overvejende er plan- 
teæder. Undertiden forekommer F. auricularia i så 
store mængder i gartnerier, at den gør skade, idet den 


198 


spiser af salatblade, kartofler, blomsterknopper etc. 
Også i frugtplantager kendes eksempler på, at øren- 
tviste har gjort skade. 

I det efterfølgende er udviklingen beskrevet hos den 
almindelige ørentvist, hvor den er bedst kendt. Det 
må formodes i store træk også at gælde for de øvrige 
ørentviste. 

Parringen finder sted om efteråret. Kønnene har 
under parringen hovederne modsatrettede, og hunnens 
tang ligger hen over hannens ryg, medens hannens 
befinder sig let åben under hunnens bug. Det er iagt- 
taget, at hannen bruger tangen til at løfte den bage- 
ste del af hunnens bagkrop, så kønsåbningerne kan 
komme i forbindelse med hinanden. En han uden 
tang eller med en defekt tang er ikke i stand til at 
parre sig. 

Senere på efteråret går ørentvistene i vinterhi i jorden 
eller i råddent træ f. eks. træstubbe. Almindeligvis ud- 
graver hunnerne sig en hule, der kan ligge i en 5—15 
cm's dybde og ofte under en sten eller et stykke træ. 
Det tager hunnen nogle døgn at udgrave hulen. Den 
arbejder især om natten, og jordpartiklerne bæres bort 
i munden. Undertiden benytter den sig af regnorme- 
gange eller forladte småhuler. Under overvintringen 
får hunnen sædvanligvis selskab af en han. Det har 
vist sig, at et par ofte overlever overvintringen bedre 
end en hun alene. De er meget robuste, og kan både 
tåle lave temperaturer og overleve en kortvarig over- 
svømmelse af hulen. 

I det tidlige forår forlader hannen hulen, og kort 
tid efter begynder hunnen på æglægningen, der i reglen 
strækker sig over et par dage. Hunnen bliver hos 
æggene, som passes og plejes. De bliver slikket, så der 
ikke kommer til at gro skimmelsvampe på dem, døde 

æg bliver ædt, eller æggene transporteres til et andet 
sted, hvor luftfugtigheden er mere passende, eller hvor 
de er bedre beskyttede. De bæres i munden. 

Når æggene er klækket ophører hunnens yngelpleje. 
Almindeligvis lever hun en kort tid sammen med 
ynglen, inden hun dør. Børnene fortærer herefter deres 
moder. I august er den nye generation blevet voksen, 
og kan på dette tidspunkt optræde meget almindeligt. 


Indsamling, præparation og fangenskab. 


Ørentvistene kan om dagen opsøges i deres skjule- 
steder. Om natten vil man ofte få dem i nettet ved 
ketching i græs og anden lav vegetation, ligesom de 
ofte møder frem ved sukkerlokning. Den almindelige 
ørentvist er udbredt over hele landet, og den er ikke 
svær at få fat på. Andre ørentviste kan nedbankes fra 
træer (skovørentvisten og buskørentvisten). Den lille 
ørentvist findes ofte i nærheden af møddinger og ko- 
kasser eller nede i dem. Sandørentvisten kan findes i 
klitter, hvor dens tilstedeværelse ofte afsløres af de 
trekantede åbninger, der fører ned til gangene. 

Aflivningen kan finde sted som nævnt under græs- 
hopper. Almindeligvis opklæbes ørentvistene på et 
stykke karton eller bedre på et trekantet stykke kar- 
ton, hvor det smalle stykke af kartonet fastklæbes på 
brystets underside, hvorved man også har mulighed 
for at iagttage dyrets underside. Insektnålen stikkes 
herefter igennem kartonet. Ørentvisten kan også nåles 
direkte, og insektnålen stikkes da gennem højre dæk- 
vinge. 

Ørentvistene er lette at bestemme, undertiden un- 
der anvendelse af en lup eller eventuelt et mikroskop. 

Fangenskab: Ørentvistene er lette at holde i fangen- 
skab, selv om de måske er mindre underholdende 
p.g.a. deres natlige levevis. Til gengæld har man mu- 
ligheder for at gøre en del nye biologiske iagttagelser 
og måske nyopdagelser, da ørentvistenes biologi ikke 
er så godt kendt, når man dog fraregner den alminde- 
lige ørentvist (F. auricularia) De kan holdes i ret små 
beholdere (syltetøjsglas, petriskåle), gamle akvarier 
med ventilation eller insektarier. Hunnerne kan man 
få til at lægge æg i fangenskab. Det sker ved at an- 
bringe kønsmodne, befrugtede hunner i petriskåle, hvor 
bunden er dækket med et stykke filtrerpapir eller end- 
nu bedre et tyndt lag jord. Bedre resultater opnås i 
større skåle med en diameter på 15—20 cm udstyret 
med et jordlag på ca. 3 cm dybde. Her kan hunnen på 
næsten naturlig vis grave en hule i jorden og lægge æg. 
For at lette iagttagelsen kan man med en finger trykke 
en fordybning på 2—3 cm i jorden, anbringe den gravide 
hun i hulen og lukke hullet med en lille flad sten. Ofte 
vil hunnerne godtage dette arrangement, og man kan 
nu ved at lette stenen følge æglægningen og den videre 
udvikling. 

Ved dyrkning af ørentviste må man altid sørge for 
god plads, ellers trives de ikke. Dyr i hudskifte vil 
som regel blive ædt af de øvrige ørentviste, og døde- 
ligheden i overfyldte kulturer vil være meget høj. Som 
foder kan man med fordel bruge salatblade, kål og 
overskårne gulerødder. Nu og da kan man fodre med 
frugt eller nyligt dræbte insekter som f. eks. græshop- 
per. Lysforholdene synes ikke at spille nogen afgørende 
rolle i forbindelse med dyrkningen, men hvis kulturen 
står meget lyst, kan man etablere kunstige gemmeste- 
der for ørentvistene ved at anbringe noget sammen- 
krøllet papir eller bølgepap i buret. Den relative luft- 

fugtighed må gerne ligge på omkring 80 9%/, og tempe- 
raturen på 22—25" C. (Overgaard Nielsen, 1966, Natur 
og Museum). 

Overvintringen kan finde sted udendørs i en urte- 
potte tildækket med trådvæv som nedgraves og til- 
dækkes med blade. 


Overorden: Forficulinea. 


1. overfamilie: Labiduroidea. 


Flyvevingernes analribber uden tværforbindende 
ribber. Kopulationsorganet er parret og to penes er 
til stede. Metapygidium og telson optræder som ad- 
skilte klapper. 


1. familie: Labiduridae. 


Hovedformen er noget rundagtig. Lårbenet er ikke 
sammenpresset. Metapygidium og telson er reducerede. 
Tangarmene kan være fladtrykte eller cylindriske, evt. 
med trekantet tværsnit. 


1. Anisolabis Fieber, 1853. 


Kroppen er aflang, sammentrykt og set fra oven 
noget rundagtig. Antennerne er snor- eller trådformede 
og består af 15—25 led. Pronotum trapezformet med 
den smalle side fortil. Dæk- og flyvevinger mangler. 
3. og 4. bagkropsled med eller uden sidefolder på 
oversiden. Hannens tang er ved basis udvidet og 
utandet, og tangarmene er halvcirkelformet indad- 
krummede. Højre tangarm er kraftigere krummet 
end venstre. Hunnens tang er næsten lige, spidsen er 
let buet. 

1. A. annulipes (Lucas). Benene med en brun 
ring, antennerne mørkebrune. Mellemstore dyr (9—14 
mm). 

Udbredt i tropiske og subtropiske egne over hele 
jorden. Naturligt forekommende i Middelhavslandene. 
Undertiden indslæbt. 


2. A.maritima (Bonelli). Antenner og ben ensfar- 
vede gule. Store dyr (15—20 mm). 

Udbredt i tropiske og subtropiske egne over hele 
jorden. Naturligt forekommende i Middelhavslandene. 
Undertiden indslæbt. 


2. Labidura Leach, 1815. 


Kroppen er aflang og sammentrykt. Antennerne 
består af 20—36 led, hvor 3. led er omtrent lige så langt 
som 1., mens 4. led er kort som led nr. 2. Pronotum 
er kvadratisk. 1. fodled er meget længere end hver af 
de to efterfølgende led, hvorved fødderne bliver lange. 
3. og 4. rygplade uden sidefolder. 


L. riparia (Pallas), sandørentvisten. (Fig. 73). Denne 
ørentvist vil altid tiltrække sig opmærksomhed p.g.a. 
sin størrelse og sit opholdssted. Farverne kan variere 
meget indenfor gult og brunsort. Hos danske eksem- 
plarer er grundfarven bleggul med en mørkebrun, bred 
rygstribe på bagkroppen og mørkebrune forvinger og 
øjne. 10. rygplade bærer to små, bagudrettede torne, 
der er mest veludviklede hos hannen. Dæk- og flyve- 
vinger er veludviklede. Hannens tang har svagt krum- 
mede tangarme, der bærer en lille, indadrettet tand 
lidt bag midten. Tangarmene berører ikke hinanden 
ved basis. Hunnens tang har næsten lige tangarme med 
indadkrummede spidser. 

Længde: gg 2 13—26 mm. 

Tangens længde: 3 6—11 mm; 2 4,5—6 mm. 

Arten kan findes på sandede steder i klitter, grus- 
grave og skrænter såvel ved havet som inde i land. 


Fig. 73. Labidura riparia &, x4. 


Den opholder sig for det meste i sandet, hvor den 
graver lange gange. Selvom den holder til på ret tørre 
steder, kræver den som alle ørentviste adgang til fug- 
tighed. Den kan findes forskellige steder fra år til år 
indenfor samme lokalitet afhængig af bl. a. fugtighe- 

den. Gangene kan blive op til to meter lange. De an- 
lægges ofte i fint sand, og styrkes evt. med spyt for at 
hindre sammenstyrtninger. Formiddag og eftermiddag 
sidder ørentvisten i åbningen med antennerne ude i 
det fri, medens den ved middagstid søger ind i sine 
gange. Der befinder sig almindeligvis kun ét dyr i hvert 
gangsystem. Gangene når ofte 30—40 cm ned under 
overfladen. Begyndelsen af gangen går stejlt nedefter 
(ca. 457). Sandørentvistens tilstedeværelse kan ofte ses 
af de karakteristisk formede nedgangshuller til gang- 
systemet, der er trekantede med en grundlinie på lidt 
over 1/, cm. 

Føden består overvejende af animalsk kost (insekt- 
larver, edderkopper etc.). Det er iagttaget, at øren- 
tvisten kan gribe byttet med tangen og føre det over 
ryggen til munden. 

Overvintringen finder sted i et overvintringsrør, der 
kan gå ned i 2 m's dybde, og hvor flere dyr kan finde 
sammen. Ofte arrangerer de sig under sten eller bræd- 
der. Parring, æglægning og udvikling foregår som hos 
den almindelige ørentvist. 

Udbredelse: I Danmark er sandørentvisten fun- 
det to gange: Ved Mogenstrup Ås, Sydsjælland (6 $F, 
7 29) under brædder i bunden af en grusgrav og ca. 
600 m SSØ for Anholt Fyr (&) i en erosionsskrænt 
i en solbeskinnet hvid klit med hjælme og strand- 
mandstro. 

Fra Sverige og Norge kendes den ikke. I Holsten er 
den fundet i Boberg klitter øst for Hamburg, men da 
disse er ved at blive ødelagt ved Hamburgs vækst, 
har man udsat ørentvisten i Holmer Sandberge vest 
for Hamburg nær Wendel. Desuden er den fundet flere 
steder ved Østersøen (Rugen, Gdynia, Kaliningrad) og 
i de nordtyske og polske smeltevandsdale. I Mellem- 

europa ved Donausystemet. Sydengland. Franske og 
spanske atlanterhavskyst. Sydeuropa. Sovjet. Sahara 
ved Atlasbjergene. Iøvrigt næsten kosmopolit. 


2. overfamilie: Forficuloidea. 


Flyvevinger med tværforbindende ribber. På fig. 72 
ses tværribben (T). Kopulationsorganet er uparret, og 
én penis er til stede. Metapygidium og telson er dege- 
nereret. 

Denne gruppe indeholder størstedelen af arterne 
blandt ørentvistene. 


1. familie: Labiidae. 


Antenner med højst 25 led. 2. fodled er cylindrisk. 
Låret er ikke sammenpresset. 


Labia Leach, 1813. 


Antennernes 3., 4. og 5. led er lige lange. Pronotum 
er lidt længere end bredt og bagtil krummet. 3. og 4. 
rygplade hver med et par sidefolder. 


L. minor (Linné), den lille ørentvist. Denne lille art 
kan let kendes på sin størrelse, og den kan ikke for- 
veksles med nymfer af andre arter, da såvel dæk- som 
flyvevinger er veludviklede. Dækvingerne er rødbrune 
og dobbelt så lange som brede. Grundfarven er gulbrun, 
og dyrets fine behåring gør, at den får et gyldent skær. 
Benene er gule og antennerne brune med gule spidser. 
Hannens subgenitalplade er i midten forsynet med en 
kraftigt udviklet tand. Hannens tangarme er svagt 
krummede og rører ikke hinanden ved basis. På inder- 
siden er de fint tandede. Hunnens tangarme er lige og 

rører hinanden i hele deres længde i sammenklappet 
tilstand bortset fra spidserne, der er krummede og 
krydser hinanden. Tangarmenes inderside hos hunnen 
utandede. 

Længde: &g 2 4,5—5,5 mm. 

Tangens længde: 3 1,5—2,5 mm; 9 0,8—1,5 mm. 

Det er tilsyneladende et varmekrævende dyr. Den 
træffes ofte i mistbænke, ved møddinger og i og ved 
kokasser og kompostbunker, hvor den ofte bliver for- 
vekslet med rovbiller, som den overfladisk set ligner. 
Desuden kan den opholde sig på træer og i buske. 
Den findes på marker, i landsbyer, ved skove og kyster. 
Den kan træffes flyvende om dagen, men den er tiere 
iagttaget flyvende om aftenen, hvor den søger mod lys. 
Under sin flugt bliver den også ofte forvekslet med 
rovbiller. Før flugten bøjer den bagkroppen opad og 
fremefter, og tangen føres ind under dækvingerne. 
Herefter foldes flyvevingerne ud. Den samme bevægel- 
se udføres efter endt flyvning når flyvevingerne foldes 
sammen. Det er dog usikkert om tangen virkelig bruges 
til at folde flyvevingerne ind og ud med. 

Den kan overvintre i kompostbunker eller under mos 
og lyng. 

Udbredelse: I Danmark findes kun spredte efterret- 
ninger om dyret. Muligvis findes den ikke i Midt-, 
Vest- og Nordjylland. Den er fundet flere steder i Øst- 
jylland (Als, ved Flensborg Fjord, Haderslev, Vejle, 
Odder, Mols), ved Odense, syd for Korsør, Nordfalster 
og Nordsjælland. Kendes ikke fra Bornholm. 

Den er fundet i de fleste svenske landskaber endog 
i Lapland. Sydøstlige Norge. Finland. Holsten. Flere 
steder ved Hamburg. Europa. Nordasien. Afrika. Nord- 
og Sydamerika. 

2. familie: Forficulidae. 


Antennerne med højst 12 til 15 led, hvor det 4. led 
er lige så langt som det 3. eller lidt kortere. Dækvinger 
er sædvanligvis til stede. 2. fodled hjerteformet. Bene- 
ne er sammenpresset. Bagkroppen og tangens form 
kan variere betydeligt. 


1. Chelidurella Verhoeff, 1902. 


Antennerne med 14 led. Pronotum er bredere end 
langt og med buet bagrand. Dækvingerne er reduce- 
rede til to mindre lapper, der er fastvokset til meso- 
thorax, der er synlig foran dækvingerne som et lille 
trekantet parti. Hannens tangarme er halvcirkelfor- 
mede og ikke sammenstødende ved basis. Hunnens 
tangarme næsten lige. 


C. acanthopygia (Géné), skovørentvisten. (Fig. 74). 
Grundfarven er rødlig, gul til brun. Det 11. bagkrops- 
led er synligt mellem tangarmene, og hos hannen sær- 
ligt veludviklet og kraftigt. Dækvingerne er reducerede 
til to mindre lapper, der er fastvokset til mesothorax. 
Hannens tangarme er halvcirkelformede, glatte og ikke 
sammenstødende ved basis. Nogle former er forsynet 
med en mindre tand foroven nær basis, medens den 
mangler hos andre. Hunnens tangarme er lige med 
krummede spidser. 

Længde: 3 6—10 mm; 2 6—13 mm. 

Tang: & 3,5—5 mm; 2—2,5 mm. 

Denne art er især knyttet til løvskove, hvor den 
opholder sig i træerne. Vinteren tilbringer den i ned- 
faldent løv, under sten etc. Æglægningen synes hoved- 
sagelig at finde sted om foråret. Udviklingen rime- 
ligvis som hos den almindelige ørentvist. Undertiden 

forveksles arten med nymfer af den almindelige øren- 


tvist. 
Udbredelse: I Danmark er den fundet på Bornholm, 


Møn, Falster, Lolland, Sydsjælland, Nordsjælland, i 


Fig. 74. Chelidurella acanthopygia &, x5. 


Sønderjylland, ved Århus, Silkeborg og mellem Ålborg 
og Sæby. Rimeligvis kan den findes i de fleste af vore 
skove. 

I Sverige når den mod nord ind i Dalarne. I Norge 
kun fundet ved Lunner nord for Oslo. Slesvig, Holsten. 

Europa bortset fra de sydligste dele. En typisk Mellem- 
" og tildels Nordeuropæisk art. 


2. Apterygida Westwood, 1840. 
Antenner med 12 led. Pronotum nærmest kvadra- 
tisk med buet bagrand. Dækvingerne er. veludvik- 
lede og frie, længere end brede. Flyvevingerne meget 


0.5 cm 


Fig. 75. Tangen af Apterygida albipennis $. 


korte. Hannens tangarme kun lidt krummede og ikke 
sammenstødende ved basis. Hunnens tangarme næsten 
lige. 


A. albipennis (Charpentier), (medina (Hagenbach)), 
buskørentvisten. (Fig. 75). Grundfarven er gul til rød- 
brun. Benene er lysere end kroppen og det samme kan 
også være tilfældet med dækvinger, pronotum, hoved 
og tang. Det 11. bagkropsled er synligt mellem tang- 
armene, og er særlig veludviklet og bredt hos hannen. 
Dækvingerne er veludviklede, længere end brede, og 
de skjuler helt de reducerede flyvevinger. Hannens 
tang er lang og svagt krummet, med en kraftig tand 
på midten og en mindre nær basis. De to tangarme 
rører ikke hinanden ved basis. Hunnens tangarme er 
lige med krumme spidser. 

Længde: &$ 2 6—10 mm. 

Knud Th. Holst: Kakerlakker 14 

Tangens længde: gg 3,0—5,0 mm; 2 ca. 2,5 mm. 

Den findes især i buske og træer og på stauder. Den 
kan findes i åbne landskaber, i skovbryn, langs åer og 
i haver. Overvintrer under sten, nedfaldent løv eller 
ijordhuler. I næringsoptagelse og udvikling minder den 
om den almindelige ørentvist. 

Udbredelse: I Danmark har den omtrent samme ud- 
bredelse som Labia minor (den lille ørentvist). Den er 
således ikke fundet i Midt-, Vest- og Nordjylland. I 
Østjylland taget ved Århus, mellem Kolding og Ha- 
derslev, nord og syd for Åbenrå og på Als. Tåsinge. 
Mellem Odense og Nyborg. Falster. Nordsjælland. 
Bornholm. 

Fra Sverige kendes den fra Skåne, Blekinge, Oland, 
Gotland og Upland. Ikke kendt fra Norge og Finland. 
Holsten. Flere steder ved Hamburg. Udbredt over store 
dele af Europa. 


3. Forficula Linné, 1758. 


Antennerne 13—15 leddede. Pronotum nærmest kva- 
dratisk med buet bagrand. Dækvinger er veludviklede. 
Flyvevinger tilstede eller mangler. Hannens tang kan 
være mere eller mindre lang. Den er buet, og de to 
tangarme er ved basis brede og berører hinanden. 
Hunnens tangarme er næsten lige. 


F. auricularia Linné, den almindelige ørentvist. 
(Fig. 76 og 72). Grundfarven er rødbrun. Hovedet rust- 
rødt. Antennerne og benene gullige. Pronotum er sort 
med gullige siderande. Flyvevinger er veludviklede. 
Dækvinger og vingeskæl er noget gullige. Det 11. bag- 
kropsled er synligt mellem tangarmene, men ikke sær- 
lig bredt. Hannens tang kan variere betydeligt i såvel 
størrelse som form, men fælles for de forskellige tang- 

former er, at tangarmene er sammenstødende ved 
basis. Hunnens tangarme er lige med indadkrummede 
spidser. 

Længde: g 2 10—14 mm. 

Tangens længde: 3 4—9 mm; 2 3,5—5 mm. 


FIVE 


OM 


Fig. 76. Tangformer af Forficula auricularia. Målestok 0,5 cm. 
Øverst: larve, hun, han; nederst: hanner. 


Den almindelige ørentvist kan næsten findes overalt 
bortset fra den tætteste skov. Den er særlig almindelig 


i haver, gartnerier, frugtplantager, og den bliver her- 
ved en typisk kulturfølger. 


Vedrørende dyrets udvikling henvises til det biolo- 
giske afsnit. 


Udbredelse: Kosmopolit. 

Sangdiagrammer af løvgræshopper og fårekyllinger: 


frak 


Få få 
WD FH O 


oo OS ØM GER WWW N 


. Leptophyes punctatissima, krumknivgræshoppe. 
. Conocephalus dorsalis, sivgræshoppe. 
. Tettigonia viridissima, stor grøn løvgræshoppe. 


T. cantans, syngende løvgræshoppe. 
Decticus verrucivorus, vortebider. 


. Platycleis denticulata. 

. Metrioptera bicolor. 

. M. roeseli. 

. M. brachyptera, lynggræshoppe. 

. Pholidoptera griseoaptera, buskgræshoppe. 
. Gryllus campestris, markfårekylling. 

. Acheta domestica, husfårekylling. 

13. 


Gryllotalpa gryllotalpa, jordkrebs. 


1, 12 og 13 efter beskrivelser, resten orig. 


i [IE | [mk Inn | LN || | | É 
7. ireren DEL | ti | Et rt 

Sangdiagrammer af markgræshopper: 


HEN 


Mecostethus grossus, sumpgræshoppe. 
Omocestus viridulus. 

O. ventralis. 

Chorthippus brunneus, almindelig markgræshoppe. 
Ch. mollis. 

Ch. biguttulus. 

Ch. vagans. 

Ch. apricarius. 

Ch. albomarginatus. 

Ch. dorsatus. 

. Ch. longicornis, enggræshoppe. 

12. Myrmeleotettix maculatus, køllegræshoppe. 

